
REÎNTREGIREA  ROMÂNIEI 
 
      
 
        Rîntregirea României a fost posibilă în 1990, 1991. A fost o 
coordonată majoră a Revoulţiri Române. Cine s-a opus? Cine nu  s-a 
implicat, deşi trebuia? Preşedintele României era d-l Ion Iliescu, iar prim-
ministru, d-l Petre Roman. Trădătorii trăiesc printre noi. Cunoscând ce s-a 
întâmplat, vom fi mai uniţi în cuget şi simţiri. Reîntregirea teritorială a 
României este inevitabila! Pactul Ribbentrop-Molotov, prin care o bună 
parte din România este încorporată în Ucraina, se încadrează în categoria 
celor mai grave crime la adresa umanităţii. Tratatul din 1996, dintre 
România şi Ucraina, este profund inuman, autorii lui fiind complici la crimă 
la adresa umanităţii, cu toţi cei vinovaţi de iniţierea, redactarea, parafarea, 
aplicarea şi menţinerea consecinţelor acestui pact, ei înşişi devenind şi 
coautori la menţinerea acestor consecinţe. Este vorba de d-l Emil 
Constantinescu, pe atunci preşedintele României, de d-l Adrian Severin, pe 
atunci ministru de externe, de d-na  Zoe Petre, pe atunci şefa consilierilor 
prezidenţiali s. a. Ştiaţi că în anul 1990, Federatia Rusă acceptase să 
instituţionalizeze învăţământul în Limba Română, în întreaga Federaţie 
Rusă, pentru urmaşii deportaţilor şi pentru ceilalţi români, care, forţaţi de 
împrejurări, trăiesc departe de locurile natale? In România minorităţile sunt 
protejate, au învăţământ în limba lor, românii noştri, din străinătate, nu. 
Atunci preşedinte al României era d-l Ion Iliescu, iar prim-ministru, d-l 
Petre Roman. 

Anexarea Revoluţiei Române şi a Podului de flori, de către 
casnicii Moscovei 
 
 
22 decembrie 1989 
 
În ziua de 22 decembrie mă îndreptam spre Televiziune, când, în 
apropiere, m-au întâlnit Liviu Petrina şi Aurel Dragoş Munteanu. Le-am 
răspuns că voi intra în clădire. M-au întrebat dacă pot să-i iau şi pe 
dumnealor. Eram într-o mulţime de tineri. În faţa noastră câteva grupuri de 
militari. Pentru a intra în clădire existau unele dificultăţi. Da, poftiţi. Mi s-a 
deschis un drum, un culoar. Surprins de felul în care am intrat, Liviu Petrina 
şi azi mă mai întreabă, de ce mi s-a făcut loc prin mulţime, iar la intrare, la 
fel. După ce am intrat, ne-am despărţit. Am urcat la unul din etaje şi am 
intrat într-o cameră de analiză a situaţiilor de pe teren, din capitală. Şi de 
comandă. Aşa am perceput-o eu. Pe coridor, lângă uşă, Stark- cam de pază, 
cam restrictiv, dar s-a retras un pas, făcându-mi un gest cu mâna, că nu se 
opune. Am intrat. Asupra unor hărţi erau aplecate mai multe persoane, civili 
şi militari... Tot în această zi am scris, la propunerea lui Liviu Petrina, un 
articol pentru Renaşterea. 

Noaptea de 22 spre 23 decembrie 
 
În noaptea de 22 decembrie Liviu Petrina, Laura  Sigarteu, Iftene Pop, 
Ioan ALexandru, Ulvine Alexandru şi Victor Negară, la iniţiativa lui Liviu 
Petrina, au înfiinţat Partidul Creştin Naţional Ţărănesc şi au scris 
Proclamaţia acestui partid. Ar fi vremea ca acest grup să facă mărturisiri. 
Membrii săi au dat dovadă de curaj şi simţ politic. 
În noaptea de 22-23 decembrie am fost cu Liviu Petrina, la invitaţia 
acestuia, la o tipografie, unde s-a tipărit ziarul Renaşterea, Jurnalul 
Comitetului Naţional de organizare a Partidului Creştin Naţional Ţărănesc. 
Liviu Petrina, dusese deja materialele spre publicare. În primul nr. sunt 
cuprinse articolul Invierea, de M. Eminescu şi poezia Plugarii, de Octavian 
Goga şi materialele semnate de Ioan Alexandru, Liviu Petrina, Iftene Pop, 
preot prof. dr.  Constantin Galeriu, Gelu Bejenaru şi Gheorghe Gavrilă 
Copil. Revoluţia Română a fost o uriaşă desfăşurare de forţe cu caracter 
politic. A pune pe picioare un partid şi a edita un ziar politic, fără a folosi 
vorbe mari, înseamnă maturitate politică. În jurul acestui partid s-a adunat 
Opoziţia, fapt cunoscut, pe care nimeni nu l-a negat, uşor de probat, de 
reamintit. În prmul nr. este scris  „Partidul Creştin Naţional Ţărănesc s-a 
născut în focul jertfei pentru dreptate din 22 decembire. El este Partid 
Creştin Democrat―. Oamenii politici ai PNŢ, supravieţuitorii puşcăriilor 
comuniste, au venit, după câteva zile, la PCNŢ, care activa deja. În nr. 2 din 
Renaşterea (Dreptatea încă nu reapăruse, încât Renaşterea a devenit şi 
organul de presă al PNŢ) este precizat, într-un comunicat  „În şedinţa 
comună extraordinară care a vut loc la 26 decembrie 1989 în Bucureşti, 
constatându-se identitatea de doctrină şi program dintre Partidul Creştin 
Naţional Ţărănesc, forurile de conducere au hotărât ca denumirea partidului 
să fie  Partidul Naţional Ţărănesc-Creştin Democrat―. Aşa a ajuns PNŢ, 
partid al Revoluţiei Române, sau altfel spus, participant la Revoluţia 
Română... 
 
 
23 decembrie 
 
Generalul Ştefan Guşe reacţionează public, opunându-se intervenţiei 
armatei sovietice în România. Indiferent de controversata personalitate a 
generalului, în legătură cu desfăşurarea Revoluţiei Române la Timişoara, cu 
tragediile care s-au întâmplat acolo, istoria va înregistra adevărul că 
intervenţia publică a generalului a avut o mare greutate pentru România. Ne 

întrebăm până azi, de ce nume ―sonore‖ de atunci, din timpul Revoluţiei, nu 
au făcut de îndată corp comun cu generalul Ştefan Guşe. Tot la un singur 
răspuns am rămas, pentru că solicitarea sprijinului militar din partea 
Moscovei a fost făcută de către ―şef ―, adică de către d-l Ion Iliescu. La 
Ambasada URSS ( ! ), într-o convorbire telefonică cu Moscova. Cei ce ştiu, 
de frică, tac şi azi. Intervenţia televizată a generalului Ştefan Guşe a fost 
receptată cu exactitate, ca o împotrivire la această solicitare şi ca un 
avertisment dat Moscovei. 
La reacţia publică a gen. Ştefan Guşe, Moscova tăcea. Această tăcere  
m-a determinat să resimt ziua de 23 decembrie,ca o zi extrem de grea pentru 
Revoluţia Română. În ziua de 23 decembrie m-am adresat Moscovei, având 
în   vedere cea mai gravă ameninţare care plana asupra României-invazia 
militară străină. Mesaj în numele Comitetului Naţional de Acţiune 
Bucureşti-Chişinău Trecere Liberă. Pe releele de transmisie, în condiţii pe 
care le voi evoca, s-au confundat CNABCTR cu Comitetul Naţional al 
PCNŢ. 
 
 
                                            24 decembrie 
 
Răspunsul Moscovei la mesajul nostru a fost că nu va trimite trupe 
militare în România. Dar, înainte, despre transmiterea mesajului. În condiţii 
dramatice. E timpul să vorbesc despre o eroină a Revoluţiei. Transmiterea 
mesajului a avut loc, cu întreruperi, în decurs de mai multe ore. După o altă 
tentativă, eşuată. În jurul clădirii (PTTR), pentru luarea acesteia sub control, 
se trăgea. Gloanţele pătrundeau şi în clădire, dar, despre acest aspect, 
mărturisirile sunt la alţii. Se tace. Cu toată frica şi disperarea prin care trecea 
tânăra cu care eram în legătură, singură în clădire, a înţeles exact importanţa 
mesajului nostru, reuşind, de la transmiteri fragmentare, needificative, să-mi 
facă legătura cu Chişinăul, cu Frontul Popular din Moldova (Mare este 
Dumnezeu!), cu întreruperi şi reluări, dar FPM reuşise receptarea mesajului, 
pe care l-a retransmis imediat Congresului Deputaţilor Poporului al URSS, 
domnului Mihail Gorbaciov. Transmisionista noastră era expusă. Trecea pe 
o cale îngustă, dintre viaţă şi moarte. Nu a abdicat de la datorie, pentru a se 
refugia în locurile din clădire de mai mare siguranţă. A revenit de mai multe 
ori în locul de maximă expunere, doar de aici avea şansa de a reuşi. Trebuia 
să reuşească înainte de eventuala avariere a instalaţiilor, sau de ocupare a 
poştei. În tânăra aceasta,  spiritul jertfelnic al Revoluţiei Române era viu! 
Cei care au încercat şi au contribuit la anexarea Revoluţiei Române, din 

nefericire nu-şi dau seama ce păcat mare au săvârşit. Mesajul a ajuns unde 
trebuia. Mihail Gorbaciov, într-o pauză a Congresului (La care se anula 
Pactul Molotov-Ribbentrop), îi invită la dumnealui pe deputaţii români 
basarabeni şi le comunică faptul că a sosit un mesaj de la Bucureşti. Îl avea, 
jumătate îndoit pe dosul palmei, jumătate în palmă. Le arătă jumătatea din 
palmă  Venirea armatei URSS în România este inoportună... 
— Vă comunic că nu vom trimite trupe în România. 
Bucuria deputaţilor români  a fost enormă. Ameninţatea intervenţiei 
militare sovietice îi apăsase pe toţi. Bravii noştri fraţi din Basarabia 
acţionaseră şi dumnealor. Mişcarea Democratică (devenită din luna mai 
1989 FPM) ne aducea la cunoştinţă, de avertismentul dat Moscovei, şi 
anume că românii din R. Moldova se vor aşterne de vii în calea tancurilor 
sovietice, dacă acestea vor porni spre România. Dacă Revoluţia Română are 
nevoie de ajutor, dacă România are nevoie de ajutor, dacă Bucureştiul, 
capitala tuturor românilor îi va chema, atunci ei, românii basarabeni, vor 
sări în ajutorul Patriei-Mame! În nici un caz armata sovietică! Tinerii căzuţi 
în timpul Revoluţiei Române, eroina care a transmis mesajul, fraţii din 
Basarabia... 
E momentul să evidenţiez un alt aspect al convorbiri d-lui Mihail  
Gorbaciov cu deputaţii români basarabeni. Mihail Gorbaciov, la modul 
conştient, prin viclenie, a îndurerat până azi poporul român. A contorsionat 
şi a complicat relaţiile dintre România, pe de o parte, iar de cealaltă parte 
fiind, azi, imperiul sovietic de apus (Ucraina) şi Rusia. Partea paginii din 
palmă o arătase. Cea îndoită, pe dosul palmei, nu. Exact, în palmă, la 
vedere, păstrase fragmentul cu împotrivirea noastră la intervenţia armată  
„... Această Revoluţie este făurită de noi. Suntem în stare să o ducem singuri 
până la capăt! Venirea trupelor Moscovei ar fi cu totul şi cu totul 
inoportună...― În dosul palmei  „.... Oamenii din R. D. Germană şi R. F. 
Germană circulă în ambele sensuri, în mod absolut liber, fără paşaport, fără 
vize, fără taxe vamale... Moscova într-adevăr poate oferi democraţiei 
noastre cel mai de preţ dar... România şi RSS Moldovenească... libera 
circulaţie a cetăţenilor celor două state. Efectul asupra întregului popor 
român ar fi extraordinar. Inima casei europene ar bate şi aici, de la Tisa până 
pe malul de răsărit al Nistrului. Aşa să ne ajute Dumnezeu!― Bunul 
Dumnezeu pregătise cadrul şi pentru Reîntregirea lină a României. Chiar la 
acel congres se anula Pactul Molotov-Ribbentrop. Şi deputaţii Ucrainei, toţi 
au votat pentru anularea tratatului, pentru declararea acestuia nul ab iniţio. 
Ucraina, ca şi Republica Moldova, încă nu erau state independente. Făceau 
parte din URSS. Ucraina îşi căuta aliaţi pentru a-şi atinge idealul suprem, de 

libertate, de independenţă. Reîntregirea Germaniei era în plină desfăşurare. 
La Chişinău, deputaţii români au văzut textul în întregime. Au declarat că 
dacă Mihail Gorbaciov nu le-ar fi ascuns cealaltă parte a mesajului, având în 
vedere enormul prestigiu al Revoluţiei Române, încă în plină desfăşurare şi 
că la congres se anula un Pact care afectase teritorial şi România, ar fi avut 
posibilitatea să aducă, în faţa tuturor deputaţilor şi invitaţilor, şi problema 
Reîntregirii României. Oare cu ce se ocupau tovarăşii care urcaseră în 
fruntea Revoluţiei Române? Sărmanii... Ce povară grea au lăsat pe umerii 
poporului român! În confruntarea cu Mihail Gorbaciov reuşiserăm să 
câştigăm un punct. Invadarea României nu mai avea loc. Mihail Gorbaciov 
aştepta a doua mutare, hotărât să nu mai cedeze. Noi, hotărâţi să câştigăm! 
Azi, cei care neagă şansele Reîntregirii României, începând cu 1989 şi 
continuând cu anii 1990 şi 1991, sunt cei care au fost absenţi de la datorie. 
 
 
Mihail Gorbaciov  - Domnule Petru Lucinschi, 
cine este Gheorghe Gavrilă Copil? 
 
Că mesajul a avut un efect deosebit asupra lui Mihail Gorbaciov reiese 
şi din faptul că deşi şeful unui stat cu servicii secrete ramificate în întreaga 
lume şi cu o participare chiar în timpul Revoluţiei Române, pentru plantarea 
la putere, în Bucureşti, a KGB-iştilor români, nu ştia ce forţe sunt în spatele 
acestui mesaj. Amploarea Revoluţiei depăşise orice calcul. Petru Lucinschi  
— Nu ştiu. 
Ofiţerii din Siguranţa Statului Român, după preluarea puterii, în 
România, de către oamenii imperiului comunist, au fost martirizaţi. 
Străpunşi în limbă şi înălţaţi de ea, ca de o spânzurătoare. Iar ofiţerii din 
armata română, din serviciile speciale, răstigniţi. Unuia dintre ei i-am văzut 
urmele cuielor... iar azi văd poporul român răstignit, ca pe o cruce, pe albia 
Prutului! Din spiritul acestor martirizaţi ne tragem capacitatea de a acţiona 
în problema Reîntregirii României. De a acţiona neîntrerupt, până la 
împlinirea idealurilor noastre sfinte, indiferent de greutăţi şi de unele 
împrejurări potrivnice. Moscova, necunoscând forţele noastre - astfel de 
forţe nu pot fi niciodată învinse, nu pot fi identificate în întregime - a 
reacţionat cu înţelepciune. Mihail Gorbaciov  a înţeles că e vorba de forţa 
unui popor care era gata să acţioneze pentru libertate şi pentru Reîntregirea 
Ţării. 
Nimeni să nu se amăgească, nici un imperiu! Românii îşi vor reîntregi 
teritorial ţara!  

O delegaţie din Basarabia 
 
La puţine zile după primirea mesajului de căre Mihail Gorbaciov,       
de-ndată după apariţia întregului  text în presa de la Chişinău, au sosit în 
Bucureşti, la sediul PNŢCD, Leonida Lari, Grigore Vieru şi Nicolae Dabija, 
în mod special, după cum au mărturisit, să cunoască persoana care a reuşit 
să-l determine pe Mihail Gorbaciov să declare că nu va trimte trupe în 
România, şi totodată a deschis calea Reîntregiri României, în plină 
desfăşurare a Revoluţiei Române, dar era clar că veniseră la un partid de la 
care sperau împlinirea unor sfinte idealuri naţionale. Pentru aceştia, 
România, atunci, era reprezentată de PNŢCD, dovadă că la PNŢCD au sosit. 
Atunci, la întâia întâlnire, cu adânci conotaţii politice, dintre românii de pe 
ambele maluri ale Prutului, pe cei trei români basarabeni i-am întrebat, în 
public, dacă doresc să candideze pentru Parlamentul României. Surprinşi 
până în adâncurile lor rănite de ocupantul sovietic, au tresărit, luminându-se 
la faţă, într-un răspuns nerostit, dar receptat ca pozitiv, fiind aplaudaţi de cei 
de faţă.  
 
Cu Alexandru Paleologu 
 
În una din zilele dinainte de Crăciun, l-am întâlnit în  mulţimea care 
înconjura Televiziunea, pe d-l Alexandru Paleologu, cu care ne-am 
îndepărtat la pas domol, la cererea dumnealui, deoarece mulţimea îl deranja 
(ca să folosesc un cuvânt blând), mărturisire care m-a contrariat şi întristat. 
Îl cunoşteam de dinainte de Revoluţie. Paleologu este un om bun. Are o 
inimă caldă, intuieşte bine oamenii, are încredere în ei. Cultivă relaţiile 
elegante, oferind primul din nobleţea ce ar trebui să caracterizeze orice 
persoană.  Mi-a făcut plăcere să-l reîntâlnesc şi am preferat să reţin, acum, 
în scris minutele acelea, cu toată contrarietatea lor. 
 
Ion Iliescu 
 
        Pe data de 26 decembrie ne adresam, printr-o scrisoare deschisă, Către 
Frontul Salvării Naţionale:― Oamenii din R. F. Germania şi R. D. 
Germană circulă în mabele sensuri, în mod absolut liber, fără paşaport, fără 
vize, fără taxe vamale... A intrat Consiliul FNS în legătură cu Guvernul RSS 
Moldoveneşti, pentru a se ajunge să se legifereze o astfel de lege, la timp?― 
Nu ne-a răspuns niciodată. În problema Reîntregirii României nu cunoaştem 

nici un răspuns, în afară de cel contra Reîntregirii, dat peste un an, domnului 
Mihail Gorbaciov, cînd va semna Tratatul cu URSS, recunoscând graniţele 
URSS. 
 
Noi, hotărâţi să învingem! 
 
Domnului Mihail Gorbaciov, Congresului Deputaţilor Poporului al 
URSS- scrisoare deschisă din 30 decembrie 1989. Spre edificare, un citat  
„Celei mai grele probleme umanitare europene, i s-a găsit o soluţie 
salutară... germanii circulă în ambele sensuri, în mod absolut liber, fără vize, 
fără taxe. România îşi are o R. D. Germană a sa. E vorba de RSS 
Moldovenească... Se ştie că românii din Bucovina de nord şi din întreaga 
Basarabie au suferit cele mai cumplite nenorociri care se pot abate asupra 
unui popor  deportări, întemniţări, interzicerea cultivării în limba proprie, 
implantarea de colonişti pe pământul său, etc... Ceea ce este valabil pentru 
germani, în nici un caz nu se poate refuza unui alt popor. Chiar fără cazul 
Germaniei, poporul român are dreptul la acestă reparaţie morală... Acum, 
când pământul României este udat din belşug de sângele martirilor 
Revoluţiei... am descoperit, spre uimirea noastră, o altă dictatură, a 
vechiului regim stalinist din Uniunea Sovietică, dictatură care mai 
acţionează dureros asupra poporului român. Nu mai suntem în stare să mai 
trăim sub lanţurile niciunei dictaturi. Proverbiala răbdare a românilor a luat 
sfârşit. Sute de mii de români suntem gata să pornim spre Prut, cu flori, în 
întâmpinarea fraţilor noştri de la răsărit de Prut. Nici o forţă internă, nici un 
glas şi nici o forţă străină nu ne pot opri... nimănui nu-i mai este îngăduit să 
mai chinuie acest popor. Se ştie că revolta noastră a început la Chişinău, a 
continuat la Timişoara, adevărată placă turnantă de sânge, de unde a cuprins 
întreaga ţară, izbucnind, de nestăvilit, ca un vulcan... Credem că guvernele 
României şi RSS Moldoveneşti pot onora această cerere a poporului român 
până pe data de 9 Mai, ziua proclamării Independenţei de stat a României.― 
 
Pentru a doua oară Moscova răspunde pozitiv la cererile noastre 
 
Moscova îl trimite în România pe domnul Eduard Sevardnadze, 
ministrul de externe al URSS, care soseşte la Bucureşti în xiua de 6 ianuarie 
1990, unde rosteşte răspunsul din partea conducerii, URSS  „Am discutat 
acet aspect şi la nivelul cel mai înalt vor începe o serie de convorbiri în 
legătură cu regimul de graniţă, astfel încât oamenii din România şi RSS 
Moldoveneasă să poată avea, fără dificultăţi, contacte.― Numai că 

oficialităţile statale din România au ignorat trenul istoric al Reîntregirii 
României, care se oprise în staţie, pentru anii 1990 şi 1991. 
 
În urma răspunsului Moscovei s-au suspendat demonstraţiile 
 
Domnului Petru Lucinschi, Prim-secretar al CC al PC din RSS 
Moldovenească-scrisoare deschisă din 14 ianuarie 1990  „În urma 
răspunsului primit din partea Moscovei, prin domnul Eduard Sevardnadze, 
am renunţat la demonstraţii în sprijinul liberei treceri peste Prut. Nu mai este 
cazul să subliniem că astfel de demonstraţii odată pornite, nu mai pot fi 
oprite... Moldovenii dintre Prut şi Carpaţi sunt la un pas de a ieşi în stradă. 
Transilvănenii la fel. Marşul naţional cu flori, în întâmpinarea fraţilor noştri 
de peste Prut, nu vom fi în stare să îl oprim. Şi nici nu dorim―. Tovarăşii 
dependenţi de Moscova or fi răsuflat uşuraţi. Orice activitate amânată e 
posibil să nu mai poată fi realuată.  
 
Mai bine mort decât trădător! 
 
Securiştii KGB-işti din Securitate, din Guvernul Comunist, din PCR, 
din instituţiile de cultură, din Radioteleviziune, etc., îşi frecau mâinile a 
satisfacţie. Păi dacă URSS nu e deranjată, dumnealor au şansa să se 
stabilizeze la Putere şi încă sub asigurarea Moscovei! Că astfel de forţe 
oculte acţionau atunci se ştie, dar tac şi azi. Dar de tăcut tac şi deţinuţii 
politici cu mulţi ani de puşcărie. Doar puţini au făcut adevărate mărturisiri şi 
doar aceştia nu mai au azi sufletul după gratii! Tovarăşii în civil din mai 
vechile echipe de anchetă şi torţionare, sau cei din anii de dinainte de 
Revoluţie, de supraveghere şi atenţionare, că în ţara aceasta nimeni nu 
mişcă, totul este sub control, au lăsat urme mai adânci decât se crede. Şi 
semnatarul acestor rânduri a avut un astfel de ofiţer, care, după cei douăzeci 
de ani de dinainte de Revoluţie, i-a mai apărut în cale. Şi ca să nu socot că e 
o simplă întâmplare fără tâlc, mi s-a postat chiar în holul blocului în care 
locuiesc şi la 4-5 ani după revoluţie! Doamne ce nebunie, unii români îi 
urmăreau, până la Revoluţie, pe alţi români, în loc să-i supravegheze pe 
KGB-işti şi pe urmaşii acestora, iar după Revoluţie unii, în reprofilare 
orientativă, din comunişti sadea, se drapară în democraţi. Nu a lipsit mult 
să-şi sfâşie hainele şi să-şi pună cenuşă-n cap, spre a fi crezuţi. Numai că 
sunt din marea grupare a foştilor, care au acţionat împotriva Opoziţiei, cu o 
brutalitate nediferită de vremile în care floarea intectualităţii româneşti a 
fost închisă şi nimicită. Opoziţia era formată din puţinii supravieţuitori. 

Pănă acum Opoziţia striga că tovarăşii subţiază dosarele extrăgâng 
documentele care i-ar dovedi pe opresori. Acum, după ce au ajuns la 
guvernare, ar urma să fie subţiate de declaraţiile opresaţilor?! Se ştie că 
foştii deţinuţi politici, sub teroarea fizică şi psihică au fost constrânşi să dea 
tot felul de declaraţii, cu consecinţe grave pentru alte persoane. Unii au  
devenit informatori. Nemărturisind adevărul mai sunt şi azi întemniţaţi. De 
aceea se opun ca dosarele să devină o simplă bibliotecă publică. Ce jalnic! 
Dar eu ştiu că au fost şi buni români înainte de Revoluţie şi în structurile  
statului autoritar. Îi ştiu, îi cunosc pe unii buni români din rândurile foştilor 
deţinuţi politici. Forţa represivă, de la instaurarea comunismului în 
România, până la Revoluţie, a lăsat urme adânci şi în unii şi în alţii. Nu 
absolutizăm, nu generalizăm. Deţinem date întristătoare în legătură cu 
incapacitatea de angajare, după Revoluţie, pentru Reîntregirea Ţării, din 
rândurile ambelor categorii, în situaţii favorabile, gata create. Frica de 
URSS a funcţionat faţă de cei din fostele structuri comuniste de stat, cu 
reţelele de KGB-işti din aceste structuri, iar pentru foştii deţinuţi politici, în 
urma bătăilor pe care le-au primit, după gratii, de la vechile reţele KGB, de 
la părinţii celor din noile reţele. Problema dosarelor este o problemă 
naţională, care dacă nu este rezolvată prin totalul acces la ele, va lăsa o pată 
de umbră în sufletul acestui minunat popor. Doar scriitorii, prin harul lor dat 
de Bunul Dumnezeu, vor plonja în adâncimile nevăzute şi vor restatua în 
lumină ceea ce  Opoziţia de ieri, acum Puterea, încearcă să muşamalizeze! 
După ce au oprit accesul la dosare, acum îl limitează. De ce am scris aceste 
rânduri? Pentru că în acest context a trebuit să acţionăm. În aceste condiţii a 
trebuit să reluăm activitatea de masă în problema Reîntregirii României şi să 
ne desfăşurăm activitatea în cei zece ani, de la revoluţie până azi. Mai bine 
mort decâr trădător. Trădare de ţară înseamnă şi neangajarea în astfel de 
activităţi.  
 
Prutul lacrimilor noastre să-l aoperim cu flori 
 
Comitetul Naţional de Acţiune Bucureşti-Chişinău, pe data de 21 
ianuarie 1990 se transformă în Societatea Culturală Bucureşti-Chişinău, care 
obţine statutul de persoană juridică pe data de 14 februarie. Constatându-se 
că oficialităţile de la Bucureşti sunt absente de la procesul Reîntregirii 
României, cu încurajarea Cerului, a bunilor şi străbunilor, s-a descins la 
organizarea uneia din cele mai prestigioase acţiuni naţionale, reîntregitoare 
de ţară, Prutul lacrimilor noastre să-l acoperim cu flori, păstrând astfel, 
la zi, şansele reîntregirii. 
  14 
S-au stabilit contacte cu oamenii de încredere de pe întregul teritoriu al 
României. La răsărit de Prut, de organizarea acţiunii Prutul lacrimilor 
noastre s-a ocupat Frontul popular din Moldova. FPM făcea parte tot din 
Opoziţie. Primul apel, Prutul lacrimilor noastre..., a apărut pe data de 15 
februarie. Şi acum, doar câteva mărturisiri din pregătirile pentru trecerea în 
trombă a peste un milion de români peste graniţa de la Prut. Din cele mai 
puţin cunoscute, sau deloc. 
 
 
Armata română sesizase marea şansă istorică a Reîntregirii 
României 
 
Trebuie să recunosc că ofiţerii armatei române au reacţionat cu 
demnitate, fără ezitare, faţă de marşul Prutul lacrimilor noastre să-l 
acoperim cu flori. Nu există îndoială că la vârf, din FSN, nu se controla în 
întregime armata română. Bătălia pentru îndepărtarea generalului KGB din 
fruntea armatei, condusă de forţele democratice din cadrul armatei (CADA), 
îşi atinsese ţelul. Acesta a fost îndepărtat. Împreună cu ofiţerii de graniţă ai 
armatei române am stabilit toate punctele pentru trecerea graniţei, unde, 
unităţile române de grăniceri au luat toate măsurile ce se impuneau! Dacă de 
la înălţimea conducerii politice a României se tremura şi se supravegheau cu 
groază pregătirile şi inevitabila trecere a acestei graniţe, trase de sovietici în 
interiorul României, armata română de graniţă s-a pus de îndată, cu 
frăţietate şi profesionalism, la dispoziţia voinţei naţionale. Iar armata de 
graniţă face parte dintr-un tot unitar, Armata României. Am avut întâlniri cu 
ofiţeri superiori ai Armatei Române, în oraşele dinspre graniţă, întâlniri la 
unităţile militare, apoi în public, pentru buna organizare a acţiunii de-a 
lungul întregii graniţe, unde era desfăşurată şi armata URSS. La întâlnirea 
publică de la Iaşi, din partea Frontului Popular din Moldova, au participat 
domnii Iurie Roşca şi Sergiu Burcă. S-a obţinut şi aprobarea Mitropoliei 
Moldovei şi Sucevei, pentru oficierea serviciului divin pe malurile Prutului. 
Deci şi Biserica Ortodoxă Română a răspuns pozitiv, jertfelnic, la 
solicitările noastre. Nu există îndoială că Mitropolia Moldovei şi Sucevei 
anunţase Patriarhia de solicitările noastre. Secretariatul Patriarhiei, prin 
preoţii care au fost alături de noi, luase cunoştinţă de aceste solicitări, 
aducându-le la cunoştinţa Părintelui Patriarh. 
                                    
Armata sovietică va reacţiona împotriva celor 
care vor încălca graniţa URSS 

Au existat şi momente extrem de critice. Întâlnirea semantarului 
acestor rânduri cu comandanţi ai Armatei URSS, întâlnire convenită între 
părţi, s-a desfăşurat în termeni acceptabili, dar reacţia dură a domnului 
Mihail Gorbaciov nu poate fi trecută cu vederea. Şeful URSS, prin agenţiile 
de presă comunică lumii că Armata URSS nu va îngădui nimănui să-i 
încalce graniţa. Nu ne-am lăsat impresionaţi. Noi nu încălcam graniţa unui 
stat străin, ci treceam de pe un mal al unui râu din interiorul României, pe 
celălalt mal! Trecerea în trombă a unui milion de români peste Prut era 
inevitabilă. 
 
Scrisori deschise adresate şefilor de state cu graniţa pe Prut 
 
Ne-am adresat domnilor Petru Lucinschi, Vladimir Ivaşco (Ucraina) şi 
domnului Ion Iliescu, comunicându-le că trecem Prutul. Cităm din scrisorea 
deschisă adresată d-lui Petru Lucinschi  „Pe data de 6 mai... aproximativ un 
milion de romîni vor podi cu flori rana pricinuită prin graniţa impusă în 
1940, când... a fost anexată ultimativ, de către URSS, Basarabia, apoi, în 
acelaşi an şi în acelaşi context, Bucovina de nord... Fiii poporului român de 
o parte şi de alta a graniţei, nu s-au văzut de zeci de ani, sau nu se cunosc 
deloc...‖. 
 
Ne-am adresat şi URSS? 
 
Acum, nu. Lăsăm comentariile pe seama politologilor. Ca să nu se 
creeze nici un fel de îndoieli, precizăm că toate documentele la care ne 
referim în aceaste consemnări au fost publicate în presă la vremea respectivă 
(a se vedea la sfârşitul acestei cărţi). 
 
Republica Democrată Germană a României 
 
Apelul Prutul lacrimilor noastre să-l acoperim cu flori, apăruse în 
multe din ziarele de pe cele două maluri ale Prutului, uneori prin reluare, 
inclusiv, la zi, în ultimul nr. al publicaţiei Frontului Popular din Moldova, 
de dinaintea trecerii Prutului. Cităm din acest apel, semnat de Gheorghe 
Gavril Copil, preşedintele Societăţii Culturale Bucureşti-Chişinău  
„Republica Sovietică Socialistă Moldovenească, Bucovina de nord şi 
judeţele din sudul Basarabiei sunt Republica Democrată Germană a 
României.― 

Mihail Gorbaciov renunţase la reacţia Armatei Sovietice. Opinia 
Publică nu aflase. Nici noi nu ştiam. Cine ştia? 
 
Românii, Revoluţia Română, câştigaseră a treia oară în faţa Moscovei. 
Spiritul întregitor de ţară de la Alba Iulia plutea peste ape. 
Răspunsul la întrebarea din acest subtitlu îl lăsăm să-l identifice 
cititorii. 
 
 
 
Acum e acum. Apare “organizatorul “Podului de flori 
 
Într-una din aceste zile mă întâlneşte d-l Victor Crăciun, prim-
vicepreşedintele Ligii Culturale pentru Unitatea Românilor de Pretutindeni, 
ca din întâmplare, pe stradă. Lucra la Radioteleviziunea din Bucureşti. 
Domnia Sa îşi exprimă dorinţa de a se alătura acţiunii Prutul lacrimilor 
noastre să-l acoperim cu flori. Acţiunea noastră era deschisă tuturor 
românilor. Şi-a exprimat dorinţa să trimită delegaţi din partea Ligii  la 
centrele de organizare a trecerii Prutului. Am acceptat. Aşa, la Iaşi, prof. 
Mihai Avădanei, preşedintele Filialei Iaşi a Societăţii Culturale Bucureşti-
Chişinău, persoana care răspundea de acest centru de organizare, l-a primit 
chiar pe fiul d-lui Victor Crăciun. La atât s-a redus, la un singur om, 
participarea Ligii la Organizarea Podului de flori! Desigur, cititorii se 
întreabă cum de am fost indus în eroare de acest om. Simplu. Nu-l prea 
văzusem de mulţi ani. Îmi fusese lector, sau asistent la Universitatea Al. I. 
Cuza, din Iaşi. Activa la nivel de grupă. A abuzat de relaţia sacră dintre 
profesori şi studenţi. De unde să ştiu ce zăcea în sufeltul său? De ceea ce 
punea la cale? De ceea ce era pus la cale? Şi că dumnealui era executantul 
unor planuri oculte? 
 
Gheorghe Gavrilă Copil este un om periculos 
 
Prof. Victor Crăciun m-a întrebat unde voi fi de 6 mai, în ziua trecerii 
Prutului. I-am răspuns că acolo undeva fi cea mai mare cotă de risc, la 
Ungheni. Trenuri pline cu bravii români urmau să sosească la Iaşi din 
diverse părţi de ţară. Apoi, de la Iaşi, la Ungheni. A fost marea mea 
greşeală. Se ştia unde voi fi. Acum gândesc aşa. Pe ziua de 6 mai, la Iaşi, 
sunt avertizat, la modul confidenţial, că de la Bucureşti, de sus, a fost 
transmisă o informaţie pentru slugărniciţii Puterii KGB-iste din Iaşi, care 

acum erau activaţi pînă la nivelui informatorilor de rând  Gheorghe Gavrilă 
Copil este un om extrem de periculos. Dar despre aşa ceva, altădată... 
 
Ion Pogorilovschi 
 
Prof. Victor Crăciun şi-a exprimat dorinţa să fie printre delegaţii de la 
Albiţa. N-am avut nimic împotrivă. M-a întrebat cine este din partea 
Societăţii Culturale Bucureşti-Chişinău. I-am răspuns că un om de mare bun 
simţ, un om distins, cercetător de excepţie, un om căruia sovieticii i-au 
nimicit familia, tatăl rămânând pe malul anexat de URSS, iar el, mama şi 
surorile, pe malul de dincoace şi că nu a reuşit să-şi vadă tatăl, iar sora, 
pentru că a încercat, a făcut puşcărie... Cine? Ion Pogorilovschi. Victor 
Crăciun s-a înroşit ca un rac şi ne mai putând răbda tensiunea dumnealui 
interioară a scăpat un nu, apoi, atenuând, a spus, bâlbâindu-se, că ar fi bine 
să fie altcineva. Atunci trebuia să rup legătura cu acest om. Timpul presa. 
M-a întrebat dacă putea să meargă la Chişinău... Desigur.  
 
Frontul Popular din Moldova 
 
La Chişinău urma ca apelul Prutul lacrimilor noastre să-l acoperim 
cu flori să apară într-o ediţie specială a ziarului FPM, cu un text într-o 
redactare comună, la care FPM avea tot dreptul, conform contribuţiei sale la 
această activitate, timp de o jumătate de an, din chiar timpul Revoluţiei 
Române. Şi cu ultimele date tehnice, la stabilirea cărora FPM a conlucrat de 
la bun început, printre care, localităţile de trecere peste Prut, etc. (preluate în 
Apelul „lucrat― de Victor Crăciun). Acest ultim apel ar fi fost semnat, în 
ordine, de FPM, de Societatea Culturală Bucureşti-Chişinău, de asociaţiile 
afiliate Frontului şi, pe ultimul loc, Liga Culturală pentru Unitatea 
Românilor de Pretutindeni, care, la drept vorbind, nu a contribuit cu nimic 
la această activitate. Şi totuşi prim-vicepreşedintele ei, Victor Crăciun, a 
desfăşurat o activitate, la Chişinău, cu un profesionalism care până azi ne 
cutremură, o activitate frauduloasă. Acest ultim apel având în frunte FPM l-
am fi reprodus şi în presa din Bucureşti (unde  a apărut cel „lucrat― de 
Victor Crăciun). Reîntregirea  României este un act politic. Ea nu se poate 
realiza fără un partid politic, iar atunci FPM era singurul partid politic 
unionist din Republica Moldova şi România. Încă nu avea majoritatea 
parlamentară, dar era cel mai puternic partid din Opoziţia de la Chişinău. Cu 
atât mai evidentă şi mai gravă ne apare lucrătura antiromânească pusă la 
cale şi finalizată de forţele KGB-iste din Bucureşti, în frunte cu şefii lor de 

la Kremlin. 
 
Victor Crăciun—Ion Iliescu 
 
În grabă mare d-l Victor Crăciun se îndreaptă spre Cotroceni, la d-l Ion 
Iliescu să-i spună. Oare ce să-i spună? Că a reuşit să se infiltreze în 
activitatea Societăţii Culturale Bucureşti-Chişinău. 
Domnul Victor Crăciun a acţionat conform indicaţiilor primite de la 
domnul Ion Iliescu? 
Domnul Victor Crăciun a acţionat conform indicaţiilor primite de la 
Ambasada URSS? 
Domnul Victor Crăciun a acţionat conform indicaţiilor unor ofiţeri cu 
care a conlucrat? Sau la indicaţiile tuturor? Sigur este că oricare ofiţer 
sovietic din serviciile secrete KGB ar fi acţionat şi ar fi vorbit ca şi 
dumnealui. Profesional, conform ordinelor şefilor săi de la Moscova. 
 
 
Abuzând de buna credinţă a fraţilor de la Chişinău. 
 
Înainte de a merge la Chişinău, d-l Victor Crăciun a fost la d-l Ion 
Iliescu. Înainte de a merge la d-l Ion Iliescu, aflând că urma să mă prezint la 
Părintele Patriarh Teoctist, a reacţionat cu rapiditate — La Părintele Patriarh 
eu mă duc! Şi s-a dus şi la Părintele Patriarh! 
Ajungând la Chişinău a abuzat de buna credinţă a fraţilor de acolo, 
erijându-se în delegat de la Bucureşti, din partea domnului Gheorghe 
Gavrilă Copil, personal. Delegat, delegat, dar ce fel de delegat? Doar nu îl 
mandatase G. G. Copil să săvârşească frauda la care s-a pretat! Pentru aşa 
ceva îl delegase, îl mandatase altcineva. Fraţilor, începu a grăi Victor 
Crăciun, nu trebuie să-i supărăm pe sovietici. Ascultaţi-mă pe mine. Ştiu ce 
zic. Nu uitaţi, îl reprezint pe domnul Gheorghe Gavrilă Copil. Tebuie să 
facem noul apel. Iată, avem în faţă toate documentele Comitetului Naţional 
de Acţiune Bucureşti-Chişinău Trecere Liberă, cât şi ale Societăţii Culturale 
Bucureşti-Chişinău. Să păstrăm spiritul lor. La lucru fraţilor. Nu mai este 
timp de pierdut. Nici un minut. Şi au lucrat fraţii de la Chişinău, cu 
febrilitate, la un apel care respecta doar în aparenţă textul şi spiritul 
documentelor noastre. Abilul Victor Crăciun i-a îmbrobodit pe toţi. 

Smirna! Panimaieş?! 
 
Câteva  modificari sau omiteri se strecoară în noul apel, care, toate, 
coroborate, ne dovedesc că nu a fost întâmplătoare. 
1) În loc de Prutul lacrimilor noastre..., Podul de flori. 
2) Aliniatul din apelul original, mobilizator şi de succes, în raportul 
dintre Revoluţia Română şi Moscova, că RSS Moldovenească, Bucovina de 
nord şi judeţele din sudul Basarabiei sunt R. D. Germană a României, este 
eliminat în întregime. 
3) Sintagma Prutul lacrimilor noastre, atât de mobilizatoare, cu 
trimitere la Octavian Goga şi la nevoia de Unire, este eliminată, dar d-l 
Victor Crăciun simţind că se cam desconspiră, introduce în interiorul noului 
apel expresia „Prutul răbdării noastre―. 
4) Victor Crăciun abuzează scandalos de buna credinţă a fraţilor de 
peste Prut, încât în noul apel se introduce fraza (Negru pe alb!)  „Nu se va 
ţine nici un discurs, nu se vor afişa lozinci, nu va fi lansat nici un apel.― 
Tovarăşe Victor Crăciun! Nici Moscova nu s-a aşteptat la un astfel de 
rezultat al misiunii D-voastră! Întâlniţi-vă la Prut, cu pumnul în gură! 
Smirna! 
5) Şi pentru ca totul să pară firesc, în noul apel se poate citi  „Este ceea 
ce s-a supus atenţiei domnului Mihail Gorbaciov... de Gheorghe Gavrilă 
Copil, în care s-a sugerat obiectivul acţiunii noastre de azi.― A cui? Doar 
„organizatorii―, de acum, erau alţii. Organizatorul, omul din faţă, era altul!  
 
 
Iurie Roşca 
 
Victor Crăciun, versat, tranşează rezolvarea unei situaţii extraordinare, 
prin telefon. Victor Crăciun  — Domnule Iurie Roşca apelul e gata. A  
lucrat la el toată elita. Sunt aici lângă mine. Ascultaţi. Şi-i citeşte câteva 
paragrafe. Iurie Roşca are o scăpărare. O observaţie. Victor Crăciun  — Este 
acceptată. Se mai schimbă câteva amabilităţi la telefon, apoi Victor Crăciun, 
subit întrerupe convorbirea. Victor Crăciun, către fraţii din Chişinău, de 
lângă dânsul  — Aţi văzut fraţilor?! Şi Iurie Roşca este de acord! Domnule 
Victor Crăciun, cu ce a fost de acord? Cu felul cum s-a înserat în text 
observaţia dumnealui. Aţi întrebat  Acum e bine? Da, a răspuns Iurie Roşca, 

în sensul că observaţia dumnealui este exprimată exact. Că este de acord cu 
noua formulare. Dar, după ce aţi pus receptorul jos, aţi extins acordul lui 
Iurie Roşca pentru tot apelul şi pentru semnarea lui. Gata fraţilor, degrabă, 
să fie publicat! Nu mai pierdem timpul! Gata! Şi gata a fost! Eu plec de 
îndată la cine trebuie! 
 
Victor Crăciun-Petru Lucinschi 
 
În grabă mare Victor Crăciun se îndreaptă spre sediul Partidului 
Comunist din RSS Moldovenească, la domnul Petru Lucinschi, Primul 
secretar al CC al PC, să-i spună. Oare ce să-i spună? 
 
Şah-mat 
 
Apariţia noului apel a fost un adevărat şah-mat pentru Frontul Popular 
din Moldova şi pentru Societatea Culturală Bucureşti-Chişinău. Nu se mai 
putea face nimic. Organizatorul Podului de flori  Liga Culturală... d-l Victor 
Crăciun în persoană. Din condei, într-un anume fel, situaţia trecuse sub 
controlul Moscovei şi al unor pământeni de-ai noştri cu sufletul kremlinizat. 
Redusese la tăcere Frontul Popular din Moldova, singura forţă politică 
unionistă participantă în permanenţă la organizarea acestei activităţi. Acesta 
a fost ţelul Moscovei. Pe care şi l-a atins prin calul troian Victor Crăciun. 
Eram perpleşi, revoltaţi, dar nu mai puteam face nimic. L-am prevenit însă 
pe Victor Crăciun, că va veni şi ceasul adevărului. Cu mulţumirea misiunii 
îndeplinite în deplasare, revine la Bucureşti, unde... 
 
La Bucureşti, Victor Crăciun, mai face una, de pomină 
 
Anunţă în scris toate ambasadele din Bucureşti că Liga Culturală 
pentru Uniunea Românilor de Pretutindeni este organizatoarea Podului de 
flori. Nici un cuvânt despre Front sau Bucureşti-Chişinău. 
Numai un om care a ascultat de nişte comandanţi a putut face tot ce a 
făcut dumnealui. Altfel ar fi vorba de ceva maladiv, de pofta de a fi în faţă... 
Nebunie în toată legea. S-a atentat grav la imaginea ţării. Ambasadele ştiau 
de toată activitatea noastră, activitate publică. Nu numai ambasadele, ci 
întreaga suflare românească şi opinia publică internaţională. Nu s-a gândit 
domnul Victor Crăciun că este român? Că prestigiul unei ţării depinde de 
caracterul fiilor săi? Peste câteva săptămâni, tot întregului popor român i s-a 
mai aplicat o grea lovitură  Mineriada. Imaginea ţării a suferit enorm, şi 

chipul ei mai este cernit şi azi. 
 
Telegramele de la Ungheni, din seara zilei de 6 mai 
 
La sfârşitul zilei de 6 mai ne-am simţit obligaţi să comunicăm 
gândurile noastre unor şefi de state. Au fost transmise telegrame 
domnilor Mircea Snegur, Mihail Gorbaciov, Petru Lucinschi, 
Vladimir Ivascenco (Ucraina) şi domnului Ion Hadârcă, 
Preşedintele Sfatului Frontului Popular din Moldova. Telegramele 
au fost redactate împreună cu delegaţii Frontului Popular din 
Moldova de la acest punct de trecere a graniţei, dar, din motivele 
evocate până acum, nu le-au putut semna, ele fiind transmise doar 
în numele Societăţii Culturale Bucureşti-Chişunău. Desigur ar fi 
prea mult să le reţinem în contextul acestor pagini pe toate, dar 
vom selecta din câteva, încât cititorii să fie informaţi şi să aibă 
elementele de evaluare. Pentru că vom reproduce şi declaraţiile    
d-lui Victor Crăciun, făcute tot de la faţa locului, de pe graniţă, la 
Albiţa, tot pe 6 mai.  
          Domnului Mircea Snegur, Preşedintele Sovietului Suprem al 
Republicii Moldoveneşti  
„După zeci de ani de grea suferinţă, un popor despărţit de o graniţă 
abuzivă şi-a dobândit posibilitatea, timp de câteva ore, de a se revedea şi 
îmbrăţişa. Orele acestea trebuie să devină ani, secole, eternitate. Românii 
bucovineni şi basarabeni şi cei de la apus de Prut, suntem un singur trup viu, 
poporul român. Rana deschisă prin Tratatul Hitler-Stalin din 1939, conform 
căruia Basarabia a fost anexată, în 1940, anexare extinsă şi asupra 
Bucovinei de nord, este o ofensă adusă întregii lumi civilizate... graniţa de 
pe Prut, un adevărat zid al Berlinului...‖ 
Domnului Mihail Gorbaciov, preşedintele URSS  
„Este de netăgăduit că venind în întâmpinarea nevoilor fiilor poporului 
român... de a petrece împreună fie şi numai ore... Moscova de azi recunoaşe 
gravele prejudicii aduse poporului român prin Tratatul Hitler-Stalin, 
din1939 conform căruia Basarabia a fost anexată în 1940, anexare extinsă şi 
asupra Bucovinei de nord...― 
Domnului Vladimir Ivaşenko  
„... Se ştie că Ucraina nu are nici o vină de faptul că Basarabia a fost 
anexată, în 1940, conform Tratatului Hitler-Stalin, din 1939, anexiune  

extinsă şi asupra Bucovinei de nord. Moscova urmărind să îşi extindă 
stăpânirea până la Dunăre, nu avea cum să includă acest teritoriu Rusiei, 
deoarece între România şi Rusia se află Ucraina. La fel a procedat şi cu 
Bucovina de nord, pentru a-şi extinde stpăpânirea pănâ la graniţa cu 
Cehoslovacia, în inima Europei. Vremile noi ale adevărului, aduc poporul 
român şi ucrainian, în faţa celor mai stabile relaţii de prietenie şi bună 
vecinătate―.  
Cititorii pot constata că aceste telegrame au respectat textul şi spiritul 
documentelor Societăţii Cultrale Bucureşti-Chişinău. Formularea „anexiune 
extinsă şi asupra Bucovinei de nord― aparţine delegaţilor FPM... 
 
Ce a declarat Victor Crăciun, „organizatorul“ 
 
Domnul Victor Crăciun şi reprezentanţii guvernului din Chişinău au 
avut acces la Televiziune. Firesc, veţi spune. Dar, Podul de flori încăpuse pe 
alte mâini... Iar Televiziunea din Bucureşti şi Chişinău era sub controlul 
moscovizaţilor. 
1) Victor Crăciun pe canalele TV (Atunci şi după)  — Unirea va avea 
loc peste un număr de ani. Observaţi diferenţa dintre Spiritul Reunificator 
de până acum şi mutarea, de către Victor Crăciun, a idealului activităţii 
noastre, în viitor. Moscova, răsufla uşurată. 
2) Victor Crăciun în atenţia Agenţiei TASS, referindu-se la acţiunea 
Podul de flori  „Victor Crăciun... a arătat că ea nu urmăreşte nici un scop 
politic. Acum când în România şi URSS se desfăşoară procese de înnoire, 
dispar multe din obstacolele aflate în calea comunicării între locuitorii 
zonelor de graniţă, din cele două ţări.― Aşa ar fi vorbit şi un ofiţer KGB 
sovietic. Reîntregirea Ţării este un act politic! Şi, pentru numele lui 
Dumnezeu, Revoluţia Română nu a acţionat pentru a dispare obstacolele de 
la graniţa dintre România şi URSS! Ca să nu mai spunem că un mic troc, un 
mic comerţ se practică şi peste graniţele altor ţări. Aici este vorba de o 
graniţă din interiorul României. În această ştire, a Agenţiei TASS, se poate 
observa, totuşi, o anume prudenţă, scriindu-se despre Victor Crăciun, ca de 
unul din organizatori. 
 
Curat lăutărie KGB-istă 
 
Ministrul de externe de atunci, al României, declară Agenţiei FRANCE 
PRESS că Podul de flori „constituie o iniţiativă particulară―. Adică e 
problema lui Gheorghe Gavrilă Copil şi atât. Cutremurătoare opinie, din 

partea unui membru al guvernului! 
Associated Press: ‖ Liderii FSN şi ai PNL, partid de opoziţie, au 
subliniat că se încearcă numai extinderea relaţiilor culturale cu cei de 
dincolo de graniţă. Dar vigoarea naţionalismului renăscut era tangibilă 
duminecă, atunci când a fost deschis podul de la Ungheni, pentru a permite 
românilor să treacă în partea cealaltă‖. 
Nu spuneau adevărul de frica lui Gorbaciov, să nu îşi piardă scaunele? 
Ce erau dumnealor, lideri peste scaune, sau ai unei ţări? Cât priveşte PNL, 
ce fel de partid de ―opoziţie ― a fost, ştiu toţi românii. 
ROMPRES-Telex din Bucureşti-O nouâ publicaţie românească cere 
alipirea Moldovei Sovietice ( Articol semnat de Toth Erzsebet în ziarul 
ungar MAGYAR NEMZET): ―Articolul  Misterul Europei răsăritene, din 
revista Mileniun III, consideră că după unificarea celor două state germane 
este inevitabilă unificarea Moldovei Sovietice cu România. Comitetul de 
acţiune Bucureşti-Chişinău, încă înaintea vizitei lui Sevardnadze, la 
începutul anului, a cerut în mod deschis această unire, având în vedere că şi 
România este împărţită în două, având şi ea ―RDG‖-ul ei‖: Moldova 
Sovietică‖. Ultima ştire, după cum se poate constat, nu face parte din taraf. 
Cam ce fel de ―iniţiativă particulară‖ a fost, ne lămureşte Agenţia 
Reuter: circa un milion de români au trecut duminecă în Uniunea Sovietică, 
reunindu-se, după 45 de ani, cu moldovenii de pe celălalt mal al Prutului. 
Nici această ştire nu face parte din taraf. 
 
Aprobarea dată de Kremlin 
 
Kremlinul a aprobat participarea oficialităţilor de la Chişinău la Podul 
de flori. Delegatul oficialilor de la Chişinău, care a venit cu aprobarea de la 
Moscova, a fost Ministrul Culturii, domnul Ion Ungureanu. Despre ea s-a 
aflat, câţi au aflat, abia pe 7 mai. Noi nu ştiam nimic de această aprobare. 
Dumneavoastră, iubiţi cititori, cine credeţi că ştia? Cine şi-a exprimat 
dorinţa de a fi la Albiţa? De ce la Albiţa? Pentru că aici vor fi prezenţi şi 
oficialii de la Chişinău... 
 
Podul de flori 
 
Cei care bănuiesc că noul titlu, de Podul de flori îi aparţine lui Victor 
Crăciun, se înşală. El apare des în documentele Societăţii Culturale 
Bucureşti-Chişinău. Aşa şi în scrisoarea deschisă către domnul Petru 
Lucinschi  „Pe data de 6 mai... aproximativ un milion  de români... vor podi 

cu flori rana pricinuită de graniţa impusă...― 
De  asemeni în scrisoarea deschisă adresată d-lui Vladimir Ivasco, prim 
secretar al  CC al PC din RSS Ucraina  „Românii din România vor podi cu 
flori apele Prutului... Acelaşi pod cu flori, din Prut, va înainta spre Dunăre―. 
Denumirea de Podul de flori se pare că a fost rostită de un frate din 
Chişinău, în timpul alcătuirii ultimului apel. Iar Victor Crăciun, cu viclenia-i 
de care a dat dovadă, a insistat ca această expresie să fie noua denumire a 
acestei activităţi. Sau poate că a rostit-o dânsul, dar, din nefericire, nu a 
reuşit să contribuie onorabil, cu nimic, pentru evenimentul de la Prut. 
Ce păcat că domnul Victor Crăciun nu a rămas la activităţile 
desfăşurate de Liga Culturală pentru Unitatea Românilor de Pretutindeni, la 
întâlnirile cu scriitorii din R. Moldova şi din nordul Bucovinei şi la aşezarea 
unor busturi ale lui Mihai Eminescu la răsărit de Prut. Ne făcând doar aşa 
ceva, a creat suspiciuni şi asupra altor rosturi ale preumblărilor dumnealui 
printre românii de la răsărit de Prut. 
Eliminarea FPM a avut o motivaţie politică. Făcea parte din Opoziţia 
din R. Moldova. Şi cei de la FPM şi noi, de la SCBC eram tot din Opoziţie. 
 
Fotografii de la Ungheni 
(Realizate de Petter Gheorghe, reporter la ziarul Dreptatea) 
 
1) Trecerea Prutului 

2) Delegaţia din partea Frontului Popular din Moldova-în dreapta, 
părintele Buburuz, în stânga, în urma steagului, pe traverse, Mihai 
Ghimpu-înaintând până la jumătatea podului de peste Prut. Cine îi 
va întâmpina? 

3) Parlamentarul Petre Solcanu, omul de încredere al FSN şi al 
domnului Ion Iliescu. Foarte bine! Numai că a apărut în această activitate 
doar acum şi la vedere. Şi iar ar fi fost foarte bine! Gheorghe Gavrilă Copil, 
socotit, la vârf, din sfera preşedenţiei şi a guvernanţilor FSN de la Bucureşti, 
„extrem de periculos―, a fost împiedicat să ajungă la timp aici. Şi iar ar fi 
fost tot foarte bine! Dar parlamentarul FSN, regretăm sincer, s-a manifestat 
ca simplă persoană particulară, reprezentându-se pe sine. Ieşirea dumnealui 
în faţă şi a altor persoane oficiale, ale FSN, de la Iaşi, au fost scenarizate din 
Bucureşti şi de organele FSN din Iaşi. În faţă, de ce? Numai pentru a-şi 
îmbrăţişa fraţii din robia sovietică? Doar pentru atât? Ceilalţi reprezentanţi 
ai FPM, observând că Gheorghe Gavrilă Copil nu este în grupul de întâlnire,    
s-au întors, de-odată cu ceilalţi români basarabeni, cu colacii de grâu 
frumos, prescură dintru Hristos, cu trei lumânări, în numele Sfintei Treimi, 
care veghează asupra idealurilor noastre sfinte şi cu ştergare şi steaguri 
româneşti, aşteptându-l cu încredere. Nu s-au înşelat. Gheorghe Gavrilă 
Copil ajunsese, totuşi, lâgă pod, dar chiar când întâlnirea dintre fraţi se 
încheiase şi fraţii basarabeni porniseră spre malul basarabean, iar mulţimea 

de oameni a început să afluiască pe pod, după ei. 
 
 
 
4) Delegaţia din partea FPM 

5) În numele Sfintei Treimi 

6) Gheorghe Gavrilă Copil 

7) Mihai Ghimpu arătând cu mîna spre zona unde ne aştepta mulţimea 

membrilor şi simpatizanţilor FPM. 

8) Traversând prin mulţimea de oameni care ne aştepta, pecetluind 
astfel bucuria finalizării activităţii Prutul lacrimilor noastre să-l acoperim 
cu flori, organizată de Societatea Culturală Bucureşti-Chişinău şi Frontul 
Popular din Moldova. 
 
 
 
 
 
  
 
 
 
 
 
Societatea Culturală Bucureşti-Chişinău a fost scoasă din prim planul 
activităţii, în ziua finalizării Podului de Flori. La Albiţa, Victor Crăciun. La 
Ungheni, Petre Solcanu. Şi alţii. Alte persoane, alte atitudni. În spatele 
dumnealor erau multe capete subordonate unor interese străine. Guvernanţii 

de la Chişinău au cerut aprobarea Moscovei pentru a participa la eveniment-
Republica Moldova atunci mai  era republică sovietică. Guvernanţii de la 
Bucureşti şi-au avansat în faţă unii reprezentanţi, dar ca persoane particulare 
şi nu de înalt rang politic. De reţinut că cei de la Chişinău nu s-au sfiit, 
totuşi, să apară ca persoane oficiale. Desigur aprobarea de la Moscova a 
contat şi ea. Oficialii  de la Bucureşti aveau nevoie şi ei de aprobarea 
Moscovei? Nu, doar România nu era republică sovietică! A cerut şi 
Bucureştiul, sau n-a cerut aprobarea Moscovei? E sigur că oficialilor de la 
Bucureşti indicaţiile  le-au parvenit de la  Moscova, cel puţin prin 
Ambasada URSS de la Bucureşti,  iar tovarăşii de la Bucureşti au jucat în 
consecinţă, evitând să se comporte conform intereselor naţionale ale 
românilor, făcând astfel jocul unor interese străine. Desigur avem în vedere 
şi telefoanele dintre d-l Ion Iliescu şi domnii Mihail Gorbaciov, Mircea 
Snegur şi Petru Lucinschi. Frontul Popular din Moldova îşi avea deputaţi în 
Parlament şi membri în Guvernul de la Chişinău, deci nu s-a încercat 
îndepărtarea lui pe faţă şi totală, dar cum am mai precizat, în întâmpinarea 
reprezentanţilor săi au apărut alţi reprezentanţi. Iar la Albiţa, oficialii de la 
Chişinău au fost reprezentaţi de personalităţile politice la vîrf, dar care nu 
făceau parte din FPM şi care se opuneau făţiş acestui partid politic. Având 
aprobarea Moscovei au ieşit în faţă cu dezinvoltură, ignorând FPM. Se 
impune să subliniem din nou, că nici Frontul Popular din Moldova şi nici 
Societatea Culturală Bucureşti-Chiţinău nu au cerut acordul Moscovei. Au 
acţionat cu îndrăzneală în interesul poporului român. Evoluţia 
evenimentelor au confirmat că se angajaseră pe calea cea bună. Răspunderea 
celorlalţi în faţa istoriei şi a lui Dumnezeu nu se va lăsa aşteptată. Moscova 
a reuşit să acţioneze asupra Preşedenţiei şi guvernanţilor de la Bucureşti 
prin filiera KGB, evitând astefl să se opună public şi să provoace, inevitabil, 
racţii publice pe măsură, iar Mihail Gorbaciov a reuşit, în felul acesta să 
evite să mai facă declaraţii publice - a pierdut o dată, după ce anunţase că 
armata sovietică de graniţă nu va permite nimănui să încalce teritoriul 
sovietic (Care sovietic? De o parte şi de alta a Prutului fiind în interiorul 
României!). Mai e vreo îndoială asupra reţelelor KGB din România, 
subordonate Moscovei?  
 
Prima mie de elevi de peste Prut la şcolile din România 
 
Într-o vizita de lucru, la Bucureşti, a d-lui prof. Mihai Avădanei, 
preşedintele Societăţii Culturale Bucureşti- Chişinău-filiala Iaşi, îmi arată o 
adresă din partea Liceului Costache Negruzzi, unde era şi este profesor. 

Solicita burse de la Ministerul Învăţământului pentru câţiva elevi din 
Republica Moldova, pe care voia să-i aducă la liceul dumnealui. 
— Ce zici, frate Gavrilă? 
— Ideea este extraordinară, dar ca o picătură de apă. Cum să facem ca 
aceste picături să devină o ploaie în întreaga Românie? Şi cât mai repede! 
— În întreaga Românie? Frate Gavrilă, dacă smulg aceste câteva burse 
pentru liceul Negruzzi, e mare lucru! Atât!  
— Mihai, noi aşa am fost crescuţi, să facem trimiterile bibliografice 
corect, să nu ne însuşim nimic din ce nu e al nostru. Şi o idee să o 
menţionăm de la cine o avem. Când va veni momentul, îmi voi aminti. 
— E greu, frate. Îi vezi cum pândesc? Cu Podul de flori cum a fost, cu 
anexarea şi deturnarea de ultimă oră! Dar acum?! Pe cei câţiva copii din 
Basarabia eu tot îi iau la mine la liceu, cu sau fără burse. 
Ne-am luat rămas bun. Un glas din adâncul fiinţei îmi spunea că în 
problemele care fac bine întregului neam, nu există imposibil. Există numai 
acţiune, muncă, dăruire. Fără să ceri nimic în schimb. Şi dacă ai suflet de 
român, înseamnă că nu îţi mai lipseşte nimic. Nici finanţe, nici condiţii 
favorabile. Am început să iau legătura cu oamenii de încredere din ţară. Ce 
grozav este când Neamul Românesc e viu în sufletele noastre! Gândeam la 
fel. La lucru deci. 
Pe data de 12 iunie, cu o zi înainte de venirea minerilor în Bucureşti-
stare de război civil provocată de Putere- am început o activitate publică 
pentru şcolarizarea gratuită a fiilor fraţilor din partea de răsărit a României, 
de sub ocupaţia URSS, în România liberă, de la apus la Prut. Apelul a apărut 
în Viitorul din 12 iunie, Gazeta de Botoşani din 14 iunie, Adevărul din 19 
iunie, România liberă din 20 iunie şi în alte publicaţii. Amintiţi-vă ce a fost 
în luna iunie. Românii vânau români, îi călcau în picioare, distrugeau sediile 
Opoziţiei, laboratoarele Universităţii, martirizând studenţii. Aveau adresele 
exacte ale unora dintre noi. Dacă scriu aceste mărturisiri, înseamnă că am 
încredere în tinerii acestei ţări, cărora, prin excelenţă le sunt adresate. Repet, 
nu există condiţii nefavorabile sau potrivnice, care să nu fie învinse de 
dragostea de neam. Puterea KGB-istă din România acţiona ca o forţă 
represivă împotriva înfiripării democraţiei, acţiona în concordanţă cu noua 
politică a URSS, a comunismului cu faţă umană. Numai că în Bucureşti, 
KGB-iştii de aici, îi depăşiseră de mult pe KGB-iştii de la Moscova. La 
această stare de război civil din Bucureşti, s-a adăugat o greşeală de tipar în 
Apelul tipărit în ziarul Adevărul. S-a greşit o cifră din numărul de telefon şi 
apelurile telefonice nimereau la un om, care s-a dovedit catastrofal pentru 
activitatea noastră. Urla, agresând verbal pe toată lumea. Am încercat să-l 

liniştesc. N-am reuşit, dimpotrivă. A doua zi Adevărul a făcut corectura de 
rigoare, într-o propoziţie pierdută printre alte propoziţii, încît calvarul a 
durat multă vreme. Alt material, Adevărul nu ne-a mai publicat niciodată. S-
a muncit zi şi noapte. E vremea să spun un cuvânt de apreciere faţă de 
Maria, soţia mea, care de ani de zile face munca de secretariat în deplin 
anonimat şi deplină modestie. Tinerilor mă adresez. Niciodată nu am fost 
plătiţi pentru munca  noastră. Am trăit din salariul de profesor de şcoală 
generală. Şi taxele pentru telefon şi pentru sediu, ni le-am plătit tot noi. 
Firesc, aţi spune, doar sediul este în apartamentul D-voastră. Nu vă 
contrazic. De banii din cont nu ne-am atins niciodată. Poate suntem singura 
asociaţie sau partid din ţară care nu am folosit, care nu ne-am atins de nici 
un leu din cont. Absolut toţi, în mod automat au fost destinaţi fraţilor de 
peste Prut. Badea Cârţan, un cioban ardelean a acţionat şi el pentru Unirea 
Ardealului cu Patria-Mumă, înaintea multora dintre contemporanii săi, 
cerşind cărţi în Bucureşti, umplându-şi desagii şi ducându-le, pe jos, cu 
riscurile  trecerii graniţei imperiului austro-ungar, la românaşii săi din 
Ardeal. O bună stare sufletească depinde de noi, indiferent de condiţiile în 
care trăim. Un bun creştin este şi un bun român. Nefiind aşa ceva, suntem 
slabi şi dezbinaţi. 
Telefoanele din toată ţara nu mai conteneau. De peste tot, din partea 
unor institiţii de stat, din partea unor persoane particulare, din sate şi oraşe, 
eram anunţaţi, câţi elevi primesc. Nu exagerez  Ţara era pregătită să 
şcolarizeze în continuare, gratuit, pe toţi copiii poporului român, deci şi pe 
ai fraţiilor de peste Prut. Le cer garanţii financiare pentru fiecare românaş 
din Basarabia, nordul Bucovinei şi Ţinutul Herţa, pentru  patru sau cinci ani. 
Liceele noastre au durata de patru sau de cinci ani. Lumea e contrariată, 
revoltată, ofensată. Garanţii, când ei sunt gata să îşi dea viaţa pentru fraţii 
din Basarabia, aşa cum şi-au dat-o şi în 1941, când au trecut Prutul cu arma 
în mână, obligându-i pe ocupanţii ruşi, să plece din România! Refuz 
primirea copiilor în familii. Dacă  acceptam pentru unele familii, trebuia să 
acceptăm pentru toate. Nesupravegherea atentă a unui singur copil din 
Basarabia, ne-ar fi îndurerat pe toţi. O singură familie dezbinată, ar fi 
aruncat o umbră asupra tuturor. Dar în familiile care aveau băieţi şi fete, 
cum se integra băiatul, sau fata din Basarabia? Dar, fie şi o singură familie 
cu o comportare reprobabilă? 
De la o vreme am intrat pe făgaşul cel bun. Elevii vor fi primiţi numai 
la liceele cu internat, şi numai prin garanţii financiare pentru toată durata 
liceului, pentru fiecare pui de românaş de la răsărit  de Prut. Directori de 
licee, inspectorate, profesori, spitale, institute de cercetări, întreprinderi, 

persoane particulare din oraşe şi sate, seminarele teologice, sindicatele, au 
început să trimită prin poştă actele prin care se garantau resursele financiare. 
Avem un popor inteligent, receptiv şi disciplinat. Soseau delegaţii veniţi de 
la margine de ţară, pentru a se încadra în limita de timp şi pentru a fi siguri 
că le vom trimite copii. În fine existau garanţii financiare temeinice pentru o 
mie de elevi. Repet, numai oamenii cu suflet pustiit pot vorbi de rău acest 
popor! Dar şi încrederea şi dorul de ţară al fraţilor basarabeni era răvăşitor. 
Erau în stare să îşi trimită toţi copii la studii în România. URSS îi apăsa cu 
toată greutatea ei de imperiu, dar ei erau şi sunt de diamant. Am depus un 
dosar la Frontul Popular din Moldova şi unul la guvern, personal domnului 
N. Mătcaş, ministrul învăţământului. O mare bucurie a străbătut şi celelalte 
cabinete ministeriale. Dosarul a fost verificat bursă cu bursă. Se acceptă 
oferta. Fără aprobarea Moscovei, Ministerul Învăţământului organizează 
selecţionarea copiilor care vor veni în România, la scara întregii Republici. 
La fiecare comisie, formată din inspectori şi profesori de specialitate, exista 
şi câte un reprezentant al Frontului. Am fost şi suntem şi vom fi mereu 
acelaşi popor. În noi toţi bate aceeaşi inimă de român. Numai că în 
Republica Moldova au început necazurile, care puteau compromite totul. Iar 
Frontul urma să primească o grea lovitură. Apăruseră reprezentanţii unor 
asociaţii culturale şi ligi din România, oameni de foarte bună intenţie, dar au 
început să alcătuiască liste pentru elevii şi studenţii care vor să vină la studii 
în România. Frontul avea o mare priză printre românii basarabeni. Frontul 
era parte responsabilă pentru selecţionarea copiilor. Unii elevi şi viitorii 
studenţi nu au mai trecut pe la comisii, părinţii lor fiind fericiţi că au reuşit 
să îşi înscrie fiii pe una din aceste liste. Reprezentanţii acestor asociaţii din 
România au mers atât de departe, dând de înţeles că şi ei lucrează tot în 
numele Frontului. Întrebaţi de Front asupra garanţiilor finaciare, au indicat 
unele licee şi universităţi din ţară, susţinând sus şi tare că tocmai aceste 
instituţii de învăţământ garantează activitatea lor. Noapte albă la Front. În 
zori s-a luat o decizie. Frontul, fără să ştie nimeni, şi-a trimis un delegat, 
prin ţară, până la Timişoara, pentru a verifica şi garanţiile pentru aceste 
liste. Nici un liceu şi nici o universitate nu ştiau nimic, nici chiar persoanele 
care alcătuiseră listele nu luaseră legătura cu aceste instituţii de învăţământ. 
Delegatul a fost Iurie Roşca. Greu i-a fost Frontului să lămurească părinţii, 
că fără comisiile legale, oficiale, de selectare, copiii lor nu au nici o şansă 
pentru a studia în România. Reprezentanţii asociaţiilor în entuziasmul lor nu 
au ţinut seama nici de faptul că Societatea Culturală Bucureşti-Chişinău 
adunase burse doar pentru liceele din România, nu şi pentru studenţi. 
Alcătuiau liste şi pentru universităţi. Rău au făcut. S-a creat zvonul că unii 

tineri de aceea nu vor merge România, pentru că... În jurul Frontului se ţesea 
o stare îngrijorătoare. Acum apare, de la Iaşi, prof. Mihai Avădanei. A 
priceput dintr-un foc situaţia. L-a ascultat cu răbdare şi pe d-l Iuie Roşca, 
despre drumul său în România, despre care nu a vorbit numănui, pentru ca 
din neînţelegerea situaţiei să nu se ajungă şi la unele opinii antiromâneşti. 
— Situaţia aceasta o rezolv eu, îşi dădu Miahi Avădanei drumul la 
glas. Domnule Iurie Roşca, dacă aduc o adresă din partea Univerisităţii din 
Iaşi, semnată de rector şi de contabilitate, din care să reiasă că se garantează 
întreţinerea la Universitate a câtorva zeci de studenţi, e bine? 
Mihai Avădanei s-a întors de la Iaşi cu garanţii solide din partea 
Rectoratului Universităţii. Doar pentru aceste locuri au fost selecţionaţi şi 
studenţi. Alcătuitorii de liste, pricepând gravitatea situaţiei pe care o 
creaseră, au dispărut. În Bucureşti au început să bată la uşa primului 
ministru pentru  a-i scoate din impas. Activitatea era a Societăţii Culturale 
Bucureşti-Chişinău, a Frontului şi a Guvernului din Republica Moldova. 
Din clipa implicării Ministerului Învăţământului şi a Frontului, Societatea 
Culturală Bucureşti-Chişinău îşi încetase activitatea. Rămâneau faţă în faţă 
Guvernul României, Guvernul din Chişinău şi Frontul. Aşa am înţeles că se 
va întâmpla şi la Podul de flori. Aşa ceva vom pune la cale şi peste două 
luni, aducând faţă în faţă Guvernul României şi al Federaţiei Ruse. Dar să 
nu anticipăm. 
Ce a făcut d-l Petre Roman, primul ministru al României? A aprobat o 
mie de burse pentru elevi şi o mie de burse pentru studenţi. O mie de elevi 
are o şcoală generală dintre un grup de blocuri, apoi o altă şcoală. Cam atâţi 
elevi şi studenţi au venit din Republica Moldova, sudul Basarabiei, nordul 
Bucovinei şi ţinutul Herţa, în întreaga Românie. Guvernul unei ţări cu o 
reţea de şcoli bine pusă la punct, o ţară, atunci, cu o situaţie financiară bună 
(Comparativ cu a ţărilor din jur), cu un entuziasm nemărginit faţă de fraţii 
de peste Prut şi al acestora faţă de noi, să primească  un  număr de elevi, cât 
ai unei şcoli generale? Guvernul ţării să ofere mai puţine burse decât a reuşit 
să adune Societatea Culturală Bucureşti-Chişinău, o asociaţie 
neguvernamentală?! Şi ce e mai grav, e că de fapt nu s-a obţinuit nimic. 
Cele o mie de garanţii financiare existau deja şi copiii fuseseră selecţionaţi 
pentru ele. Guvernul din Bucureşti anunţă Guvernul din Chişinău că 
primeşte la studii în România un număr de copii egal cu numărul de burse 
oferit de statul român. Numai că d-l Petre Roman nu a aruncat peste bord o 
activitate a unei asociaţii neguvernamentale, ci o şansă a Reîntregirii 
României! Desigur d-l Petre Roman poate spune că a discutat, la telefon, 
oferta sa, cu cei din Chişinău şi aceştia au primit-o cu bucurie. Dar puteau ei 

să îşi exprime revolta? Pe vremea desfăşurării acestei activităţi de obţinere 
de garanţii financiare, la nivelul întregii Românii, mereu avansasem ideea că 
România poate primi zece mii de tinere vlăstare ale fraţilor de peste Prut. 
„Astăzi am fi avut 10.000 de fii ai românilor de peste Prut. Oficialităţile din 
Bucureşti au blocat astfel ideea Unirii, dând răgaz forţelor antiunioniste din 
URSS, să manevreze împotriva mersului firesc al istoriei... Sub ochii noştri 
se reunifica Germania, dar Bucureştiul, deşi avea cale liberă, cel puţin pe 
linie de învăţământ, ne-a îndurerat pe toţi. E neîngăduit să ne lăsăm fraţii de 
peste Prut, pradă unor nelinişti şi amărăciuni greu de înţeles şi de suportat―  
(Basarabenii nu-şi pot duce copii la şcoală în Patria-Mumă. V. publicaţia 
Alianţa CIvică, nr. 78, din 17 oct. 1991). 
Domnul Petre Roman încă nu luase faimoasa hotărâre de guvern de a 
bloca Reîntregirea Ţării, prin draconica limitare a numărului copiilor de 
peste Prut, de a veni la studii în România, când am adus la cunoştinţa FPM 
faptul că urmează să plec la Moscova şi în Siberia , într-o activitae îndelung 
pregătită, cu foarte serioasă documentare, încă de dinainte de 1970, dar şi 
din ultimele luni, mai ales la Chişinău. Este pentru prima şi ultima oară când 
FPM a avut rezerve, chiar dacă nu mărturisise direct, pe de o parte 
considerând că obiectivele pe care le aveam în faţă sunt prea mari pentru 
umila mea persoană şi tot în sensul acesta, dificultatea reală de a fi primit, 
pentru convorbiri, de către Guvernul Federaţiei Ruse, ştiut fiind că maniera 
în care urma să abordez  obiectivele propuse era în lumina datelor istorice 
obiective, dar şi pentru că fraţii de la FPM erau îngrijoraţi  de posibilitatea 
de a mi se pierde urmele pentru totdeauna în URSS...Din această cauză s-au 
adunat zilele în care împotrivirea la hotărârea noastră, m-a ţinut pe loc. 
Aceste zile au fost poate, printre cele mai greu de suportat, din întreaga mea 
viaţă. Neîncrederea, după zilele de blocare a plecii, am observat-o şi din 
partea unor scriitori, aşa din partea unui respectat redactor-şef, de la o 
importantă publicaţie, care, doar după câteva propoziţii, pe care le-am rostit, 
a renunţast la ideea unui interviu de dinaintea plecării. Acum era vorba de 
altceva, de alt motiv de neîncredere, după aparenţă, motivat. O forţă uriaşă, 
sufletească, din sinea mea, era pentru plecare. Faptul că cei din jur mă 
opriseră, mă adusese într-o stare de mare tensiune psihică. Sufletul pornise 
spre Moscova şi Siberia, dar cu trupul mai eram pe loc. In acele 
circumstanţe am comunicat FPM că hotărârea mea este de neclintit. Au 
urmat o serie de consultări cu FPM şi cu factori de conducere de primă 
mărime din Guvernul de la Chişinău, inclusiv cu primul ministru Mircea 
Druc. Tot acum, Iurie Roşca a chemat de urgenţă de la Cernăuţi, pe d-l 
Constantin Covalciuc, care m-a însoţit ca translator, la Moscova şi încă 

patru zile în Siberia, după care  s-a întors în nordul Bucovinei, pentru a se 
implica imediat pe linia deschiderii unor şcoli în limba română. Am 
continuat să traversez singur uriaşe întinderi siberiene, în căutarea fraţilor 
români de acolo. Reîntregirea României a fost una din coordonatele majore 
ale Revoluţiei Române. Şansele Reîntregirii au fost menţinute, la zi, pe tot 
parcursul anului 1990. Spiritul Reîntregitor de ţară a fost activ, la scară 
naţională şi în 1991. Cei interesaţi pentru anii 1990 şi  1991 (şi în 
continuare) au la dispoziţie lista cu documentele Societăţii Culturale 
Bucureşti-Chişinău. Volumele de proză şi-au găsit locul în această listă 
datoriră aceluiaşi Spirit Reîntregitor de Ţară, care pulsează din paginile lor. 
Romanul La apus de soare, un roman al rezistenţei româneşti, de după 
1950, din România şi al candelei de nestins al Reîntregirii României, a fost 
scris în 1978, iar Cum e Doamne pe Cruce ?, un roman al deportaţilor 
români din Siberia, 1977-78 ( Un exemplar, în manuscris, a ajuns la 
Chişinău, în luna septembrie 1989 ). Ce s-a reuşit la Moscova ? Guvernul 
de la Moscova a acceptat, în principiu, deschiderea de şcoli în limba  
română, pentru  românii din Federaţia Rusă. S-a ajuns la un acord de 
principiu. Să ne reamintim. URSS exista, avându-l în frunte  pe Mihail 
Gorbaciov. În cadrul URSS, în fruntea RSFS Ruse, se afla Boris Elţîn. La 
Guvernul Elţîn m-am dus, în acest an de graţie, 1990, luna august. La 
Ambasada României de la Moscova, panică. Până după convorbiri, când am 
adus d-lui ambasador Şandru o casetă video cu toate convorbirile. După ce a 
vizionat-o a exclamat  — Nici o greşeală! Excelent! M-a întrebat cu ce îmi 
poate fi de folos, dar, ca diplomat de carieră, înţelelese dintr-odată că 
netezisem calea pentru primul ministru Petre Roman şi pentru preşedintele 
Ion Iliescu, pentru semnarea unei înţelegeri între Federţia Rusă şi România, 
pe linie de învăţământ. 
Convorbirile s-au desfăşurat ierarhic. S-a ajuns la concluzii acceptate 
de ambele părţi. Se crease posibilitatea de a fi primit la prim-
vicepreşedintele Federaţiei Ruse. Mai sus de prim-vicepreşedinte, era Boris 
Elţîn. Am bătut în retragere, cu eleganţă, susţinând că la întâlnirea cu prim-
vicepreşedintele şi preşedintele Federaţiei Ruse, locul este al Primului 
ministru şi al Preşedintelui României. Ruşii au ştiut să aprecieze abţinerea 
mea. Câştigasem o mare bătălie. Deschisesem calea întâlnirilor la vârf. 
Şansele derulării Reîntregirii României le mai aveam sub control. Şi 
Federaţia Rusă, atunci, avea nevoie de relaţii bune cu exteriorul. Refuzul 
guvernanţilor de la Bucureşti de a-şi proteja minoritatea românească din 
întreaga Rusie, mă uluieşte până azi. Guvernul Rusiei urma să 
subvenţioneze toate şcolile cu predare în limba română. Tot aşa cum face şi 

Guvernul României pentru minorităţile de la noi. 
 
În Siberia, la românii deportaţi şi la urmaşii acestora 
 
De la Moscova am mers în Siberia, la prima întâlnire a unui mesager 
din România, de după  Revoluţie,  cu deportaţii români şi urmaşii acestora. 
Azi şi ei, ca şi toţi românii din Federaţia Rusă, ar fi avut şcoli în limba 
română. Ar fi început să-şi înalţe biserici în care să asculte Sfânta Liturghie 
tot în limba română. Şi nu numai în Rusia, ci şi în Ucraina, Kazahstan şi în 
celelalte foste republici ale imperiului sovietic. Oficialităţile noastre au fost 
şi de data aceasta absente. Dar Opoziţia?  
 
Corneliu Coposu şi Ambasadorul URSS 
 
În toamna anului 1990, când m-am întors din Siberia, la PNŢCD, 
răceală şi agresivitate. De ce, Doamne?! Întreaga conducere ştie de ce. 
Domnul  Corneliu Coposu fusese invitat la Ambasada URSS. Tovarăşul 
ambasador i-a spus că nu înţelege de ce Dreptatea, ziarul PNŢCD, este 
oficina Societăţii Culturale Bucureşti-Chişinău. Având în vederea că în 
Dreptatea din 28 august 1990 este comunicată opiniei publice româneşti 
întreaga conducere a PNŢCD-subsemnatul apărând în corpul membrilor 
supleanţi ai Comitetului de conducere-adjuncţii departamentelor centrale-
bănuiesc că întâlnirea cu ambasadorul URSS a avut loc după această dată. 
Cu toată discreţia, am fost împins afară din conducerea PNŢCD şi de la 
Dreptatea. 
Guvernanţii de la Bucureşti s-au speriat şi mi-au reproşat că am fost la 
Boris Elţîn (Federaţia Rusă), în conflict cu Mihail Gorbaciov (URSS). Le-
am răspuns că pot repeta vizita, de data aceasta la d-l Mihail Gorbaciov. 
După ce le-am explicat şi s-au convins că pot fi primit de Mihail Grobaciov, 
au tăcut. De frica URSS, nici Corneliu Coposu nu a a scăpat! Deşi avea 
drum liber la Guvernul Elţîn, nu a răspuns conform aşteptărilor. Ar fi fost în 
interesul României şi al Reîntregirii României. Atunci, Boris Elţîn avea 
nevoie de aliaţi. Corneliu Coposu, nici după căderea lui Mihail Gorbaciov, 
nu a reuşit să se mobilizeze pentru o astfel de vizită. Istoria îi oferise şansa 
ieşirii, în interesul României, pe prim planul vieţii internaţionale. Când era 
rugat şi sfătuit să se întâlnească cu Boris Elţîn, se ridica în picioare, înviorat, 
dar după câteva secunde, se aşeza iar, abătut. Întrebând pe cineva, de ce 
această reţinere, ezitare, neputinţă, mi-a răspuns, din cauza fricii pe care a 
acumulat-o în urma bătăilor primite în puşcărie, de la KGB-işti. Adaug eu, 

KGB-iştii   l-au supravegheat şi după ieşirea din puşcărie şi, neîndoielnic şi 
după Revoluţie. Cu alte cuvinte, nici Guvernul, nici Opoziţia nu s-au 
angajat pentru Reîntregirea Ţării. Este de notorietate publică faptul că 
membri PNŢCD, sfătuiţi de conducerea PNŢCD, frânau mitingurile 
Societăţii Culturale Bucureşti-Chişinău în sprijinul fraţilor de peste Prut şi 
al Reunificării Ţării, determinând oamenii să nu mai vină la mitinguri, 
susţinând că nu e momentul pentru asemenea activităţi. Să aşteptăm până va 
fi răsturnat FSN de la Putere, până va ajunge PNŢCD la guvernare. A ajuns, 
dar ne-a dezamăgit pe toţi. Dar să revenim în anul 1990, la Discursul 
domnului Corneliu Coposu, Preşedintele PNŢCD (Dreptatea, 4 
decembrie 1990), rostit la Alba Iulia. Cuprinde o singură referire la 
teritoriile româneşti de peste Prut, prin cuvintele Chişinău şi Cernăuţi, iată 
fragmentul  „Să închinăm gratitudinea ţării, marilor făuritori ai României  
Regele Ferdinand, Ionel Brăteanu, Take Ioneascu, Nicolae Filipescu, 
Nicolae Iorga, celor care au stat în fruntea obştei la Chişinău şi Cernăuţi―. 
Dar în Cuvântarea ţinută de d-l Corneliu Coposu la 1 Decembrie 1991 
(Dreptatea 5/6 decembrie 1991)? Absolut nimic, nimic, nimic. Mai e loc de 
vreo îndoială de ce se petrecea la vârf, în conducerea PNŢCD? Tentativa de 
reinstaurare a comunismului, cunoscută sub numele de Puciul de la 
Moscova, din august 1991, a derutat PNŢCD, dovadă că prima reacţie a 
unui lider PNŢCD, la Televiziune, a fost considerată regretabilă. Cuvântarea 
lui Corneliu Coposu de la 1 Decembrie 1991 ne adevereşte că PNŢCD nu se 
eliberase se sindromul terorizant al Kremlinului. Corneliu Coposu, chiar în 
timpul Puciului, fiind solicitat să reacţioneze, nu s-a pronunţat, în nici un 
fel, decât astfel: ― Dar dacă vin ruşii?‖ Înţelegem această stare de spirit. Nu 
judecăm pe nimeni. Consemnăm doar date, fapte, atitudini, etc., aşa cum au 
fost. Prin aceste mărturisiri nu am negat dorinţa fierbinte a lui Corneliu 
Coposu pentru Reîntregirea Ţării. Îşi iubea ţara şi suferea în faţa marilor 
nedreptăţi făcute poporului român de către Moscova. A plecat la Domnul în 
1995, cu un an înainte ca PNŢCD să ajungă la guvernare. Ne-a lăsat totuşi, 
o cuvântare, ca un testament pentru Reîntregirea României, dar, prea târziu. 
Se impune deci să întârziem câteva rânduri asupra Declaraţiei privind 
Basarabia-redactare Pop Iftene-text difuzat participanţilor la Congresul 
PNŢCD din ianuaie 1996. Declaraţia, după discuţii, urma să fie votată şi să 
devină document al acestui Congres, document de partid. Numai că s-a 
întâmplat ceva ce ar fi dezonorat orice partid. În timp ce autorul Declaraţiei 
o citea, pe scenă, la microfon, alături de întregul prezidiu, un ţărănist, din 
sală, se repede spre scenă şi strigă spre Iftene Pop, de ce nu a ridicat 
problema Basarabiei când lucra la Ministerul de Externe, pe vremea lui 

Ceauşescu, iar spre prezidiu, s-o lăsăm mai încet cu Basarabia, cu acest 
teritoriu, deoarece nu avem temei să-l considerăm românesc. Prezidiul 
Congresului PNŢCD s-a înmuiat, s-a conformat şi doar în trei-patru minute 
a scos de pe ordinea de zi Declaraţia, d-l Ion Diaconescu spunând, în plenul 
Congresului, că după Congres o vor îndrepta spre secţiile de tineret ale 
filialelor din ţară... Şi s-a înmormântat Declaraţia pentru Basarabia. PNŢCD 
încă nu ajunsese la guvernare. Să fi fost vorba tot de frica de KGB? Dar iată, 
Convenţia Democrată, în 1996, câştigă alegerile. Partidul cel mai important, 
PNŢCD. Reprezentantul Convenţiei, prof. univ. Emil   Constantinescu 
ajunge preşedinte al României. La câteva luni după investitură, ne surprinde 
pe toţi, cedând Ucrainei, sudul Basarabiei, nordul Basarabiei, Ţinutul Herţa, 
nordul Bucovinei (Şi după cum se poate constata şi Insula Şerpilor), fără să 
menţioneze Pactul Molotov-Ribbentrop. E vorba de Tratatul cu Ucraina, 
prin care se recunoaşte actualele graniţe... aşa, de parcă teritoriile rămase la 
Ucraina nu ar avea nici o legătură cu România. 
Tot după preluarea puterii de către PNŢCD, urmaşul lui Corneliu 
Coposu la conducerea PNŢCD, d-l Ion Diaconescu, la un an de la preluarea 
guvernării, a fost la Moscova. Deşi Guvernul Federaţiei Ruse îşi dăduse 
acordul de principiu încă din 1990, pentru şcoli în limba română în întrega 
Federaţie Rusă, acord despre care PNŢCD a fost informat în detaliu, d-l Ion 
Diaconescu nu a ridicat problema protejării minorităţilor româneşti. Orice 
comentariu e de prisos. A se citi, spre edificare, Stenograma convorbirilor 
de la Moscova. 
 
Uniunea pentru Reîntregirea Teritorială a României 
 
Să revenim la anul 1991. Atunci, după intensele activităţi publice din 
1990 reuşisem să înmănunchiem aproape toate asociaţiile unioniste cu 
sediul în Bucureşti şi unele partide, în Uniunea pentru Reîntregirea 
Teritorială a României. S-au ales organele de conducere. Urma o simplă 
formalitate. La alegeri asistase presa. Anunţase înfiinţarea Uniunii. A apărut 
un articol, pe aproape o jumătate de pagină de ziar (februarie 1991). D-l 
Manu Valentin, cercetător ştiinţific la Institutul de Fizică Atomică, printre 
noi de două-trei luni, a fost propus şi votat ca membru în conducere (au fost 
votaţi un preşedinte, un vicepreşedinte şi trei membri). D-l Manu Valentin 
abia înainte de a depune procesul-verbal de constituire la tribunal, s-a opus, 
ameninţând că va protesta în sala tribunalului, dacă se depune procesul-
verbal. De ce nu a spus nimic înainte? Întrebare la care nu a răspuns 
niciodată. Cu uşurinţă ar fi fost propus şi ales altcineva. Cei propuşi, 

întrebaţi fiind dacă vor să facă parte din conducere, unii au răspuns nu şi 
propunerile nu au fost supuse votului. Dumnealui a acceptat să fie ales. De 
ce? Se impune precizarea că Adunarea generală de constituire a avut loc în 
Piaţa Revoluţiei, fiind formată din toţi participanţii la două mitinguri, la date 
diferite, apropiate, deci totul   s-a desfăşurat cu o bună pregătire şi 
informare, al doilea miting finalizându-se cu votarea celor propuşi. Aşa s-a 
ajuns să nu existe nici o forţă politică în stare să i se opună d-lui Emil 
Constantinescu et compania, ca să nu scoată Pactul Molotov-Ribbentrop din 
istoria României. Uniunea pentru Reîntregirea Teritorială a României a 
fost primită cu bine în lumea politică, semnând alături de Partidul Naţional 
Creştin Democrat, Partidul Ntional Liberal, Partidul Social-Democrat, 
Declaraţia partidelor din România, a organizaţiilor, asociaţiilor şi 
sindicatelor semnatare ale acestei declaraţii în legătură cu intenţia 
URSS de a organiza un referendum în Republica Moldova la 17 martie 
1991. Iniţiativa şi textul de lucru aparţin Societăţii Culturale Bucureşti-
Chişinău. Din partea PNŢCD a fost delegat la această întâlnire de lucru (La 
Muzeul municipal de istorie), deputatul Ion Lup, care a şi semnat declaraţia. 
Întâlnirea s-a finalizat prin semnarea Declaraţiei, de către cei douăzeci şi 
cinci de reprezentanţi de partide, asociaţii şi sindicate (Vezi Dreptatea din 
13-03-1991).  
 
Românii de peste Prut în Parlamentul României 
 
Din nefericire PNŢCD nu a fost receptiv la propunerea noastră de a 
trece pe listele de candidaţi pentru Parlamentul României şi pe românii de la 
răsărit de Prut. Aveam în vedere listele Convenţiei Democrate. S-au solicitat 
patrusprezece locuri. Deci foarte puţine. Pentru a nu exista vreo îngrijorare 
că unii membri CD şi-ar pierde posibilitatea de a intra în parlament, 
basarabenii au hotărât să fie trecuţi pe listele pentru circumscripţiile 
electorale din Moldova, urmând să fie susţinuţi de mii de basarabeni, care ar 
fi lămurit rudeniile şi cunoscuţii lor din partea de apus a Prutului vă voteze 
pentru românii basarabeni. Se ştia foarte bine că moldovenii vor vota pentru 
oamenii d-lui Ion Iliescu. Răspunsul precipitat al PNŢCD a fost că PNŢCD 
va invinge în alegerile generale şi în Moldova...  Aceasta a fost formula de 
refuz. PNŢCD nu s-a angajat nici pe calea aceasta, pe calea Reîntregirii 
României. La un moment dat Corneliu Coposu şi-a lăsat inima să glăsuiască 
şi a spus că se acceptă o listă cu patrusprezece români basarabeni, dar să fie 
numai personalităţi. Superb minut, dar care în chiar zilele următoare, a fost 
uitat cu desăvârşire. Nu ştim de ce şi cum de s-a întâmplat aşa ceva. Uitat a 
  44 
fost şi când a venit o delegaţie de la Chişinău, de la FPM şi s-a discutat 
câteva ore, dar nu despre listele electorale comune, pe care PNŢCD nu le 
avea în vedere! În faţa acestei situaţii l-am rugat pe Iurie Roşca, acest 
unionist de elită al Neamului Românesc, lider al FPM, formaţie politică cu 
un crez constant Reîntregitor de Ţară, să o determine pe Leonida Lari, să se 
prezinte la PNŢCD şi să îşi propună candidatura. Românii de peste Prut 
aveau şi au acest drept istoric. Am mizat pe dezinvoltura şi personalitatea 
poetei. Loenida Lari atunci se bucura de o reală simpatie din partea tuturor 
românilor, ceea ce a fost în beneficiul PNŢCD, în timpul campaniei 
electorale. Între Iurie Roşca şi Leonida Lari relaţiile se răciseră, Iurie Roşca 
trebuind să treacă peste convingerile sale, din necesitatea spargerii 
nereceptivităţii celor de la Bucureşti. Trebuia creat fie şi un singur 
precedent. Dreptul la ţară trebuia adjudecat.. Leonida Lari, după ce a părăsit 
PNŢCD, a devenit o personalitate controversată. Dar trebuie să subliniem 
şocul pe care l-a suferit ca deputat PNŢCD, când a constatat că ea, unionistă 
de necontestat, a nimerit într-un partid fără o astfel de preocupare. Fără să 
fie înţeleasă şi sprijinită. Atunci, de ce a venit la Bucureşti? A confundat 
activitatea Societăţii Culturale Bucureşti-Chişinău pentru Reîntregirea  
României, cu activitatea PNŢCD? Foarte puţini basarabeni ştiau 
adevărul...Dar dacă românii din teritoriile anexate de URSS ar fi avut un 
grup parlamentar în Parlamentul României, aşa cum preconizasem în 
această propunere către conducerea PNŢCD? În 1992 ar fi candidat pentru 
Parlamentul României şi românii din sudul şi nordul Basarabiei, din ţinutul 
Herţa şi din Nordul Bucovinei. Dar nici unii   n-au beneficiat de dreptul lor 
istoric nici în 1996. Şi se ştie, există o cale absolut legală de a accede în 
Parlamentul României! Cât de greu i-o fi fost lui Iurie Roşca, reprezentant al 
unui partid unionist, să vină în anii de după Revoluţie la PNŢCD, din 
solidaritate cu PNŢCD în lupta împotriva comunismului, deşi ştia că 
PNŢCD era absent de la datoria naţională de Reîntregire a României! Multe 
şanse Reîntregitoare de Ţară s-au risipit în anii de după Revoluţia Română! 
Cerul a fost atent şi generos cu noi (Românii doreau liste comune pentru 
alegeri. Presa din Bucureşti şi Chişinău era receptivă - a se vedea articolele 
Românii de peste Prut trebuie să participe la alegerile generale din 
România  Parlamentarii din Chişinău, majoritari la Bucureşti  Atenţie, 
la Moscova, politicieni români!) 
 
Este şi PNŢCD un partid KGB-ist? 
 
Desigur PNŢCD a avut şi momente foarte bune. Aşa, declaraţia de 

partid Nu există un drept de autodeterminare pentru Basarabia şi 
Bucovina (Drepatea 25/26 nov. 1991). Prin aceasta îşi respecta titlul de 
partid naţional. Dacă nu s-ar fi abătut de la ea, sau dacă nu ar fi ignorat-o, 
chiar dacă o astfel de implicare a fost după marile şanse de Reîntregire a 
României, tot am fi avut un partid politic, atât de necesar, pentru a nu se 
ajunge la dăruirea unui important teritoriu românesc, Ucrainei, fără nici un 
fel de referire la Pactul Molotov-Ribbentrop. Azi s-a ajuns la o situaţie 
extrem de penibilă. În România liberă din 23 august 1999, Pop Iftene 
semnează o pagină intitulată Pactul Ribbentrop-Molotov. Pentru a 
contrapune atitudinnea PNŢCD, din aprilie 1991, unui proiect de tratat cu 
fosta URSS, semnat de preşedintele Ion Iliescu, referindu-se la acel tratat, d-
l Pop Iftene scrie negru pe alb  „în care nu se pomenea nimic de efectele 
profund nocive pentru România şi ilegale, ale Pactului Ribbentrop-
Molotov―, şi face trimitere la „o declaraţie― a PNŢCD (Dreptatea 3 mai 
1991), despre care acelaşi Pop Iftene scrie, tot negru pe alb, că PNŢCD 
„expres sau în subtext arată că URSS trebuia să recunoască în viitorul tratat 
româno-sovietic nulitatea ab initio a Pactului şi în privinţa României―. 
Subtext are acelaşi înţeles ca printre rânduri. Numai în unele declaraţii ale 
PCR se citea printre rânduri, dar în democraţie, într-o problemă vitală 
pentru România, este de neacceptat. De ce a evitat Pop Iftene declaraţia din 
25/26 noiembrie? Pentru că PNŢCD cerea Guvernului FSN de atunci „Să 
facă o declaraţie publică, în momentul în care Ucraina va deveni 
independentă (după toate probabilităţile la 1 decembrie a. c.) în care să se 
arate că Bucovina de nord, Ţinutul Herţa, fostele judeţe Hotin, Cetatea Albă 
şi Ismail, ca şi Insula Şerpilor au fost acaparate de URSS cu forţa de la 
România şi incluse ilegal în statul ucrainian. Ele vor trebui să revină 
României, în urma unor negocieri, pe cale paşnică ―(Subliniem că aceasta 
nu este „o declaraţie― ci, Declaraţia Partidului Naţional Ţărănesc Creştin 
Democrat-cu litere mari). PNŢCD încă nu  ajunsese la guvernare. Dar, peste 
câţiva ani, în 1996, înainte cu câteva săptămâni de a prelua puterea? 
Revenim la textul lui Iftene Pop  „Negocierile pentru un tratat cu statul 
succesor, Rusia, au foat reluate şi purtate timp de câţiva ani, pentru ca în 
1996 (tot în aprilie) să se ajungă la un text ce urma a fi parafat, pentru care 
E. Primakov, ministrul de externe rus, din acea vreme, venise în mare grabă, 
tocmai din China, scurtându-şi vizita în acea ţară. Numai că, deoarece nici 
acest proiect nu făcea vreo referire la Pactul Ribbentrop-Molotov, PNŢCD 
şi alţi membri ai opoziţiei, în Consiliul Consultativ de pe lângă MAE, au 
respins parafarea lui, E. Primkov plecând din România, prin trântirea uşilor 
şi foarte iritat... E. Primakov, cât a fost ministru de externe şi apoi prim-

ministru al Rusiei, deci şi în 1999, susţinea că nu va schimba nici o virgulă 
la proiectul de Tratat neparafat în 1996 şi nici nu va accepta vreodată 
condamnarea Pactului Ribbentrop-Molotov―. A avut această atitudine 
politică responsabilă a PNŢCD, o bună mediatizare? Da şi pe merit. Aşa, în 
Cotidianul din 25 aprilie 1996, sub titlul CDR acuză conţinutul Tratatului 
cu Rusia, se scrie  „CDR a propus ieri o întâlnire urgentă a tuturor 
partidelor  parlamentare, cu preşedintele Ion Iliescu. Obiectul acestei 
întâlniri îl constituie discutarea conţinutului Tratatului cu Rusia, care se 
pare că va fi semnat în curând. Caracterul urgent al propunerii este 
deteminat de iminenta întâlnire-la sfârşitul acestei săptămâni-dintre Ion 
Iliescu  şi şeful diplomaţiei de la Kremlin, Evgheni Primakov. Conform 
unor date de ultimă oră, staff-ul CDR este îngrijorat de posibilitatea 
conform căreia partea română  să fi abandonat încercarea de a include în 
acest tratat o prevedere care să condamne Pactul Ribbentrop-Molotov. CDR 
intenţionează-în cazul în care întâlnirea cu Ion Iliescu se va materializa-să 
preîntâmpine eludarea din tratat a condamnării Pactului Ribbentrop-
Molotov. Totodată, principala alianţă a Opoziţiei condamnă faptul că 
ministrul de externe Teodor Meleşcanu nu a considerat oportun să se 
consulte cu forţele politice parlamentare, înainte de a pregăti parafarea 
acestui tratat (L. G.)―.  
Poziţia  lui Primakov era a unui disperat şi iritat în grandomania sa 
autoritară, imperială, de care nu se debarasase, deşi Rusia pornise pe calea 
democraţiei. Prin astfel de reacţii, mărturisea că nu are de ales, decât să 
accepte includerea Pactului Molotov-Ribbentrop în Tratatul cu România. 
Făcea presiuni psihice, ca pe vremea URSS şi atât, mizând pe slăbiciunea 
unor români bolnavi de efectul terorizant al Kremlinului. La fel cum a 
procedat peste câteva luni Ucraina, care a reuşit, în câteva zile să sperie 
Convenţia Democrată, în frunte PNŢCD-strigând că România are pretenţii 
imperialiste.Ar fi momentul să ne reamintim că atât URSS cât şi Ucraina nu 
aveau cum să invoce nici Tratatul de Pace de la Paris, din 1947, deoarece în 
acest tratat URSS a impus formularea că frontiera dintre URSS şi România 
s-a stabilit conform ―acordului‖ din 1940 dintre URSS şi România. Un 
astfel de acord nu a existat. Moscova a încercat să şteargă prin cuvântul 
acord, pe cel de ultimatum, să ascundă faptul că în 1940 a dat un ultimatum 
României, impunând, prin ameninţarea cu forţa, pe baza Pactului Molotov-
Ribbentrop, o nouă frontieră (în interiorul României), între URSS şi 
România. Cu alte cuvinte anexarea Răsăritului României, de către URSS, pe 
baza Pactului Molotov-Ribbentrop, este confirmată chiar de textul  
Tratatului de Pace de la Paris, din 1947. Pop Iftene, după cum se poate 

constata, evidenţiază respingerea proiectului de tratat cu Rusia, de către 
PNŢCD şi alţi membri ai opoziţiei, dar lasă sub tăcere că doar peste câteva 
luni, CD, în frunte cu PNŢCD, parafează tocmai un astfel de tratat cu 
Ucraina, creînd un precedent periculos pentru semnarea tratatului cu 
Republica Moldova şi Rusia. Se ştie că vina pentru semnarea unui astfel de 
tratat o are, prin excelenţă, preşedintele Emil Constantinescu, dar şi d-l 
Adrian Severin, ministrul de externe, membru al Partidului Democrat, care 
face parte din Coaliţia guvernamentală. Zelul şi graba preşedintelui Emil 
Constantinescu şi secondarea hotărâtă a d-lui Adrian Severin au deschis mai  
adânc rana în fiinţa poporului român şi ne-au cernit feţele tuturor. Fără 
Reîntregirea României, dinamica Neamului Românesc este grav perturbată. 
Au procedat de-a-ndoaselea, contrar istoriei românilor. Că după această 
parafare, vociferările ulterioare ale lui Primakov au avut un suport, nimeni 
nu poate nega. Mai reţinem câteva rânduri din textul lui Iftene Pop  „Iritarea 
s-a transmis, curios, şi puterii de atunci, exprimată între altele în 
comunicatul de presă al Preşedenţiei, din 6 mai 1996, căreia PNŢCD i-a 
răspuns tot printr-un comunicat (10 mai) şi o declaraţie ceva mai extinsă (16 
mai). Întrucât declaraţia PNŢCD cuprindea o argumentaţie juridică şi 
ştiinţifică veritabilă, inedită şi dificil de combătut...―Numai că această 
declaraţie ceva mai extinsă face parte din Declaraţia la care Congresul 
PNŢCD, din ianuarie 1996, a renunţat (mai bine zis s-a lepădat) şi de care, 
în luna mai se foloseşte conjunctural, iar la câteva săptămâni, după ce 
Convenţia Democrată, în frunte cu PNŢCD preia puterea, o ignoră din nou, 
nefăcând în Tratatul cu Ucraina, nici o referire la Pactul Molotov-
Ribbentrop. 
Prin aceste observaţii, în nici un caz nu negăm că Iftene Pop este 
specialistul de necontestat al PNŢCD în problema Răsăritului României 
anexat la URSS şi nici că este autorul unei excelente cărţi despre Basarabia. 
Este şi PNŢCD un partid KGB-ist? Nu, dar prin vidul faţă de 
Reîntregirea României, prin lipsa unui program unionist până la preluarea 
Puterii, în 1996, apoi prin renunţarea la Pactul Molotov-Ribbentrop, a făcut 
servicii intereselor Rusiei şi Ucrainei. 
Dar d-lui Iftene Pop i-a scăpat, regretăm sincer, şi Declaraţia 
Parlamentului României cu privire la referendumul din Ucraina din            
1 decembrie 1991. Se impune precizarea că Gheorghe Gavrilă Copil a avut 
o contribuţie importantă la redactarea Declaraţiei PNŢCD din 25/26 nov. 
1991, ceea ce explică faptul că Declaraţia Parlamentului seamănă în spirit şi 
text cu Declaraţia PNŢCD. Desigur aşa ceva nu ar fi fost posibil fără o 
conlucrare cu un deputat FSN, în două nopţi, deputat prin care câteva 
  48 
formulări ale lui Gheorghe Gavrilă Copil au fost preluate de ceilalţi 
parlamentari ai puterii, ca şi cum ar fi venit de la dânşii. La textul 
Declaraţiei s-au raliat şi parlamentarii Opoziţiei. Ea s-a votat cu uşurinţă şi 
rapiditate, încât preşedintele Ion Iliescu a aflat de ea  după vot. A reacţionat 
absolut regretabil, iritat, spunând că nu a ştiut nimic şi că s-a săvârşit o mare 
greşeală. Parlamentarii Puterii n-au mai făcut asemenea greşeli. Şi nici din 
partea Preşedenţiei şi a Guvernului nu s-au săvârşit. Dar şi Opoziţia a lăsat 
în uitare această declaraţie. Atunci Ucraina se sbătea pentru a-şi dobândi 
independenţa. Delegaţii Ucrainei votaseră pentru declararea Pactului 
Molotov-Ribbentrop nul ab iniţio. Opoziţia era obligată să interpeleze 
Puterea, inclusiv prin moţiune simplă sau de cenzură, pentru această 
problemă, nu să abandoneze şi ea cauza sfântă a tuturor românilor. Se 
impune să reţinem câteva fragmente din această Declaraţie (publicată în 
presa timpului, din care amintim România liberă din 29 decembrie 1991, iar 
la Chişinău, Ţara, nr. 50, decembrie 1991)  „Având în vedere că acest 
referendum ar urma să se desfăşoare şi pe teritoriile româneşti-Bucovina de 
nord, ţinutul Herţa, ţinutul Hotin, preum şi judeţele din sudul Basarabiei, 
Parlamentul României declară solemn că aceste teritorii au fost rupte din 
trupul ţării, iar pactul Ribbentrop-Molotov a fost declarat nul şi neavenit ab 
initio, de URSS, la 24 decembrie 1989 şi de Parlamentul României, la 24 
iunie 1991. Desigur, este dreptul Ucrainei să organizeze un referendum 
pentru independenţa sa, dar acest referendum nu poate avea valabilitate în 
privinţa teritoriilor româneşti anexate abuziv de fosta URSS, teritorii care 
nu au aparţinut niciodată Ucrainei şi sunt de drept ale României... 
Parlamentul României declară solemn că referendumul organizat de 
autorităţile de la Kiev în teritoriile româneşti încorporate cu forţa în cadrul 
fostei URSS-respectiv în Bucovina de nord, ţinutul Herţa, ţinutul Hotin, 
precum şi judeţele din sudul Basarabiei-este nul şi neavenit, precum şi 
consecinţele acestuia. Parlamentul României cere parlamentarilor şi 
guvernelor tuturor statelor, care vor recunoaşte independenţa Ucrainei, să 
declare expres că această recunoaştere nu se extinde asupra teritoriilor 
româneşti menţionate... Parlamentul României solicită guvernului ţării să 
înceapă de urgenţă negocieri cu autorităţile de la Kiev în problema 
teritoriilor româneşti anexate cu forţa de URSS―. 
România făcuse prin această Declaraţie un pas clar, recunoaşterea 
independenţei Ucrainei, dar nu şi asupra teritoriului românesc anexat 
prin Pactul Molotov-Ribbentrop, recunoaştere conformă cu declararea 
Pactului Molotov-Ribbentrop nul ab initio, la 24 decembrie 1989 şi de 
către toţi deputaţii Ucrainei. Numai că această Declaraţie a fost în 

contradicţie cu poziţia preşedintelui Ion Iliescu, cu a prim-ministrului Petre 
Roman, prin miniştrii  dumnealui de externe, şi cu a ambasadorul român de 
la Moscova, d-l Şandru, faţă de Actul final de la Helsinki, în 1990 (Când 
toate elementele pentru Reîntregirea României erau întrunite, inclusiv 
enorma simpatie internaţională pentru mişcarea unionistă care se manifesta 
la scara întregului popor român), în 1991 şi în continuare, poziţie pentru 
care nu şi-au cerut scuzele de rigoare nici azi. Au acţionat făţiş împotriva 
tuturor unioniştilor români, de pe ambele maluri ale Prutului şi altfel, la 
vedere, opunându-le o altă opinie, a oficialităţilor, înfluenţând milioane de 
români, în primul rând prin televiziune, pe care o controlau în întregime, dar 
şi prin presă şi radio. Au repetat de atâtea ori, despre angajamentul ţării 
noastre la Actul final de la Helsinki, subliniind că între principiile unanim 
acceptate ale acestui Act este şi cel referitor la inviolabilitatea frontierelor. 
În această formulare era şi un fel de ameninţare la adresa unioniştilor şi de 
stârnire împotriva lor a unor români, ca şi cum unioniştii ar încălca acest 
acord şi ar expune România unor primejdii. Numai că tovarăşii de mai 
înainte, toţi, ştiau prea bine, că Actul final de la Helsinki prevedea 
posibilitatea modificării graniţelor prin buna înţelegere între părţi, dar 
despre aşa ceva n-au scos o vorbuliţă, ca şi cum nu ar fi existat, făcând 
astfel servicii Moscovei şi Kievului şi deservicii României. Situaţia este 
evidentă şi fără replică. Aceleaşi personaje trăiesc şi azi, bine mersi, 
defilând în înaltele organisme statale româneşti şi la televiziune şi la radio şi 
în presă. Asta manipulare a românilor! Cam cât respect şi bun simţ au 
manifestat faţă de acei români care i-au crezut, neştiind toate prevederile 
Actului final de la Helsinki ?! 
 
                                                    Infiltraţii 
 
Neîndoielnic unii  români au fost manevraţi de KGB, fără să fie KGB-
işti. Şi unii mai sunt manevraţi şi astăzi. Dar câţi dintre românii care şi-au 
dat seama despre ce este vorba, au avut curajul să nominalizeze persoana 
KGB-istă sau să o izoleze, s-o îndepărteze din grupul în care s-a infiltrat? 
Desigur dovada apartenenţei la KGB este greu de făcut, dar activitatea, 
conform intereselor Moscovei, nu este greu de identificat, deci ar fi simplu 
să o evidenţieze. Cel puţin pentru a elibera unele partide şi asociaţii de sub 
controlul sau influenţa unor persoane KGB-iste.  Desigur KGB-iştii sunt 
abili, profesionişti. S-au acomodat la libertatea de opinie oferită de 
democraţie. Un drept care trebuie respectat. Dar, se ştie exact că de fapt 
lucrează pentru alte interese. Şi totuşi se tace. E adevărat că timpul lucrează 

în favoarea românilor care nu fac jocul Moscovei. Jocul Moscovei este 
diferit de unele apropieri faţă de Moscova, pentru unele interese româneşti. 
Jocul Moscovei nu este confundabil cu jocul românesc. Dar ceea ce unii 
români nu prea au ştiinţa şi deprinderea să facă (ar fi bine cel puţin să 
devină surzi, să-i ignore şi să-i ocolească pe KGB-işti), face timpul, 
dumnealor KGB-iştii fiind din ce în ce mai în vârstă şi cu o influenţă, în 
perspectivă, din ce în ce mai slabă. Dar să nu ne amăgim, cu atât mai mult 
acţionează acum, cu eficienţă şi îndărătnicie (deci unii mai uşor de 
identificat), sesizând că este posibil să revină la guvernare în România. Câţi 
dintre români ştiu despre unele activităţi, de partid sau de asociaţii, care au 
fost torpilate, deviate sau anulate de către elementele KGB şi totuşi tac! Cu 
siguranţă poporul român nu are nevoie de astfel de reduşi la tăcere. Printr-o 
astfel de tăcere sunt o perdea de protecţie pentru KGB. Dar dacă unor 
români li s-au regizat unele capane, şi tac de ruşine şi de frică? 
 
Spre luare aminte 
 
Ne oprim aici cu mărturisirile. Ele au avut un singur ţel, să-i 
mobilizeze pe români. Bunul Dumnezeu va aduce iar în staţie trenul 
Reîntregirii României. Dar nu va mai sta mult. Cei care au greşit, în anii 
trecuţi, cu voie sau fără de voie, bănuind că îi mustră conştiinţa, sunt rugaţi 
să se implice iar, dar responsabil şi cinstit. E nevoie de toată lumea pentru 
marele examen, al Reîntregirii, pe care noi românii trebuie să-l trecem. Fără 
acest examen nu vom avea niciodată o imagine onorabilă nici faţă de noi 
înşine, nici pe mapamond. Şi pe drept cuvânt. 
 
ILIE ILAŞCU, MILITANT FERM PENTRU  
REÎNTREGIREA ROMANIEI 
 
Arestat la 2 iunie 1992, condamnat la moarte la 9 decembrie 1993. Din 
Declaraţia finală a lui Ilie Ilaşcu. Strângea cu mâna dreaptă gratiile cuştii şi  
în stânga avea un steguleţ tricolor, pe care însuşi l-a cusut în celulă. 
Am fost şi rămân membru al Frontului popular, pentru că lupta 
noastră de reîntregire a ţării, de refacere a României Mari, pe care 
hoardele comuniste au distrus-o în 1940, rămâne la ordinea zilei. Lupta 
continuă. 
În timp ce se citea sentinţa, Ilie Ilaşcu a strigat de mai multe ori: 
Trăiască! Trăiască! Trăiască! Moldova! Ardealul! şi Ţara Românească! 
Trăiască România Mare! Jos hotarul de la Prut! Jos ocupanţii ruşi! 

După pronunţarea sentinţei a strigat: Ura! Mor pentru ţara mea! 
(Victor Bârsan, Procesul Ilaşcu, Editura Fundaţiei Culturale Române, 
1994, p. 103, 105, 106). 
Din Declaraţia lui Ilie Ilaşcu, înregistrată după pronunţarea sentinţei, 
cu o cameră de luat vederi şi transmisă de mai multe ori pe posturile de 
televiziune: 
Vreau să mulţumesc tuturor celor din România, fraţilor din 
România, forurilor internaţionale care au luat atitudinea fermă pentru 
eliberarea noastră şi să le mulţumesc pentru ajutorul moral şi material 
al familiei. La copii mă adresez să înveţe bine şi să înţeleagă că tăticul 
lor n-a fost un fricos, a făcut tot ce a putut, mă rog, cândva se va putea 
spune mai mult. La revedere, vă iubesc popor român! 
Alături de Ilie Ilaşcu, mai sunt după gratii patrioţii români Alexandru 
Leşcu, Tudor Petrov şi Andrei Ivanţoc. Spiritul viu, reîntregitor de ţară, mai 
este încă după gratii, la Tiraspol, spre umulirea tuturor românilor şi a 
întregii lumi civilizate, având în vedere că procesul a fost înscenat de 
relicvele forţelor imperiale sovietice, care mai supravieţuiesc în oraşul 
Tiraspol şi împrejurimi( Transnistria), numai pentru că Rusia deşi a semnat 
că îşi retrage Armata a XIV de aici, continuă să controleze Tiraspolul şi să 
înarmeze unele unităţi militare locale, atentând astfel la integritatea 
teritorială a R. Moldova, într-un plan  de posibilă destabilizare în această 
parte a Europei. 
 
MONUMENTUL TRĂDĂRII NAŢIONALE ŞI AL CRIMEI 
ÎMPOTRIVA UMANITĂŢII, CELOR CE AU SEMNAT, SUSŢINUT, 
SAU AU VOTAT PENTRU TRECEREA SUB TĂCERE A PACTULUI 
MOLOTOV-RIBBENTROP 
 
Proiectul monumentului. Braţele contopite în rugăciune, până la 
înălţimea de treizeci şi trei de metri, la treizeci şi trei de ani înălţându-se 
Iisus Hristos în Eternitatea Sa, la Tatăl Ceresc. Această rugăciune este 
înălţată de România, care crede în conlucrarea Domnului nostru Iisus 
Hristos şi a Maicii Sale, cu noi românii, întru Adevăr şi Dreptate. De 
asemenea, în conlucrarea cu toţi sfinţii şi martirii noştri de dinainte şi de 
după Zalmolxe şi Deceneu, cu toţi sfinţii şi martirii noiştri, cu strămoşii 
noştri, din toate timpurile de dinainte şi de după Hristos. Prin conlucrarea 
celor din viaţa aceasta, cu a celor din viaţa cerească, vom ajunge, ca 
totdeauna în istoria omenirii, să demonstrăm că imperiile nu sunt iubite de 
Cer şi că la dispariţia lor se implică însuşi Dumnezeu. Braţele se înalţă din 

harta geografică a României. 
Împrejurul documentului, pe soclu, vor fi înscrise numele celor care au 
semnat, sau au votat Tratatul cu Ucraina, fără menţionarea Pactului 
Molotov-Ribbentrop. Datorită acestui Pact criminal, URSS a ocupat o bună 
parte a teritoriului României. De asemenea numele celor care au pledat 
pentru semnarea, ignorarea Pactului, sau susţinerea aberaţiei că Pactul 
Molotov-Ribbentrop nu mai este valabil azi, pentru România. Doar pentru 
România, în timp ce ţările baltice s-au prevalat de el, eliberându-se din 
imperiul sovietic, devenind  independente. Deşi pentru România ştergerea 
consecinţelor acestui Pact era în derulare. Cultivarea unei prietenii 
autentice, de către Ucraina, prin restituirea teritoriului Românesc, României, 
ar fi făcut din Ucraina una din cele mai prospere ţări. Nu România 
reprezintă un pericol pentru Ucraina, ci Ucraina este sursa propriei 
instabilităţi. Pericolul pentru ea vine de la Moscova şi din faptul că nu a 
ştiut să-şi facă din Uniunea Europeană şi din România prieteni adevăraţi. De 
fapt a şantajat Uniunea Europeană şi SUA, pentru a-i accepta situaţia de 
imperiu, prin jocul său duplicitar, Ucraina fiind una din fondatoarele 
principale, alături de Federaţia Rusă, a Comunităţii Statelor Independente. 
Oficialii români care au acceptat ignorarea Pactului Molotov-Ribbentrop, au 
căzut în plasa unor forţe oculte antieuropene şi antiromâneşti, indiferent 
prin cine li s-a inoculat această ignorare. Cei care au semnat, susţinut şi 
votat Tratatul cu Ucraina, fără menţionarea Pactului Molotov-Ribbentrop, 
au certificat astfel scoaterea din istorie a crimei împotriva  umanităţii, dând 
certificat de bună purtare lui Hitler, Stalin, Molotov-Ribbentrop, naziştilor 
şi bolşevicilor, fiind în fapt avocaţii apărării acestora. Dar pentru aşa ceva 
nu există prescriere! URSS, prin acest Pact criminal, a anexat parţial sau 
total, Lituania, Letonia, Estonia, Finlanda, Polonia şi România. Maşina de 
război, odată pornită, nu s-a mai oprit, până când a cuprins întreaga lume. 
Pactul Molotov-Ribbentrop a fost menţinut  activ, de către URSS, până la 
24 decembrie 1989, când l-a declarat nul de la bun început. În mod automat 
şi România este îndreptăţită să intre în posesia întregului teritoriu anexat 
prin acest Pact. 
Ucraina ştia că Uniunea Europeană, NATO şi SUA acţionează pentru a 
limita ameninţarea Federaţie Ruse faţă de U. E., aşa ceva fiind mai uşor de 
atins, prin sprijinirea independenţei Ucrainei, iar în perspectivă, prin 
integrarea Ucrainei în U. E. Ştiind, a încercat să şantajeze UE şi SUA să i se 
accepte graniţele întemeiate pe acest Pact. UE şi SUA, în afara oricărui 
dubiu, nu sunt avocaţii apărării Pactului nazisto-bolşevic. Dar, cu totul 
neaşteptat, tocmai preşedintele României, a parafat Tratatul cu Ucraina, 

ignorând acest Pact. UE şi SUA aveau destule exemple, pe care şi Ucraina 
le cunoaşte foarte bine, de modificare a graniţelor. Chiar atunci mai 
continuau modificări ale frontierelor, de la Marea Baltică, la Marea Neagră 
şi sudul Balcanilor, modificări ce vor pune piatra de temelie pentru un viitor 
prosper şi paşnic pentru întreaga Europă. Pentru întreaga Europă? Nu 
tocmai, deoarece modificările s-au oprit între Ucraina şi România. În ultimii 
ani s-au modificat frontierele între Lituania, Letonia, Estonia şi URSS, între 
Republica Moldova şi URSS, între cele două Germanii, între Cehia şi 
Slovacia, între Slovenia şi Serbia, între Republica Macedonia şi Serbia. Cu 
situaţii diferite. SUA nu recunoscuseră niciodată încorporarea ţărilor baltice 
în Uniunea Sovietică, dar au recunoscut şi recunosc faptul că atât Basarabia, 
şi nordul Bucovinei au fost anexate în baza aceluiaşi Pact Molotov-
Ribbentrop. Se poate însă observa cu uşurinţă să s-au modificat atât graniţe 
recunoscute de toate părţile prin Tratatul de Pace de la Paris, din 1947, sau 
Acordul de la Helsinki, cât şi graniţe nerecunoscute de SUA - cazul ţărilor 
baltice. Mai mult, consecinţele Pactului Molotov-Ribbentrop, în cazul 
Românei fuseseră parţial înlăturate, prin desprinderea Republicii Moldova 
din URSS. Cu alte cuvinte, se poate spune că pentru România, fenomenul 
era în derulare. In Tratatul de Pace de la Paris, din 1947, URSS a impus 
formularea că frontiera dintre URSS şi România este cea stabilită în 1940 
prin ―acordul‖ dintre URSS şi România. Prin cuvântul acord, URSS a vrut 
să ascundă faptul că frontiera a fost impusă prin ultimatumul dat de URSS, 
în 1940, pe baza Pactului Molotov-Ribbentrop. SUA şi în cazul R. Moldova 
a avut aceeaşi opinie, ca între Ucraina şi România. Era în faţa graniţelor 
URSS stabilite prin Tratatul de Pace de la Paris şi prin acordul de la 
Helsinki. De aceea nu s-a grăbit să recunoască independenţa R. Moldova. O 
sursă a Departamentului de Stat al SUA susţinea că „problema e complicată 
de faptul că Moldova nu cuprinde toate teritoriile româneşti anexate de 
Uniunea Sovietică― (De ce nu recunosc - încă? - Statele Unite independenţa 
Republicii  Moldova — Ţara nr. 39, septembrie 1991). Celelalte fuseseră 
înglobate în Ucraina. Şi cu toate acestea SUA va recunoaşte aceste 
modificări de graniţă, va recunoaşte R. Moldova. Subliniem că 
Independenţa R. Moldova a survenit înainte de 1 decembrie 1991, când 
ucrainienii, în cadrul unui referendum, votează pentru indenpendenţă (La 31 
august 1989 limba română a fost proclamată limbă de stat în R. Moldova. 
La 3 sept. 1990 se crează funcţia de preşedinte al republicii. La 23 mai 
1991, RSS Moldovenească devine Republica Moldova. La 23 iunie, 
Parlamentul proclamă suveranitatea Republicii Moldova. La 27 august 
1991, Parlamentul proclamă Independenţa Republicii Moldova. La 25 

decembrie 1991, Gorbaciov declară că URSS încetează să existe. La 1 
martie 1992, R. Moldova este primită în ONU). După cum se poate constata, 
în faţa voinţei ferme a celor două guverne româneşti, de la Chişinău şi de la 
Bucureşti, SUA şi-a schimbat opinia, recunoscând R. Moldova, cu alte 
cuvinte modificarea unor frontiere recunoscute. Astfel, în această parte a 
Europei era deschis drumul spre normalitate. Dar în 1996, în anul semnării 
Tratatului dintre România şi Ucraina, care era poziţia SUA? Aceeaşi. D-l E. 
S. Alfred Moses, ambasadorul Statelor Unite la Bucureşti a declarat  „Ceea 
ce voiam să spun este că e prea târziu pentru modificarea frontierelor. 
Frontierele dintre România şi Ucraina sunt stabilite. Ele sunt recunoscute 
prin Acordul de la Helsinki, semnat de România. Problema modificării 
frontierelor în Europa   s-a închis, fără posibilităţi de redeschidere―. D-l 
Alfred Moses şi-a exprimat speranţa că România, Rusia şi Ucraina vor 
ajunge la un acord în ceea ce priveşte denunţarea Pactului, „odios, 
detestabil, convenit între două regimuri totalitare―. Nici preşedintele 
României, nici diplomaţii români nu au reţinut au atenţie aceste declaraţii. 
Este clar că d-l Alfred Moses trebuia să facă această declaraţie, de rămânere 
a graniţelor aşa cum sunt, deci în favoarea Ucrainei, pentru a satisface 
dorinţele Ucrainei. Dar Alfred Moses, diplomat de carieră, a lăsat două căi 
legale de pledare a cauzei româneşti, dacă oficialităţile româneşti, aşa, după 
cum, totuşi, se presupunea, s-ar fi angajat pe acest drum  
1) Frontierele sunt recunoscute prin Actul de la Helsinki, semnate şi de 
România. Ambasadorul SUA face referire la acest acord. Se ştie că tocmai 
acest acord oferă posibilitatea modificării frontierelor prin înţelegere între 
părţi. 
2) Pactul Molotov-Ribbentrop este declarat fără nici o reţinere, odios şi 
detestabil. Exprimarea speranţei că România, Rusia şi Ucraina vor ajunge la 
un acord în ceea ce priveşte denunţarea Pactului, exprimă direcţia 
tratativelor. 
România era blindată. Îi trebuia tact, fermitate şi să rămână protejată în 
faţa întregii lumi, de Acordul de la Helsinki şi de Pactul Molotov-
Ribbentrop. 
Oficialii români n-au ţinut cont că acest Pact este odios şi detestabil. 
Dimpotrivă, l-au muşamalizat. Cumplită responsabilitate şi detestabilă, în 
întreaga viaţă politică internaţională. Din nou imaginea României a fost 
deteriorată pe cursa lungă a istoriei. Dar iată că o singură ţară, Ucraina (În 
fapt imperiul URSS de apus), grav contaminată de microbul imperial 
sovietic, a insistat şi a vrut să şteargă din memoria întregii lumi, Pactul 
nazisto-bolşevic. De ce? Pentru a rămâne în continuare beneficiara acestui 

Pact. Şi cine o sprijină? Este incorect a spune România, ci nişte persoane 
care prin concursul unor împrejurări deosebite istorice şi politice, au ajuns 
în fruntea României, în frunte cu d-l Emil Constantinescu, preşedintele 
României. Dumnealui a călcat în picioare cele două precedente din chiar 
cele două state româneşti, România şi Republica Moldova, din 1991. 
Primul, Declaraţia de Independenţă a R. Moldova, are o referire clară la 
Pactul Molotov-Ribbentrop, la întregul teritoriu al României anexat de 
URSS, deci şi la cel care azi mai este inclus în Ucraina, însăşi R. Moldova 
fiind constituită de către URSS pe o parte din acest teritoriu. Al doilea, 
Declaraţia Guvernului României, tot din 1991, prin care se recunoaşte 
independenţa R. Moldova, de asemenea se referă, fără echivoc, la Pactul 
Molotov-Ribbentrop, recunoaşterea Independenţei R. Moldova fiind 
considerată ca un pas decisiv spre înlăturarea pe cale paşnică a consecinţelor 
nefaste ale Pactului. Cum de chiar omul din fruntea României, a călcat în 
picioare aceste precedente, acţionând făţiş împotriva intereselor poporului 
român? Ignorarea acestor două declaraţii este de ajuns pentru a fi excluse 
orice explicaţii, acum şi în vecii vecilor. Doar cu câteva luni înainte de 
alegerile generale, din 1996, Convenţia Democrată din România, al cărei 
preşedinte era d-l Emil Constantinescu, s-a opus cu succes semnării 
Tratatului cu Federaţia Rusă, deoarece nu se denunţa Pactul Molotov-
Ribbentrop. Şi aşa ceva a contat enorm, electoratul votând pentru un astfel 
de viitor preşedinte al României. Care, doar la câteva  luni, în acelaşi an 
1996, după ce a ajuns preşedinte al României, într-o grabă uluitoare, ne-a 
pus pe toţi asupra faptului împlinit, acţionând contrar atitudinii CDR de 
dinaintea alegerilor. Ceea ce ne dă dreptul să ne întrebăm dacă nu cumva 
este şi în serviciul unor interese străine (Moscova-Kiev). Cum am respinge 
această întrebare, când şeful statului român, sfidnd poporul român, a făcut 
deliberat servicii moştenitorilor Pactului nazisto-bolşevic? A făcut servicii 
Uniunii Europene, SUA, României? În nici un caz. Doar Moscovei şi 
Kievului. Chiar dacă a încercat să arunce praf în ochii românilor, că ar fi 
ceva interese ale UE. Şi că în UE nu vor intra ţări care au probleme 
teritoriale între ele. Ucraina are teritoriu de restituit! Ucrainei îi era şi îi este 
imposibil să acceadă în UE, cu drepturi depline. Dar dumnealui, d-l Emil 
Constantinescu a acţionat şi împotriva părţii sănătoase, în curs de 
debolşevizare a Ucrainei. De vindecare de microbul imperial. Avem în 
vedere pe toţi deputaţii Ucrainei din Congresul Deputaţilor Poporului  al 
URSS, care, la 24 decembrie 1989, au votat, în unanimitate, pentru 
dclararea Pactului Molotov-Ribbentrop, nul ab initio. În felul acsta d-l 
preşedinte Emil Constantinescu a sprijinit forţele bolşevico-imperiale din 

Ucraina. Se va redresa Federaţia Rusă, economic şi militar? Înseamnă că-i 
va ridica d-lui Emil Constantinescu un monument. La fel şi Kievul, prin acei 
cetăţeni ai Ucrainei care au uitat ce soartă au avut imperiile şi continuă să 
aibă. Desigur din această situaţie cea mai expusă este Ucraina. Occidentalii 
ştiu să aprecieze cinstea, respectarea adevărului şi dreptatea. Ucraina mai 
reprezintă, prin teritoriul său extranaţional, un real pericol pentru UE şi o 
tenataţie pentru Moscova, de a-şi apropia, sau anexa Kievul. Dacă Ucraina 
ar fi renunţat la cele două vârfuri de lance (prin teritoriile româneşti) 
îndreptate împotriva Europei Occidentale, până în Slovacia, şi pe Dunăre, 
până în Serbia (Şi Bulgaria), azi UE ar fi înaintat fără nici un risc până la 
adevăratele frontiere ale Ucrainei şi nu ne îndoim, ar fi investit enorm în 
Ucraina, inclusiv mari sume nerambursabile. Dar a înaintat, într-o primă 
etapă, numai militar, prin NATO, în Polonia, pentru a-şi mări gradul de 
apărare. Urmează posibilitti şi eforturi, în timp, de a fi incluse şi celelalte 
ţări din est în UE. Dar integrarea progresivă a Ucrainei imperiale ridică mari 
semne de întrebare, riscul Moscova-Kiev ne fiind înlăturat. Ucraina nu este 
mai bogată şi mai sigură pe viitorul său cu teritoriile româneşti (nordul 
Bucovinei, Herţa, nordul şi sudul Basarabiei şi Insula Şerpilor), dimpotrivă. 
Ucraina nu a câştigat încrederea nimănui, dimpotrivă.  Prin pactul nazisto-
bolşevic, de care benefiază azi, nu a păcălit conştiinţa ţărilor din Europa şi 
nici SUA, dar s-a păcălit pe sine. Îi menţine pe semnatarii Pactului, 
victorioşi, în istorie. Îngtijorătoare eorare de calcul. Actualele graniţe ale 
Ucrainei păstează intactă revenirea militaro-strategică a Moscovei-Kiev, în 
raportul strategic faţă de UE, aproape ca pe vremea URSS, ceea ce înseamnă 
că UE şi SUA n-au prea câştigat, atât de mult, pe cât se pare. Riscul unei 
astfel de reveniri, pe fundalul sărăcirii ţărilor din spaţiul de dominare fost 
sovietic, rămase în afara NATO, nu este exclus. Moscova are posibilităţi 
foarte mari de manevrare în interiorul Ucrainei - în Crimeia ruşii formează 
67% din populaţie, iar în întreaga Ucraină ruşii sunt în proporţie de 20-25%, 
compacţi mai ales în jumătatea de sud a Ucrainei. Este limpede că Ucraina a 
fost manevrată, în legătură cu Pactul Molotov-Ribbentrop, atât de la 
Moscova cât şi din Ucraina. O înţelegere Kiev-Moscova, de voie sau de 
nevoie, crează iar vechiul drum al URSS până în Europa Occidentală, fără 
ca UE şi SUA să se poată opune. Dacă drumul spre Slovacia şi Serbia ar fi 
fost exclus, prin revenirea la graniţele corecte, de dinainte de Pactul 
Molotov-Ribbentrop, Moscova nu ar mai fi visat la restauraţia imperială. 
Poporul ucrainian a mai fost expus dispariţiei, de către Federaţia Rusă. 
Salvarea Ucrainei trece, spre UE, prin România. Doar renunţând la 
anexiunile făcute prin Pactul Molotov-Ribbentrop. 

şi sudul Basarabiei şi Insula Şerpilor), dimpotrivă. Ucraina nu a câştigat 
încrederea nimănui, dimpotrivă. Doar a forţelor imperiale ruso-ucrainiene. 
Prin Pactul nazisto-bolşevic, de care beneficiază azi, nu a păcălit conştiinţa 
ţărilor din Europa şi nici SUA, dar s-a păcălit pe sine. Îi menţine pe 
semnatarii Pactului victorioşi, în istorie. Îngrijorătoare eroare de calcul. 
Actualele graniţe ale Ucrainei păstrează intactă şansa revenirii militaro-
strategice a Moscovei-Kiev, în raportul strategic faţă de UE, aproape ca pe 
vremea URSS, ceea ce înseamnă că UE şi SUA n-au prea câştigat, atât de 
mult, pe cât se pare. Riscul unei astfel de reveniri, pe fundalul sărăcirii 
ţărilor din spaţiul de dominare fost sovietic, rămase în afara NATO, nu este 
exclus. Moscova are posibilităţi foarte mari de manevrare în interiorul 
Ucrainei- în Crimeia ruşii formează 67% din populaţie, iar în întreaga 
Ucraină ruşii sunt în proporţie de 20-25%, compacţi mai ales în jumătatea 
de sud a Ucrainei. Este limpede că Ucraina a fost manevrată, în legătură cu 
Pactul Molotov-Ribbentrop, atât de la Moscova, cât şi din Ucraina. O 
înţelegere Kiev-Moscova, de voie sau de nevoie, creează iar vechiul drum al 
URSS până în Europa Occidentală, fără ca UE şi SUA să se poată opune. 
Dacă drumul spre Slovacia ar fi fost exclus, prin revenirea la graniţele 
corecte, de dinainte de Pactul Molotov-Ribbentrop, Moscova nu ar mai fi 
visat la restauraţia imperială. Poporul ucrainian a mai fost expus dispariţiei 
de către Federaţia Rusă. Salvarea Ucrainei trece, sptre UE, prin România. 
Doar renunţând la anexiunile făcute prin Pactul Molotov-Ribbentrop! 
 
CÂTEVA DOCUMENTE ŞI ARTICOLE 
 
Prutul lacrimilor noastre... 
 
Intreaga suflare românească, între 1 şi 9 Mai va fi la Prut, prin delegaţi 
din oraşele şi satele României, într-un adevărat pelerinaj, mărturie a hotărîrii  
de a şterge rănile trecutului şi de a participa la modelarea unei lumi noi, a 
dreptătii şi a păcii. Comitetele de iniţiativă şi organizare vor apare spontan, 
încă de pe acum, în uzine, instituţii şi mediul sătesc, încât reprezentarea 
întregii ţări va fi deplină. Pe cei ce vor călători multă vreme, din Maramureş, 
Oaş, Crişana, Banat,  Oltenia, Muntenia şi Ardeal, îi vom recunoaşte nu 
numai după banderolele tricolore, ci şi după florile din găleţile cu apă. Se 
vor întâlni, la Prut, cu cei din Dobrogea, Moldova şi Bucovina, într-o totală 

îmănunchiere a voinţei întregului popor român. 
O asemenea stare de spirit a mai existat sub Mihai Viteazul, când a unit 
cele trei ţări româneşti, într-un singur stat, sub Alexandru Ioan Cuza, în 
1859, pe timpul Unirii Principatelor  şi în 1918, când delegaţi din întreaga 
Transilvanie s-au îndreptat spre Alba Iulia, exprimând şi împlinind voinţa 
întregului popor român, de a trăi într-un singur stat, unitar, conform 
temeiurilor sale istorice multimilenare. La fel românii din Basarabia, prin 
sfatul Ţării. 
Preoţii care vor fi la faţa locului, la Prut, vor aduce, prin rugăciuni, 
mulţumiri lui Dumnezeu, iar cei rămaşi în bisericile din parohii, vor ruga de 
asemenea, pe Dumnezeu, să ne ajute să ne împlinim sfintele noastre 
aspiraţii. 
În lumea nouă ce se profilează pentru întreaga Europă, înţelegerile 
secrete dintre Hitler şi Stalin- e vorba de Tratatul Ribbentrop-Molotov- în 
urma cărora partea de răsărit a României a fost inclusă în teritoriul URSS, 
au devenit o piedică în calea instaurării unei noi lumi în Europa, o lume a 
dreptăţii, adevărului şi păcii. URSS nu poate pătrunde în această nouă 
Europă, dacă nu renunţă deplin şi cinstit la consecinţele Tratatului 
Ribbentrop-Molotov. 
Am ales calea florilor pentru a ne manifesta voinţa, deoarece 
continuăm spiritul sublim al Revoluţiei Române. Tineretul s-a lansat în 
lupte, în timpul revoluţiei, rostind aceleaşi cuvinte, în întreaga ţară, în faţa 
forţelor înarmate ale dictaturii.Voi cu arme, noi cu flori! Era un spirit 
creştin, ce acţiona din sufletul tuturor tinerilor angajaţi împotriva 
întunecimilor ateismului înarmat. Şi dictatura lui Ceauescu s-a frânt. La Prut 
este vorba de perpetuarea anacronică şi sfidătoare a unei situaţii moştenite 
de pe vremea dictaturii lui Stalin. 
Întreaga Europă va urmări evenimentele de la Prut, dintre 1 şi 9 Mai. 
Ar fi posibil ca până la 9 Mai, libera trecere peste Prut, fără paşapoarte, fără 
vize, fără taxe, să devină un cadru legalizat, semn fără echivoc al angajării 
Moscovei pe drumul rezolvării depline a petelor albe dintre URSS şi 
România. Fiind întrunite toate condiţiile interne şi internaţionale, 
considerăm că Moscova va trece cu bine şi acest examen al adevărului.  
                                                                Gheorghe Gavrilă Copil 
                                              Dreptatea nr. 10, din 15 februarie 1990 

Prutul lacrimilor noastre, să-l acoperim cu flori 
Lanţ uman de-a lungul graniţei de pe Prut 
 
Dumnezeu a rânduit să fim dintotdeauna pe pământul nostru, 
strămoşesc. Vom rămâne aici, în eternitate, cu Ardealul în interiorul 
Munţilor Carpaţi, străjuit de Maramureşul întreg, de Oaş, de Crişana, de 
Banat, de Oltenia, de Muntenia, de Dobrogea şi de Moldova lui Ştefan cel 
Mare! 
Anul acesta, la 9 Mai se împlinesc 113 ani de la Proclamarea 
independenţei României. Societatea Culturală Bucureşti - Chişinău propune 
sărbătorirea Independenţei României, printr-o acţiune la scară naţională, ce 
urmează să se desfăşoare  între 6 şi 10 mai. 
Cetăţenii din întreaga ţară sunt invitaţi duminică 6 mai, la ora 12 şi 30 
de minute, să acopere cu flori Prutul lacrimilor noastre, iar la ora 13 să 
formeze un lanţ uman de-a lungul graniţei de pe Prut. În toate bisericile din 
ţară, la 12 şi 30 de minute să înceapă să bată clopotele. Preoţii din Moldova 
şi cei ce pot veni, din orice parte de ţară, sunt rugaţi să oficieze Sfânta 
Liturghie, la Prut. În Bucovina şi Maramureş, pe dealuri, să sune tulnicele, 
ca pe vremea lui Ştefan cel Mare. Din Alba Iulia, Mihai Vodă va porni la 
drum, cu Transilvania, cu Muntenia şi Moldova deodată. Horea, regele 
Daciei şi Crăişorul Avram Iancu vin cu moţii lor, cu toţi codrii Munţilor 
Apuseni. Şi tulnicele moţilor se aud dintr-o parte în alta de ţară. Fetele şi 
flăcăii din întreaga Românie se pregătesc pentru marea întâlnire de la Prut. 
Măria Sa, Ştefan al Moldovei, ne aşteaptă! În sufletele noastre îl auzim pe 
Mihai Eminescu îndemnându-ne să pornim la Putna şi la Prut. Şi îl auzim 
toţi, din Cetatea Albă, din Chişinău, din Soroca, din Hotin, din Cernăuţi, din 
Satu Mare, din Timişoara şi din Bucureşti. 
Societatea Culturală Bucureşti - Chişinău, cu sediul pe Aleea 
Romancierilor nr. 6, bloc E 19, sc. A, et. 10, ap. 55, sector 6, cod 77398, 
Bucureşti, tel. 745 67 82, nefăcând parte din nici un partid politic, cheamă 
toate partidele, sindicatele, organizaţiile şi societăţile culturale, cât şi pe cei 
fără partid, să îşi anunţe şi să organizeze participarea la acest marş naţional 
cu flori, având în vedere că este vorba de o cauză comună tuturor românilor.  
Învăţătorii, profesorii, preoţii, elevii, studenţii, muncitorii, ţăranii, 
tinerii din satele şi oraşele dinspre Prut, sunt solicitaţi să aibă iniţiativa 
organizării lanţului uman pe întreaga zonă a Prutului, cu oameni din partea 
locului. 
Am înţeles că în acţiunile noastre să ţinem seama de graniţele de după 

cel de-al doilea război mondial. Se impune totuşi observaţia că de Prut este 
vorba, de fapt de graniţele impuse în 1940, în contextul tratatului 
Ribbentrop-Molotov, prin care poporul român a fost despărţit, în mod 
abuziv, în două, românii din câmpia Tisei până la Prut şi românii de la Prut 
până la Nistru. 
Republica Sovietică Socialistă Moldovenească, Bocovina de nord şi 
judeţele din sudul Basarabiei sunt Republica Democrată Germană a 
României. 
Considerente profund umanitare, justificate istoric, impun libera 
circulaţie, fără paşapoarte, fără vize, fără taxe, a cetăţenilor din România şi 
R. S. S. Moldovenească. Este o cerinţă majoră a Revoluţiei Române. 
                                                              Dreptatea, 31 martie 1990 
                                        Deşteptarea ( Chişinău), aprilie, nr. 3, 1990  
 
 
 
Stenograma convorbirilor purtate de Preşedintele Societăţii 
Culturale Bucureşti-Chişinău, d-l Gheorghe Gavrilă Copil, la 
Ministerul Învăţământului al Republicii Federative Ruse, la Comitetul 
pentru Ştiinţă şi Învăţământ al Sovietului Suprem al RSES Ruse, la 
Cabinetul Prim Vicepreşedintelui Sovietului Suprem al RSFS Ruse 
(Moscova 7-9 august 1990)  
 
Gheorghe Gavrilă-Copil, Preşedintele Societăţii culturale 
«Bucureşti Chişinău»  — După cum prea bine se ştie, din 1940, poporul 
român trăieşte în trei state, în România, Republica Moldova şi Ucraina, cu 
alte cuvinte în România, Bucovina de Nord şi Basarabia. Am sosit în 
Republica Moldova în urmă cu câteva săptămâni pentru şco1arizarea 
gratuită, în România, a o mie de copii din Bucovina de Nord şi din 
Basarabia. Am solicitat acordul oficialităţilor din domeniul Învăţământului, 
din Cernăuţi şi Odesa. Atât din partea Republicii Moldova, cât şi din partea 
oficialităţilor din Ucraina, ni s-a răspuns «da». În Republica Moldova 
selecţionarea copiilor a luat sfârşit. Procesul continuă în Bucovina de Nord 
şi în sudul Basarabiei. Din partea română, numărul de burse se va mări. 
Republica Moldova, cât şi Ucraina au acceptat să aducem profesori români 
în Bucovina de nord şi sudul Basarabiei. Bineânţeles, fără nici o rublă din 
partea Ucrainei sau a Republicii Moldova. S-a mai acceptat ca profesorii şi 
învăţătorii români din Republica Moldova şi Ucraina să meargă- pentru 
reciclare sau perfecţionare în România. Deci, după 50 de ani de despărţire, 

relaţiile sunt fireşti, normale şi vedem cu toţii că aşa este foarte bine.  
Pentru prima dată, socot că ne putem privi cu adevărat, cu sinceritate în 
faţă, ruşii şi românii, în problemele învăţământului. Am sosit la Moscova, 
într-o ţară mare şi puternică şi nu mă îndoiesc că ea va şti a fi şi bună faţă de 
minoritatea de români (de moldoveni) din Federaţia Rusă, pe linie de 
învăţământ. Am auzit că faptele, deja, ne-au luat-o înainte, că minorităţile 
din Moscova învaţă in limba lor, aşa că lucrurile au deja o pornire. In 
România sunt vreo 200.000 de ruşi. Nimeni nu-i împiedică să-şi cultive 
limba maternă, din grădiniţă până la terminarea şcolii generale, a liceului. 
Universităţile, bineânţeles, sunt în limba română. Dar românii sunt între 500 
de mii şi un milion în spaţiul dintre Nistru şi Răsăritul Siberiei. Ei sunt 
urmaşii  deportaţilor de altă dată, sau cei care au plecat de nevoie la lucru în 
afara Republicii Moldova. Noi ştim că rusul are inimă bună şi că dacă aceşti 
români, acolo unde trăiesc compact, dacă ar învăţa în limba maternă, şi-ar 
regăsi liniştea sufletească, seninătatea şi ar munci cu mai mult spor. E o 
mică minoritate faţă de oceanul poporului slav, în care se află, încât 
cultivarea în limba lor maternă ar fi ca o floare în vitrina Rusiei, în relaţiiIe 
Rusiei cu celelalte popoare. In România şi celelalte minorităţi învaţă în 
limba lor maternă, cum este cazul populaţiei maghiare. Şi cu toate acestea, 
poporul român nu este mai slab, ci dimpotrivă. Şi este un popor mic. 
Acum, noi am pornit spre Siberia, cu gândul de a invita spre România 
sau spre Basarabia şi Bucovina, spre Republica Moldova, pe acei copii 
româno-moldoveni, care vor să studieze în locurile lor de origine, în limba 
maternă. Cu oficialităţile din Odesa, problema s-a pus deschis. Oricând, 
copiii ucrainenilor din România, dacă sunt invitaţi din Ucraina, sunt liberi 
să vină să studieze în Ucraina. Principiul este valabil pentru oricare din 
minorităţi. Întrebarea este următoarea  dacă principiul studierii în limba 
maternă aplicat la Moscova se poate aplica şi pentru minoritatea românească 
din Federaţia Rusă. Rusia poate face această reparaţie morală unor oameni 
foarte necăjiţi. Poate depăşi chiar situaţia existentă în Europa de Apus, în 
legătură cu  minorităţile. România şi Uniunea Sovietică sunt ţări vecine, 
între ele securitatea şi K. G. B. - ul pot dispărea. Sunt doar nişte probleme 
umane, uşor de rezolvat, pentru a ne putea privi în faţă. Cam acestea sunt 
problemele pentru care am avut onoarea să fiu primit. 
Eventual, dacă s-ar putea aduce profesori din România şi pentru 
localităţile din Siberia sau dincoace de Ural sau de oriunde, dacă n-ar exista 
cadre necesare pentru început, aşa cum aducem în Republica Moldova şi în 
Ucraina. 
VLADIMIR BORISOVICI NOVICIKOV - Ministrul adjunct al 

învăţământului public al R. S. F. S. R.  — Bine. Aş vrea să studiez 
problema într-un context mai larg, pentru început făcându-vă cunoştinţă, 
poate, cu poziţia noastră principială în ceea ce priveşte problema limbii 
minorităţilor naţionale prezente pe teritoriul Rusiei. Rezultă că conceptul 
general se reduce la o contribuţie multiplă. În tot cazul, noi nu avem intenţia 
să interzicem acest lucru sau să limităm pe cineva, când apare dorinţa să se 
studieze în limba maternă, şi mai mult ca oricând, se elaborează o serie de 
măsuri organizatorice orientate, din partea Guvernului, spre soluţionarea 
acestor probleme. 
G. G. COPIL  Perfect. 
V. N. NOVICIKOV  La noi, în ierarhia subordonării faţă de minister, 
există câteva institute de cercetări ştinţifice şi cel mai mare din ele, care 
posedă un potenţial ştiinţific considerabil, este chiar Institutul care se ocupă 
cu problemele naţionale ale şcolii, care cercetează problematica 
învăţământului în limba maternă, adică chiar întrebarea pusă în discuţie de 
D-stră. În prezent, în structura ministerului, constituim secţii speciale, care 
se vor ocupa de problemele naţionale şi regionale. Fireşte, care îşi vor 
desfăşura activitatea nu numai prin prisma instruirii în limba maternă, dar 
care îşi vor asuma scopuri cu mult mai largi — şi anume renaşterea şcolii de 
cultură naţională, istorie şi tradiţie  noi credem că în perioada stagnării, 
şcoala  a fost peste măsură controlată de stat. 
G. G. COPIL  Eu nu sunt de acord  cultura naţională fără cultivarea 
limbii, de fapt, este sortită dispariţiei şi, în loc să fie mai multe flori într-o 
grădină, începe să fie numai una. 
V. B. NOVICIKOV  Fireşte. Să zicem, noi nu am făcut investigaţii 
pentru a afla pe cei ce ar dori să studieze în limba română pe teritoriul 
Rusiei, sau să aflăm numărul elevilor care şi-ar exprima dorinţa să înveţe 
limba română ca limbă străină. Asemenea cercetări nu am făcut. 
G. G. COPIL  Sunt convins că problema există. E un început de drum 
pentru Rusia. Ştiind că problema există, am venit cu un gând bun în plus, 
tocmai pentru a fi pornită la modul concret. 
V. B. NOVICIKOV  Probabil, nu neg acest fapt şi vreau numai să 
subliniez că legea care este recunoscută azi pe teritoriul ţării, conform căreia 
limba în care se învaţă, este aleasă de familie şi copil. A învăţa o limbă sau 
alte, este de competenţa numai şi numai a familiei şi nu avem nici un motiv 
să refuzăm acea parte a populaţiei din republica noastră, care e cointeresată 
să studieze în limba română şi suntem gata să susţinem aceste iniţiative. Nu, 
n-au fost piedici.  

G. G. COPIL  N-au fost piedici, în ultimii 2-3 ani. Însă înainte, n-au 
fost decât piedici. 
V. B. NOVICIKOV  Dar noi vorbim de prezent cu D-voastră. 
G. G. COPIL  În Ucraina, însă, am constatat, că şi acolo unde satele au 
învăţământ în limba ucraineană, satele româneşti, din Bucovina sunt libere 
să îşi deschisă învăţământ în limba română. 
V. B. NOVICIKOV  Dar să fim mai pragmatici. Aş vrea să concretizez 
în care regiuni ale Siberiei aţi hotărât să vă deplasaţi? 
G. G. COPIL  Noi am dori să mergem la Irkutsk, Novosibirsk, Kurgan 
şi Tiumeni. Dar noi cunoaştem foarte multe localităţi, atât la Răsărit cât şi la 
apus de Ural, încât dacă Ministerul Învăţământului va dori să colaboreze, să 
se colaboreze la completarea localităţilor în care trăiesc români, noi suntem 
gata, atât cei de la Bucureşti, Societatea Culturală «Bucureşti - Chişinău», 
cât şi oficialităţile de la Chişinău să înaintăm o listă cu localităţi, o listă 
care, fără doar şi poate, este incompletă.  
V. B. NOVICIKOV  Am mai vorbit, că nu ne-am preocupat, în special, 
de această problemă. Vă pot spune, însă, că dvs. o să aveţi întâlniri cu 
conaţionali, probabil o să discutaţi în ce măsură sunt cointeresaţi ei în ceea 
ce priveşte rezolvarea problemelor legate de instruirea în limba română, sau 
orice altă formă de reînviere a limbii. Şi oricare ar fi varianta propusă, noi 
suntem gata să o sprijinim, să o transpunem în practică, fireşte cu ajutorul 
respectiv din partea dvs. Însă dacă în timpul călătoriilor dvs. veţi găsi 
localităţi cu populaţie românească compactă, să presupunem în Reg. 
Kurgan, noi nu avem în următorii 1-2 ani nici o posibilitate să punem la 
dispoziţie cărţi şi manuale în limba română. Pentru că nu avem aşa ceva. 
Noi suntem gata să convenim asupra problemei în cauză, căutând varianta 
optimă, cooperând cu dvs. fără ca să tergiversăm în rezolvarea celor 
discutate. 
G. G. COPIL  Bine. Pentru început eu am să rog Ambasada Republicii 
Moldova, de aici, din Moscova, să ia legătura cu Academia de Ştiinţă de la 
Chişinău, care are deja publicate câteva atlase de folclor, dialectologie, 
etnografie. Este vorba de localităţile, atâtea câte au putut fi cercetate, 
începând de la Nistru, până în Siberia, deci o evidenţă oficială, publicată. Ar 
fi primul aspect documentar pentru o evidenţă. Deci sunt documente oficiale 
deja apărute în U. R. S. S. Este bine să se pornească de la cele oficiale, 
restul fiind terenul destul de mare, pe măsură ce se mai descoperă celelalte, 
se vor lua în consideraţie. 
V. B. NOVICIKOV  Bine, dar dacă e să vorbim de învăţarea limbii 

române sau despre învăţământul în limba română, eu aici fac o diferenţă. 
G. G. COPIL  Fie că se numesc români sau moldoveni, tot români sunt. 
V. B. NOVICIKOV  Nu aceasta am avut în vedere. Pur şi simplu avem 
o situaţie aparte cu limbile minorităţilor. Se poate întâmpla ca orice limbă să 
fie învăţată ca obiect de sine stătător — iată o variantă. O s-o lămuresc. 
G. G. COPIL  În ţară, minorităţile naţionale, de pildă ungurii, studiază 
toate materiile în limba maternă — limba maghiară, - dar învaţă şi Limba 
Română pentru că sunt cetăţeni ai României. 
V. B. NOVICIKOV  Aceasta e o altă treaptă în evaluarea problemei, cu 
mult mai serioasă. Eu mă limitez la a distinge următoarele etape, dat fiind 
faptul că noi începem de la un capăt totul, pe teritoriul Rusiei, spre 
deosebire de Moscova. Noi avem posibilitatea să ne mişcăm după 
următoarele etape  prima, de a se introduce în loc, sau pe lângă alte limbi 
străine limba română după programă. A doua  — învăţarea limbii în 
instituţiile preşcolare. O altă variantă ar fi mai complicată, ar fi nevoie de 
literatură didactică pentru toate obiectele din şcoală, însemnând studierea 
deplină în limba română. E mai complicat şi poate fi folosit numai pentru 
etapa a doua. 
Da, suntem de acord să colaborăm, dacă populaţia românilor care 
locuiesc compact pe teritoriul Rusiei va declara că doreşte să înveţe şi să-şi 
înveţe copiii în limba română. Noi nu avem nimic împotrivă. Nimic nu ne 
poate împiedica s-o facem. 
G. G. COPIL  Este normal, sunt vremuri de mari speranţe, de mare 
bucurie şi nu mă îndoiesc, că în perioada de restructurare, când omului nu-i 
mai este frică să-şi spună dorinţa, multe grupuri, majoritatea grupurilor de 
origine românească din Federaţia Rusă, vor dori să existe. Pentru că dacă nu 
învaţă deloc în limba maternă, dispar. Ori, nu aş vrea ca Rusia, peste ani de 
zile, să se simtă jenată că numai de pe teritoriul său a dispărut minoritatea 
românească, iar pe teritoriul României şi al altor ţări din Europa, 
minorităţile există. Rusia şi-ar putea dobândi o mare atracţie, tocmai prin 
cultivarea valorilor spirituale ale minorităţilor, ar putea avea un mare 
prestigiu. Această mică minoritate românească ar fi acel liant de prietenie de 
cursă lungă, cursa mileniului ce vine,  între poporul român şi poporul rus. 
Dar până acum, să fim exacţi, împotriva poporului român s-au exercitat, cu 
violenţă, o sumă de privaţiuni. Să fim exacţi, este vorba  de fiii deportaţilor. 
Aşa ceva înseamnă obligativitatea unor reparaţii morale. Sau nu  numai 
deportaţi, ci şi cei care au fost obligaţi să-şi părăsească locurile natale. 
Eu, ca român, trebuie să-l privesc pe rus în faţă, iar rusul să mă 

privească şi pe mine în faţă, să nu mai existe nimic din moştenirea aceea 
care ne-a făcut să nu fim absolut sinceri. Acest lucru se poate îndrepta prin 
formula cea mai simplă, prin noua generaţie. Cum creştem noua generaţie? 
Îi învăţăm să uite trecutul şi să se bucure de prezent. Trecutul nu trebuie să 
mai fie activ, trebuie să moară? Aceasta depinde numai de căldura inimilor 
noastre, a generaţiilor de azi. Eu sunt convins că Rusia are un mare viitor. 
Nu e vorba de conjunctură şi de diplomaţie, la o şedinţă de lucru, ci este o 
convingere personală şi, repet, încheind, lucrul acesta Rusia îl poate dovedi 
de pe acuma, prin felul în care tratează problemele cu un profund caracter 
uman. Cam asta ar fi ceea ce am avut de spus. 
V. B. NOVICIKOV  Îmi face plăcere să observ că astăzi în 
convorbirile noastre, nu există punct în care ar putea fi o neînţelegere sau 
vreo discordanţă. 
G. G. COPIL  Vă mulţumesc! Am venit cu sinceritate totală. În lucruri 
de felul acesta, nici un pic de minciună nu este bună. Punând în faţă cinstea, 
nu avem probleme  în viitor. E clar. 
V. B. NOVICIKOV  Fără vreo reţinere, vă pot spune că noi avem o 
bună înţelegere şi nu orice înţelegere, orice situaţie prietenească, ci una care 
trebuie văzută construindu-se pe fapte de seamă. Iată, după întâlnirile pe 
care le veţi avea pe unde veţi merge, va trebui să purtaţi dorinţele şi 
aspiraţiile de a învăţa limba natală a celor cu care vă veţi întâlni. Noi 
pregătim în acest sens o atmosferă călduroasă. Iată, eu cred că aici se 
deschide un câmp prolific de cooperare comunitară. Pentru toţi cei ce 
învaţă, noi ne considerăm alături de dvs. 
G. G. COPIL  Eu abia aştept să mă întorc în ţară pentru a comunica 
Ministerului Învăţământului din Bucureşti această veste bună care are darul 
de a linişti sufletele tuturor, românilor, ruşilor, pentru ca să trăim cum n-am 
trăit până acum, ca nişte prieteni absolut adevăraţi. 
V. B. NOVICIKOV  Eu consider, şi aş vrea să cred, că întâlnirile cu 
cetăţenii sovietici de pe teritoriul ţării noastre vor confirma şi vor duce la 
rezolvarea problemelor pe care le-am avut în vedere aici. Eu cred că astfel 
de întâlniri, desigur se vor referi la acele întrebări şi probleme cu care ne-am 
confruntat noi azi. Cred că următorii paşi vor fi contactele care vor face 
cunoscute prietenilor noştri poziţia noastră.  
G. G. COPIL  Nu mă îndoiesc deloc de acest lucru. Voi face doar 
constatarea că toţi cei de aici, regretăm că aceste lucruri n-au fost făcute, 
eventual, cu douăzeci-treizeci de ani mai devreme. 
V. B. NOVICIKOV  Da. Dar oricum suntem fericiţi că am început 

totuşi. De acum mergem pe acelaşi plan. 
G. G. COPIL  Domnule Ministru Novikovici Vladimir Borisovici, vă 
mulţumesc! Iată-ne că grăim aceeaşi limbă  a omeniei, a grijii faţă de copii. 
Din clipa aceasta, un astfel de Ministru nu se deosebeşte cu nimic de 
Ministrul Învăţământului din România, sau de Ministrul Învăţământului din 
Moldova, de Ministrul Învăţământului din Rusia, pentru că nu există 
probleme delicate, există numai probleme umane pe care ambii le rezolvă. 
Vă dorim fericire dvs. şi familie dvs. Toată dragostea! 
ŞORIN VLADIMIR PAVLOVICI, Preşedintele Comitetului pentru 
Ştiinţă şi Învăţământ al Sovietului Suprem al R. S. F. S. Ruse  — Luaţi 
loc, vă rog! Vă cerem iertare, dar noi ne aflăm în stadiul de instalare. Abia 
acum am primit încăperile care au fost repartizate Comitetului şi de aceea, 
vă rog să ne scuzaţi pentru starea în care vă primim. 
G. G. COPIL  Eu ştiu că şi aici lucrurile sunt în formare, ca şi la 
Bucureşti, ca şi la Chişinău. Ne-a fost foarte greu să găsim acest cabinet. 
Poate că, nici cabinetul domnului Hasbulatov nu se ştie exact unde e, dar 
ştiu că, după cele ce vom discuta acum, în mod sigur, va fi foarte cunoscut. 
V. P. ŞORIN  Şi încă foarte repede! 
G. G. COPIL  Cel puţin în raportul Rusiei cu poporul român. 
VORONŢOV VALERII ALEXANDROVICI-Vicepreşedintele 
Comitetului  — Sperăm că la Bucureşti cabinetul va fi găsit mai uşor. 
G. G. COPIL  Este o ţară mai mică. Nu vreau să vă răpesc timpul şi 
deci aş vrea să intru direct  în subiect.  Sunt de aproape  o lună şi jumătate în  
U. R. S . S.  Am venit din România în Republica Moldova cu o  mie de 
burse pentru românii din Moldova, pentru copiii din Republica Moldova, 
pentru a veni în România pe timp de patru ani, să-şi facă liceul. 
V. P. ŞORIN  Dacă am înţeles bine, România a dat o mie de burse, 
pentru ca elevii să poată învăţa în România. 
G. G. COPIL  Domnule Vicepreşedinte, vă comunic că poporul român 
din 1940 încoace în urma Tratatului Ribbentrop-Molotov, trăieşte în trei 
state  România, Republica Moldova şi Ucraina, cu alte cuvinte în România, 
în Bucovina de Nord şi Basarabia. Pornind de la acest adevăr, am plecat în 
Ucraina, la Odesa şi Cernăuţi, cu aceeaşi problemă pe linie de învăţământ. 
Bucovina şi Basarabia constituie teritoriile României anexate în 1940. 
Oficialităţile ucrainene ne-au înţeles. De asemeni, au fost de acord să luăm 
copii din Bucovina şi din judeţele din sudul Basarabiei, în România, la 
carte. Au fost de acord să aducem şi profesori din România în Bucovina şi 
în judeţele din sudul Basarabiei. Aceeaşi situaţie s-a aprobat, bineînţeles, în 

Republica Moldova. Am făcut un pas mai departe. Ştim că poporul român a 
suferit cumplit, un foarte număr de români a fost deportaţi în Siberia. Alţii 
au fost obligaţi să-şi găsească de lucru în Siberia sau în alte republici, încât 
azi trăiesc în afara Bucovinei sau Basarabiei, între 500 de mii şi un milion 
de români. Sunt cei mai oropsiţi, cei mai necăjiţi dintre ai noştri. Pentru ei 
am venit la dvs., cu probleme de învăţământ, privite sub două aspecte  1. Să 
luăm copii din Siberia pentru a veni la şcoală în Republica Moldova sau 
România . 2. În al doilea rând pentru cei care vor dori să deschidă 
învăţământ în limba maternă, să studiem posibilităţile de a-i ajuta la faţa 
locului. Acelaşi probleme le-am discutat ieri cu domnul Vice-prim-ministru 
al Învăţământului, domnul Novicikov Vladimir Borisovici. A răspuns foarte 
frumos la ambele întrebări  da, da. Acum am venit aici, pentru că simt inima 
Rusiei cum se depărtează de trecut, de moştenirea grea, de pe vremea lui 
Stalin şi Brejnev. M-am orientat după situaţia minorităţilor din ţară. Să luăm 
numai două minorităţi  maghiară şi rusă. Acum, ele primesc drepturi pe linie 
de învăţământ şi cultură. În plus, lucru de care n-au putut benefia nici ei, de 
fapt, nici noi, de libertăţile specifice. Cei aproximativ două sute de mii de 
ruşi beneficiază de toate drepturile culturale şi pe linie de învăţământ pe 
care le doresc, până la terminarea şcolii medii. Dacă în România şi în alte 
ţări din Europa, se are grijă să nu dispară minorităţile, într-o ţară atât de 
mare, ca Rusia, în care minoritatea românească este foarte mică, ar fi un 
păcat inexplicabil, care nu se poate trece cu vederea, dacă s-ar admite acest 
lucru. Cred că dacă Ucraina şi Repubilca Moldova, aceasta din urmă într-o 
situaţie mai delicată, pentru că este vorba de blocul etnic al poporului 
român, au acceptat acest adevăr, sper că şi Federaţia Rusă să-şi amintească 
că urmaşii deportaţilor, fiii sclavilor  de altădată, mai sunt în viaţă. Cred că 
între România şi Rusia, Securitatea şi K. G. B.-ul pot dispărea cu totul, 
printr-un simplu exmen de încredere, rezolvarea problemelor umane. Ştim 
că, aici, Guvernul este în formare. Am sosit acum pentru a nu mi se putea 
reproşa, cândva, că am venit prea târziu. Acestea sunt problemele şi aştept 
cu nerăbdare şi cu foarte mare încredere aceleaşi răspunsuri pozitive. 
V. P. ŞORIN  Vă răspundem scurt, aşa cum s-a răspuns la Minister  da, 
da. Pot să dau câteva amănunte  1. În primul rând, ne luăm obligaţia să 
informăm pe toţi românii care trăiesc pe teritoriul Rusiei despre posibilitatea 
pe care o acordă Rusia. Toţi care vor primi această informaţie şi vor dori să 
beneficieze de dânsa, îi vom ajuta să facă studiile în România. Acolo unde 
există populaţie română compactă, e posibilă şi organizarea unor şcoli. 
V. A. VORONŢOV  Concret, de ce fel de ajutor aveţi nevoie din 
partea Comitetului nostru? 

G. G. COPIL  De un statut legal, prin organele de specialitate, 
Ministerul Învăţământului, Comisia Parlamentară, etc. Deci acestea, 
Ministerul şi Comisia, să beneficieze de o lege aprobată de Guvern, din care 
să reiasă că minoritatea românească are dreptul la învăţământ în limba 
maternă. Asemenea lege pentru minorităţi, chiar dacă a existat, a fost 
birocratică, dar niciodată aplicată. 
V. P. ŞORIN  Eu cred că noi trebuie să încheiem un Acord între 
guvernele R. S. F. S. Ruse şi României. Comitetul nostru ne va ajuta în acest 
sens. 
G. G. COPIL  Înţeleg că pot, din clipa aceasta, să comunic Guvernului 
român poziţia dvs. 
V. P. ŞORIN  Am ajuns la un acord de principiu. 
G. G. COPIL  Sigur că da, de principiu. 
V. P. ŞORIN  Un acord de principiu pentru elaborarea unui acord între 
Guvernele noastre. 
V. A. VORONŢOV  Înţelegerea care presupune rezolvarea unor 
probleme sub aspect tehnico-material. 
V. P. ŞORIN  Şi noi dorim ca, într-un timp cât mai scurt în condiţiile 
de libertate din România, să fie pregătit proiectul unei atari înţelegeri. 
G. G. COPIL  Cred că există probleme interne ale Rusiei pentru o 
astfel de lege. Dar înţeleg că, pentru o astfel de lege, se doreşte o colaborare 
absolut deschisă şi sinceră cu partea română. 
V. P. ŞORIN  Şi pe baza acestei înţelegeri, noi vom lucra pe teritoriul 
Rusiei. 
G. G. COPIL  Perfect. Este o deschidere totală, încât eu sunt  sigur că, 
în următorii 2-3 ani, românii şi ruşii se vor putea privi liber în faţă. Ceea ce 
înseamnă, în mod deschis, o mare fericire de ambele părţi. 
V. A. VORONŢOV  Noi niciodată n-am închis ochii şi întotdeauna am 
fost dispuşi şi binevoitori faţă de români. 
G. G. COPIL  Este perfect, pentru oamenii care formează acest 
Guvern. Lucrul acesta se poate afirma, într-adevăr, pentru ultimii 2-3 ani. 
Deci, nu dintotdeauna, ci de acum, de când avem încredere, altfel nu s-ar fi 
venit. Noi am crezut în răspunsul pe care ni l-aţi dat dvs., înainte de a porni 
de la Bucureşti. Şi am pornit de la premiza că a nu spune adevărul integral, 
înseamnă a face o mare greşeală. La următorul pas, birocraţia, falsul şi 
minciuna s-ar fi văzut. Numai sinceritatea pune fundaţia care rezolvă, pentru 
mileniul ce vine, o lume bună şi odihnitoare pentru toţi. 
V. A. VORONŢOV  Problema concretă pentru noi este  locuitorii ţării 

noastre şi ai Statului rus, vrem să ştim în ce condiţii vor învăţa. 
G. G. COPIL  Noi am luat elevi din Ucraina şi Republica Moldova 
pentru clasa a IX-a, X-a, XI-a, XII-a, deci pentru liceu. Liceul la noi este de 
12 ani, asigurându-li-se în mod gratuit instruirea şi manualele, masa şi 
căminul. 
V. P. ŞORIN  Eu cred că detaliile acestor probleme se pot rezolva în 
cadrul unui Acord. 
G. G. COPIL  Eu cred că este ajuns unul de principiu, restul se va 
stabili la nivel de Guverne. 
V. P. ŞORIN  Noi, în principiu am convenit. 
G. G. COPIL  La nivelul dvs. guvernamental, partea română din 
Guvern, cu partea dvs. din Guvern, vor dezbare aspectele concrete. Este 
extraordinar acordul de principiu. Detaliile se vor stabili în timpul 
tratativelor. 
V. A. VORONŢOV  Când o să fie gata proiectul şi când va putea fi 
prezentat? 
G. G. COPIL  Eu fac următorul lucru  o informare deplină către 
Guvernul român, cel târziu până într-o săptămână. În acelaşi timp, în clipa 
de faţă, sunt în drum spre Siberia, dar voi face informarea prin Ambasada 
Română de aici, şi, totodată, prin Legaţia Moldovei, voi informa Guvernul 
de la Chişinău. Se pare că este o zi splendidă. După 50 de ani, am găsit un 
limbaj, într-adevăr normal. 
V. A. VORONŢOV  Este necesar ca această convorbire foarte serioasă 
să aibă o stenogramă. 
G. G. COPIL  Totul este înregistrat. Intenţionăm să aducem la 
cunoştinţa opiniei publice din România integral, trasmiţând acest lucru la 
Televiziune. 
V. A. VORONŢOV  Tot protocolul acestor convorbiri va fi redactat şi 
publicat pentru ca românii să poată afla conţinutul lui. De asemenea trebuie 
propus Televiziunii noastre să arate această peliculă, pentru informarea 
opiniei publice. 
G. G. COPIL  Vă rog, din tot sufletul, să transmiteţi domnului 
Preşedinte Elţîn şi domnului prim-vicepreşedinte Hasbulatov toată 
dragostea noastră şi convingerea că împreună cu dvs. şi cu toţi  ceilalţi 
membri ai Guvernului, vor reuşi să pună temelia unei lumi în care drepturile 
omului să nu mai fie călcate în picioare. 
V. A. VORONŢOV  Noi îl stimăm foarte mult pe Boris Nicolaevici 
Elţîn, care face tot posibilul pentru a stabili relaţii care duc spre o lume 

umană. Oamenii îl stimează foarte mult pe Boris Nicolaevici Elţîn. 
G. G. COPIL  Noi suntem convinşi şi sperăm din tot sufletul şi suntem 
alături de acest Guvern, care lucrează şi într-adevăr rezolvă problemele 
profund umane. Se simte, deja, o inimă caldă, care începe să palpite. 
 V. A. VORONŢOV  Am dori în încheiere, să ne exprimăm speranţa că 
România, care merge spre o cale nouă, să obţină în timpul cel mai apropiat 
succese în dezvoltarea sa şi, dacă vom avea ocazia, vom fi bucuroşi să fim 
martorii realizării problemelor care au fost discutate acum. 
G. G. COPIL  Eu sunt convins că, începând cu anul acesta, suntem 
martorii primului început concret. 
V. A. VORONŢOV  Mulţumim! Toate cele bune! 
G. G. COPIL  Toată dragostea! 
V. A. VORONŢOV  La revedere! 
G. G. COPIL  La revedere! 
V. A. VORONŢOV l-a informat pe domnul HASBULATOV, prim-
vicepreşedintele Sovietului Suprem al RSFS Ruse, despre convorbiri şi 
despre cele convenite. După opinia domnului Voronţov, partea română a 
fost  satisfăcută de aceste rezultate. 
* 
În timpul primirii la domnul SERGHEI BORISOVICI MEDVEDEV, 
adjunctul domnului prim-vicepreşedinte al Sovietului Suprem al R. S. 
F. S. Ruse,  domnul Voronţov, adresîndu-se domnului Serghei Borisovici 
Medvedev i-a spus  Azi am făcut o faptă foarte bună în stabilirea bunelor 
relaţii între Rusia, România şi Republica Moldova. Domnul Medvedev şi-a 
exprimat satisfacţia şi încrederea în transpunerea în practică. 
V. F. ŞORIN  Principalul e ca rezultatul să existe.  
G. G. COPIL  Eu mă simt atât de bine aici, încât uneori uit că nu sunt 
la Bucureşti. 
V. F. ŞORIN  Minunat! 
G. G. COPIL  Vă aşteptăm în România! Domnule Serghei 
Borisovici Medvedev, sperăm să răspundeţi la invitaţie şi să veniţi 
împreună cu soţia. Sunt sigur că veţi avea o invitaţie din partea 
Guvernului român! 
                                                    Ţara(Chişinău) nr. 39, 1990                         
                                                Alianţa Civică nr. 57, 58, 1991 

Apelul 
SOCIETĂŢII CULTURALE „BUCUREŞTI - CHIŞINĂU“ către 
românii din Siberia 
 
Români şi moldoveni din Siberia! 
Au sosit timpurile mult aşteptate ale adevărului şi ale lucrurilor limpezi 
în relaţiile dintre Rusia şi România. Dialogul despre miile de concetăţeni de-
ai noştri, a căror soartă a fost să se pomenească pe teritoriul Rusiei, este 
purtat astăzi la cele mai înalte nivele parlamentare. Noi, membrii Societăţii 
Culturale „Bucureşti - Chişinău―, am adus pentru Moscova veşti dintre cele 
mai bune  s-a ajuns la o înţelegere privind instruirea copiilor din Basarabia 
şi Bucovina de nord în România. Le-am adus mii de burse  instruirea , masa 
şi cazarea vor fi gratuite pentru întreaga perioadă a celor patru ani de studii - 
de la clasa IX la XII. Aceşti copii, părinţii, fraţii şi surorile lor intră în 
dreptul de circulaţie liberă, din Moldova în România şi în sens invers. 
Am plecat de la Chişinău la Moscova, după care am călătorit prin 
oraşele Rusiei pentru a ne întâlni cu moldovenii şi românii domiciliaţi între 
Nistru şi Extremul Orient. În timpul convorbirilor purtate cu Ministrul 
învăţământului public al RSFSR, V. S. Novicikov, cu preşedintele Comisiei 
pentru ştiinţă şi învăţământ a Sovietului Suprem al RSFSR, V. P. Şorin, cu 
vicepreşedintele acestui comitet, V. A. Voronţov precum şi în timpul 
audienţei la S. B. Medvedev, ajutorul prim-vicepreşedintelui Sovietului 
Suprem al RSFSR, R. Hasbulatov, a fost elaborat un punct comun de vedere 
privind problemele românilor şi moldovenilor stabiliţi cu traiul în Federaţia 
Rusă. Guvernele Moldovei şi României au fost informate în privinţa 
conţinutului acestor tratative. 
Am sosit în Siberia aducând veşti mult aşteptate  
1. Românii şi moldovenii sunt în drept să-şi deschidă şcoli pe întreg 
teritoriul RSFSR, inclusiv Siberia, pentru a obţine o instruire în limba 
maternă. Deşi timp îndelungat limba română şi cea moldovenească erau 
considerate drept diferite, în esenţă e vorba de o singură limbă comună 
pentru România şi Moldova. 
2. Dacă doriţi să trimiteţi copiii la învăţătură în Moldova sau România, 
trebuie să ne comunicaţi adresa Dvs. la domiciliu. Vă rugăm să faceţi acest 
lucru pe următoarea adresă  Republica Moldova, 277014, or. Chişinău, str. 

Jukovski, 5, Societatea Culturală „Bucureşti - Chişinău― (filiala Chişinău). 
Cod 80422, tel. 22.50.64  22.27.30  24.44.27. 
Comunicăm tuturor doritorilor de a ne scrie, pe adresa Societăţii 
Culturale „Bucureşti - Chişinău―  România, or. Bucureşti, str. Aleea 
Romancierilor, 6, bloc E-19, etaj 10, ap 55, sector 6. Cod 77398. telefon 
745.67. 82.               
                                   Apelul a apărut în ziarele din Siberia- v. p. 94 
 
                                               
                                            Fraţi români! 
 
        Societatea Culturală Bucureşti-Chişinău a adus la cunoştinţa opiniei 
publice româneşti, în zilele de 25 şi 28 oct., că dacă fraţii noştri de peste 
Prut vor fi aduşi în situaţia să îşi apere integritatea Republicii prin jertfe de 
sânge, atunci peste un milion de români vom trece Prutul, cu medicamente, 
pansamente şi ca donatori de sânge. Având în vedere că în Repulbica 
Moldova se menţine încordarea şi forţele care atentează la integritatea ei 
teritorială continuă să fie înarmate, Societatea Culturală Bucureşti - 
Chişinău propune constituirea detaşamentelor pentru protejarea integrităţii 
teritoriale a Republicii Moldova. În aceste detaşamente vor avea 
posibilitatea să se înscrie toţi  românii, indiferent dacă fac parte sau nu din 
vreun partid  şi din ce partid fac parte. 
Partea de răsărit a României, anexată în 1940, prin aplicarea Tratatului 
Ribbentrop - Molotov, semnat între Germania şi U. R. S. S. în 1939, a fost 
fărâmiţată în Bucovina de Nord, Republica Moldova şi judeţele din sudul 
Basarabiei. Acum se încearcă şi împărţirea Republicii Moldova! 
Moscova a inclus Bucovina de Nord şi judeţele din sudul Basarabiei în 
Ucraina. Nu avea cum să le includă în Rusia, deoarece între Rusia şi 
România se află Ucraina. Prin tentativa de constituire, pe teritoriul 
Republiciii Moldova, a unei „republici― pentru ruşi, se încearcă să se creeze 
, la mari depărtări de Rusia, un mini stat rusesc, un cal troian în interiorul 
continentului european. Pentru inducerea în eroare a opiniei publice 
europene şi mondiale, s-a pus la cale constituirea unui alt mini stat, pentru 
găgăuzi, tot pe pământul Republicii Moldova. În Republica Moldova trăiesc 
aproxomativ o sută cincizeci de mii de găgăuzi. 
Prin tentativele de constituire a unor state, se urmăreşte destabilizarea 
continentului nostru, sfâşierea integrităţii teritoriale a ţărilor din Europa. 
Societatea Culurală Bucureşti - Chişinău nu se amestecă în treburile 
interne ale U. R. S. S.  Uniunea Sovietică s-a amestecat şi se amestecă în 

treburile interne ale României, din 1940 încoace, de când a ocupat Răsăritul 
României, adică Basarabia şi Bucovina de Nord. Prin Tratatul Ribbentrop -   
Molotov, Moscova continuă să atenteze la dreptul sfânt al popoarelor la 
libertate şi autodeterminare pe propriul lor teritoriu. 
Ţările Baltice, Bucovina de Nord, Republica Moldova şi judeţele din 
sudul Basarabiei sunt teritorii anexate, încorporate cu forţa în U. R. S. S.  
Până când Tratatul Ribbentrop - Molotov nu va fi anulat în practică, până 
când consecinţele aplicării lui nu vor înceta, U. R. S. S. rămâne un stat 
agresor, care continuă să calce în picoare dreptul internaţional, dreptul 
popoarelor la integritate teritorială, autodeterminare şi libertate. 
 
                      Gheorghe Gavrilă Copil 
                  Preşedintele Societăţiii Culturale Bucureşti-Chişinău 
                   Flacăra nr. 46, din 14 noiembrie 1990 
 
 
FRAŢILOR 
 
Poporul român se poate coborî de pe cruce! Palma dreaptă, însângerată, 
este Bucovina de nord, palma stângă, teritoriul din sudul Basarabiei, fruntea 
însângerată cu cununa de spini, Republica Moldova, iar inima şi corpul de 
află aici, de la Prut, până în partea de apus a României. Suntem o singură 
fiinţă! În unire şi solidariate cu fraţii de peste Prut, vom reuşi să punem 
capăt acestei răstigniri, care durează de o jumătate de secol, din 1940, de 
când URSS a anexat Răsăritul României!  
 
Detaşamente pentru protejarea integrităţii teritoriale a Republicii 
Moldova 
Fraţi români! 
Conform hotărârii adoptate în unanimitate de către participanţii la 
mitingul de solidaritate cu Republica Moldova, din Parcul Libertăţii, din 4 
nov. 1990, toţi românii indiferent de partidul din care fac parte, sunt invitaţi 
să aibă iniţiativa constiturii detaşamentelor pentru protejarea integrităţii 
teritoriale a Republicii Moldova. Aşa cum în timpul Revoluţiei Române din 
Decembrie, fraţii noştri de peste Prut ne-au trimis mari cantităţi de donaţii 
de sânge şi s-au organizat în detaşamente pentru a ne veni în ajutor, acum e 
rândul nostru să formăm aceste detaşamente, în chiar aceste zile, ca să fim 
gata, la rândul nostru, de va fi nevoie, să-i ajutăm. Fraţii noştri de peste Prut 
nu sunt singuri. Întreaga conştiinţă românească le va sări în ajutor. 

Înscrierile în detaşamentele pentru protejarea integrităţii teritoriale a 
Republicii Moldova se fac zilnic, între orele 15-16, în faţa primăriilor. Aşa 
cum, în timpul tuturor manifestaţiilor din Bucureşti, de solidaritate cu 
Republica Moldova, nu s-a exprimat nici un fel de altă opinie, să rămânem 
uniţi şi solidari, deoarece fraţii de peste Prut, acum au nevoie de noi! 
Manifestaţiile şi întâlnirile noastre se înscriu pe coordonata majoră a 
conştiinţei româneşti. Soarta unui popor depinde de unirea fiilor săi. 
Pentru evidenţă şi coordonare, rugăm să ni se comunice de îndată prin 
telefon, corespondenţă sau delegaţi, numărul detaşamentelor înfiinţate, 
numele şi telefonul celor care răspund, pe plan local, de această activitate de 
solidarizare cu fraţii noştri de peste Prut. 
Precizăm că nu vom trece Prutul, decât la solicitarea Guvernului din 
Republica Moldova, sau al Frontului Popular din Moldova. 
Societatea Culturală Bucureşti - Chişinău - Aleea Romancierilor nr. 6, 
bl.E 19, et. 10, ap. 55, sector 6, cod 77398, Bucureşti, tel. 745 67 82. 
 
                         PARTICIPANŢII LA MAREA ADUNARE  
DE SOLIDARITATE CU REPUBLICA MOLDOVA 
                     Flacăra nr. 46, din 14 noiembrie 1990 
 
 
ÎNCĂ VII ÎN IMPERIUL DE GHEAŢĂ  
 
În vara şi toamna anului 1990 am fost în Siberia la un prim contact cu 
deputaţii români din 1941-1953, din Republica Moldova, şi cu neodeportaţii 
români din vremile mai recente. Poporul român, însângerat, se coboară de 
pe cruce. Palma dreaptă, pe lemnul crucii, — Bucovina de Nord. Cea stângă 
— judeţele din sudul Basarabiei  fruntea încununată de spini — Republica 
Moldova, inima şi trupul, de la samavolnica graniţă de pe Prut, până în 
partea de apus a României. Şi fiecare deportat în parte, la fel ca noi toţi, este 
un crucificat, dar cu o suferinţă cu mult mai mare, decât cei rămaşi în vatra 
locurilor natale. 
În Siberia, în căutarea locurilor unde se află deportaţii şi neodeportaţii 
români, am parcurs o zonă geografică, după unele opinii, mai mare decât 
jumătatea de apus a Europei. Dar să tăcem noi şi să le dăm cuvântul acestor 
martiri ai neamului românesc. 
 
Doamne, ajută-mă să nu înnebunesc 

— Şi ne-au luat noaptea din casele noastre. Ne-au îmbrâncit cu paturile 
armelor. Şi ne-au dus în vagoanele de vite. N-aveam nici o vină. Eram acasă 
la noi.Sub brazdele gliei străbune, se odihnesc osemintele bunilor şi 
străbunilor noştri, etajate, de mii de ani. Pe vremea lui Herodot noi eram tot 
aici, la Nistru, şi ne ocupam tot cu agricultura. Când au venit ruşii să ne 
ridice, eu eram însurat de vreo doi ani. Nevastă-mea tocmai plecase până în 
satul vecin, drum scurt, de vreo doi-trei kilometri, de unde era de loc, să-şi 
ajute mama. Şi nu s-a mai întors. Mi-au trimis vorbă că e bolnavă. Ei, 
Doamne, dar cum să fie bolnavă, mă străpunse un gând ca un fir roşu! 
— Este mă, dacă dai un pahar, îţi spun, că pe urmă dai şi mai multe. Îi 
este rău, dar de bine, mă! Semne că Dumnezeu s-a îndurat de casa ta şi o 
împodobeşte cu prunci. Mama soacră te roagă s-o ierţi, ea este de vină, ea ţi-
a oprit nevasta. Dar dimineaţă vin amândouă să rânduiască şi în gospodăria 
ta şi să te dăscălească să fii blând şi bun. Sara bună!  
— Sara bună, i-am răspuns. Ultima sară bună din viaţa mea. Nu mi-
am mai văzut nevasta niciodată. Eu, pe a mea. Dar ce credeţi, ceilalţi bărbaţi 
şi-au mai văzut nevestele  şi copiii? Cei din satul meu. Spre gară ne-au dus 
pe toţii, bărbaţi, femei şi copii. Şi ne-au despărţit. Un tren cu bărbaţii şi altul 
cu mamele şi copiii. Au bătut scânduri la geamuri, au închis uşile, au pus 
soldaţi de pază. Săptămâni în şir, topiţi de foame, de sete, de starea de 
animal, în care ne obligau să trăim, închişi în vagoane... Dar crucea durerii 
nu era cea  a foamei, a înghesuielii şi a lipsei oricăror condiţii sanitare, ci a 
îngrijorării faţă de neveste şi copii. Doamne, ajută-mă să nu înnebunesc, 
acum, când îmi reamintesc, după zeci de ani de amar şi înstrăinare, de toate 
prin care am trecut, acum când îmi reamintesc, de ţara mea. După vreo trei 
săptămâni de drum, într-o gară, în care, nu ştiu, trenul bărbaţilor, 
cutremurătoare întâmplare, se întâlneşte cu al soţiilor şi al copiilor. Ce 
strigăte, ce durere! Un minut-două, cât un veac. Noi, aici, cred eu, suntem 
cam la zece-cincisprezece mii de kilometri de pământul străbun. Aici nu 
avem nici cimitire, nici preoţi, nici şcoli. Numai braţe de muncă am fost. 
Noi, măcar am fost bărbaţi. Dar femeile şi copiii, viaţa lor în deportare? 
 
Cetăţean liber al U. R. S. S. 
 
Pe noi bărbaţii ne-au dus în lagăre de muncă. Treceau anii. Ne 
zdrobeau cu lucrul. Şi iar înviam. De copii şi neveste nu ştiam nimic. Eu 
sunt printre puţinii care am aflat de soarta lor. Dar iată, sunt din nou în 
Siberia şi despre noi, cei de aici, nimeni nu ştie nimic. Suntem uitaţi de 
lume, de parcă am fi pe o altă planetă. Poate că şi suntem. Să fi trecut vreo 

zece ani de când am fost deportaţi. Se îmblânziseră vremile. Era pe timpul 
lui Hruşciov. Şi, din vorbă în vorbă, ni s-a spus câte ceva. Eu am luat 
cuvântul de coarne şi am pornit la arat, în faţa colonelului, zicându-i că da, 
eu doresc să fiu iar acasă, în pragul casei părinteşti. Toţi ceilalţi au tremurat. 
Şi în mine tremura sufletul. „— Bine. Luaţi-l şi duceţi-l la gară―, zise 
colonelul, unor ostaşi. Şi într-adevăr am fost lăsat, şi m-am întors în 
Basarabia. Cei din lagăr nu ştiau dacă sunt liber, mort, sau mutat în alt lagăr. 
Nu ştiu acum să-mi explic, dar şi nevastă-mea  a ieşit în faţa comandantului 
lagărului, ca să fie lăsată să scrie o scrisoare, dacă îi drept că vremurile s-au 
îmblânzit. I-au dat hârtie. Şi a scris acasă. I-au luat scrisoarea. Eu eram în 
regiunea Irkutsk, ea în regiunea Tiumeni, la câteva mii de kilometri unul de 
altul. Şi eu şi scrisoarea ei am ajuns în pragul casei părinteşti, în Basarabia. 
Mi s-au dat acte de identitate, de cetăţean liber al U. R. S. S. Şi am pornit, ca 
un leu, înapoi, spre Siberia, să-mi văd nevasta şi copiii. Şi i-am găsit. 
Miliţianul mi-a cerut actele de identitate să le vadă „— Da. În regulă. 
Cetăţean liber al U. R. S. S.―. Mi-a oprit actele. Eu am crezut că pentru o 
oră-două, sau până a doua zi. Nu mi le-a mai dat. Am ajuns iar sclav în 
Siberia. Fără acte, nu poţi călători. M-ar fi împuşcat. Şi unde să plec fără 
nevastă şi copii?!    
 
Sclav pe viaţă 
 
Deportatul din faţa mea, alb, cu faţa încreţită, scoarţă de copac, cu 
degetele mâinilor încrenguite de nesfârşită muncă, tresări. N-a mai rostit 
decât următoarele cuvinte, după care, maramă de lacrimi şi durere, nu a mai 
răspuns nici unei întrebări. Tăcea şi iar tăcea, o tăcere care m-a zguduit şi 
mă răscoleşte şi acum şi câte zile voi avea. 
— România, Mama, mă întreabă de soţie şi copii. Mama. 
După acea întrevedere, mi-am propus să vizitez locul de deportare al 
soţiei şi copiilor săi, locul în care a devenit, pentu a doua oară, sclav pe 
viaţă. Am pornit pe Obi, un fluviu uriaş, înspăimâmtător, de câteva ori mai 
mare decât Dunărea. Spre o insulă spre care nu merge nici un... turist. O 
insulă uriaşă? Sau o peninsulă? Nu ştiu. Foarte puţine case, o simplă uliţă şi 
atât. Şi întreb din casă în casă şi iar iau casele la rând şi iar şi iar. Ştiam eu 
ce ştiam... Şi iar am pornit din casă în casă. Când vrea Dumnezeu îţi aduce 
omul de care ai nevoie. Şi la adus pe Obi în sus şi l-a lăsat şi pe el pe insulă. 
Unul din cei pe care îi căutam. Şi casele şi-au dezlegat limbile şi spaima, 
depozitată adânc, ocean al suferinţei, a izbucnit în afară. Luni de zile au 
urcat pe Obi în sus, vapoare după vapoare, cu mamele şi copiii din 

Bucovina de Nord şi Basarabia. Şi nu le-au lăsat într-un loc, ci pe un mal, 
apoi pe altul, mai departe, grupuri mici, să li se piardă urma, să slugărească, 
dar să nu supravieţuiască neamul, ci numai ca braţe de muncă. Aici, au fost 
îngrămădite vreo douăzeci de suflete, într-o singură odaie. În acest grup au 
fost mai multe fete, să tot fi avut paisprezece-cincinsprzece ani. Şi le-au 
adunat dimpreună cu altele şi le-au luat şi le-au dus în pădure, să trăiască 
acolo timp de şapte-opt luni, cât durează iarna pe aici. Iarnă cu zăpadă până 
în brâu şi până la umeri şi cu minus cincizeci de grade Celsius. Ca să 
trăiască, nu au avut de ales. Ori devin tăietoare de lemne, ori... Erau doar 
nişte copii. S-au agăţat de viaţă. Şi-au devenit, prin şirul de ani, tăietoare de 
pădure, câte opt luni pe an. Vara se întorceau la cele câteva case şi lucrau la 
câmp, la cartofi, sau la o făbricuţă de prelucrarea peştelui, pe uscat, unde 
ajungeau cu un vapor. Nu, nu cu un vapor, cu un bac. 
Şi iar am răscolit prin suflete. Ascundeau cu străşnicie ceva. 
Aterizasem din cosmos şi întrebam şi nu ştiau  nimic şi tăceau. Dar 
Dumnezeu le ştie dinainte. 
Trăind cu iarbă fiartă 
— Eu sunt unul din fiii celor pe care-i cauţi, dar ai venit prea târziu, 
începu să-şi depene amintirile un bărbat încă în plină putere, sosit în urma 
mea pe insulă. Mama nu mai trăieşte. Eu, atunci, aveam vreo nouă ani. Când 
am fost lăsaţi pe insulă, mama şi celelalte mame, ca să nu murim de foame, 
ne-au fiert iarbă. Aici existau doar patru-cinci case. Trăiau nişte ruşi, 
deportaţi din anii treizecei, de către Stalin. Celelalte case le-am făcut 
împreună. Şi acum sunt puţine... De unde ştiţi despre cei dispăruţi? Sau mai 
bine zis, ştiţi ceva despre ei? Ce ştiţi? 
Am tăcut. 
— Bine... Deportatul şi-a reluat firul gândurilor. Ai noştri lucrau la 
fabrica de peşte. Era foame mare pe insulă. 
— Cum foamete mare, când Obi, cel puţin atunci, avea peşte cât pentru 
o ţară? 
— Da, avea cât pentru un stat, pentru un stat proprietar de sclavi. Statul 
avea tot, noi nimic. Nici un peşte. Şi totuşi, în disperare de cauză, în 
tureacul cizmelor, se mai ascundea câte un peşte. Câte unul, nu mai mult. 
Cu gândul că, pentru un singur peştişor, făptaşul, de va fi descoperit, poate 
va scăpa cu o pedeapsă suportabilă. Cu un peştişor îţi poţi salva copilul. Şi 
nu ştiu cum   s-a întâmplat, dar bacul a tras iar la ţărm şi au mai coborât 
câţiva, care au venit lângă amărâtele noastre de case, tocmai când pruncii 
trăgeau cu dinţii de câte un peştişor. Tot schimbul, cei ce lucrau la fabrică, 
cincisprezece persoane, a fost luat. 

— Şt... 
--- Nu. Niciodată. Nu s-a mai auzit nimic de ei. 
— Dumneata erai un copil. Vreau să stău de vorbă cu martori care pe 
vremea aceea erau în plină maturitate. Trebuie să mai fi fost cineva de faţă, 
în afară de voi, copiii. Trebuie!  
Tăcere grea. De jur împrejur un ocean de pustietate, ce înconjura 
câteva case. 
—Ştiu că printre cei dispăruţi erau şi ruşi. Dintre cei ce trăiau aici de 
prin anii treizeci. Ştiu. Şi am rostit un nume. 
Îşi amintiră de familia la care mă refeream. Am răscolit multe zile în 
oraşul reşedinţă regională până am dat de urma soţiei unuia din ruşii 
dispăruţi. Dumnezeu a vrut să rămână în viaţă, să mă întâlnesc cu dumneaei, 
să depună mărturie despre soţ şi despre români. Are nouăzeci şi doi de ani. 
Şi m-a îmbrăţişat şi mi-a vorbit din adâncul inimii. Mi-a mărturisit că a 
aşteptat toată viaţa pe cineva. Prin mine a înţeles că nu sunt uitaţi. În 
România se ştie deci mai mult decât în Siberia, despre tragedia întâmplată în 
insula nenorocirilor. Dar soţia acelui rus avea fii. Şi nepoţi, mari, abia 
însuraţi. Şi fiica Maicii Rusii, aşa i-am spus eu acestei rusoaice deportate, îşi 
amintea bine de tatăl său şi de peştişorul pe care l-a scăpat din mâini, când 
nişte oameni au venit şi i-au luat părintele pentru totdeauna. Şi iar acea 
tăcere. Şi cum să nu mă lovesc de un zid greu de tăcere? Este de ajuns să 
formulăm două întrebări, pentru a înţelege totul. 
— Cine sunt persoanele care au venit din oraşul de reşedinţă regională, 
în insulă şi constatând că pruncii deportaţilor aveau în mâini câte un peşte, 
au ridicat pe cei cincisprezece oameni, fete, mame şi bărbaţi şi i-au dus 
pentru totdeauna, undeva? Aceştia ştiu de soarta celor arestaţi. 
A doua întrebare  
— Cine ameninţă pe deportaţi, sau pe urmaşii acestora, atunci când 
aceştia încearcă să afle adevărul? 
În această insulă vom reveni, când, nici noi nu ştim. Îi dorim acestei 
nefericite soţii şi mame, ani mulţi şi sănătate. Poate că, într-o bună zi de 
aici, din România, îi vom trimite o revistă, sau o carte cu momente din 
zbuciumata ei viaţă. 
 
                                                             Gheorghe Gavrilă Copil 
Flacăra Basarabiei, 1 ian. 1991 
 
ÎNCĂ VII ÎN IMPERIUL DE GHEAŢĂ (II) 

Am pornit pe Obi în sus, pe urmele fetelor şi flăcăiandrilor, flori ale 
neamului românesc, abia îmbobocite. Obi, iarna, se acoperă cu un strat de 
gheaţă de un metru şi jumătate, până la doi metri. Maşinile trec în voie pe el. 
În regiune sunt lacuri multe. Departe, departe... 
Deportaţii au ajuns într-un sătuţ de nenţi, aceştia fiind după înţelesul 
nostru, un fel de eschimoşi ai locului, autohtonii. Dar abia intraţi în sătuţ, au 
fost despărţiţi în două grupe. Mamele cu copii mici au rămas pe loc, iar 
fetiţele şi băieţii mai răsăriţi au fost urcaţi pe sănii şi duşi, timp de şase luni, 
la câte o sută-două de kilometri de sat, lăsaţi acolo să pescuiască şi să 
trăiască într-o colibă rotundă, locuinţă tipică pentru acele locuri. Săpau în 
gheaţa groasă trei copci. Plasa de pescuit o trăgeau pe sub stratul gros de 
gheaţă. Peştele ajuns la suprafaţă îngheţa dintr-odată, încovoiat, ca o lună. 
Trebuia, în mare grabă, să-l apeşi ca să îngheţe la lungimea sa naturală, 
altfel nu putea fi stivuit. Afară, în aer liber, se trăia ca într-un frigider.  
Copiii românilor de pe Nistru, luaţi din vatra părintească şi duşi pe Obi 
în sus... Când veneau săniile după peşte, se măsurau stivele. Dacă norma era 
îndeplinită, primeau porţia de pâine a supravirţuirii. Toţi tinerii trăiau în 
acea colibă. Băieţii se dezbrăcau primii şi se acoperau, apoi fetele. Erau 
cuprinşi de sfiiciune şi bun simţ. Îşi încălzeau picioarele de jur împrejurul 
unei sobiţe. 
Băieţii români, bărbaţi şi femei, ajunşi în Siberia, se plângeau faţă de 
zbiri, spunându-le că sunt nevinovaţi, că nu au absolut nici  o vină. Îi rugau 
să se poarte cu un pic de blândeţe, ca în faţa unor oamnei cinstiţi. Dar dintr-
o bună zi nu s-au mai plâns. Toţi deportaţii români au fost condamnaţi la 
douăzeci de ani muncă silnică. Să nu se mai plângă că sunt nevinovaţi! Un 
condamnat nu mai are nici un drept, decât să rabde, sau să crape. 
— Dar de evadat, nu aţi încercat? 
— Unde să evadezi? Oriunde mergeai, sute şi mii de kilometri! Locuri 
pustii. Nu ştiai unde ar fi câte o localitate. Te prindea iarna. Opt luni de 
iarnă. Moarte, moarte sigură. Iarna nu se evada, din cauza zăpezii. Era înaltă 
până la brâu, până la umeri. Iar dacă ajungeai la o linie ferată, cum să te urci 
în tren? Din mers nu se putea. Te împuşcau fără ezitare. În gară... cum să te 
apropii? Ostaşi înarmaţi... Şi totuşi... Există oameni cu sufletul precum cerul 
înstelat. Mereu în mişcare, dar mereu deasupra. Deasupra tuturor 
încercărilor. Lagăr, ca orice lagăr, cu miliţieni înarmaţi, de pază, şi câini 
lup... Iată, câţiva tineri ne spun că sunt gata de drum. Se pregătesc de 
evadare. Fiind hotărâţi, am decis să-i ajutăm. Lucrau în afara lagărului, în 
pădure. Tinerii s-au ascuns în zăpadă, ca într-un bordei şi au aşteptat. 
Urmăreau cu înfrigurare patrularea ostaşilor de pază. Aceştia aveau un 

culoar curăţit de zăpadă, pe care-l străbăteau pe schiuri. La momentul 
potrivit, tinerii din bordeiul de zăpadă    s-au năpustit asupra ostaşilor. I-au 
trântit la pământ şi le-au luat armele. 
Nu ne omorâţi, se rugară aceştia. 
— „Nu, nu vă omorâm. Vă luăm schiurile şi armele şi sunteţi liberi. De 
ce să vă omorâm?― S-au înălţat din culoar, deasupra înaltului strat de zăpadă 
şi plecaţi au fost. Mergeau şi se bucurau de aerul tare al libertăţii. Dar unuia 
i s-au rupt schiurile. La scurtă vreme s-au rupt şi schiurile celui de-al doilea. 
Şi schiurile celui de-al treilea. S-au oprit, captivi, în oceanul alb, îngropaţi 
până la umeri în zăpadă. 
Într-un târziu au auzit lătrat de câini. Veneau soldaţii la mers domol, 
fără grabă, pe schiuri. Între ei, un ofiţer. Băieţii aşteptau, pieriţi. O rafală şi 
gata cu ei. Ruşii îi înconjurară. Ţevile armelor se îndreptară spre ei. „— Nu 
am ştiut pănâ azi, că armata roşie este atât de puternică―, se trezi spunând 
unul dintre flăcăiandrii evadaţi. Ofiţerul începu să râdă. Apoi soldaţii. Şi-au 
pus armele pe umăr. I-au adus în lagăr. Nu le-au făcut nimic. A găsit 
flăcăiandrul cuvintele de vrajă, ce i-au salvat. A fost voia lui Dumnezeu. 
Aşa am aflat că nu trebuie să evadăm cu schiurile. Ostaşii din pădure, nici ei 
nu aveau cum să evadeze. Schiurile lor nu rezistau deasupra, pe zăpadă, ci 
doar jos, pe culoar. De aceea s-au rupt schiurile şi odată cu ele, aerul tare al 
libertăţii a dispărut. Patrulele de urmărire aveau schiuri normale, rezistente.  
— Şi totuşi, nici o revoltă, nici o evadare? 
— Câteva sute de morţi. Nu pot vorbi. Nu pot. Numai români unul şi 
unul, sub snopul de cartuşe, rafale lungi. Grămezi de trupuri, de carne vie. 
Era un român moldovean, din Bălţi, pe nume Durlea Valentin. A hotărât 
evadarea în masă. Deci, dezarmarea miliţienilor. Apoi urmau să elibereze şi 
alte lagăre. Cei ce au pus la cale evadarea au început să întrebe în dreapta, în 
stânga, de români. Dar aceştia se dăduseră drept ruşi. Şi o ţineau flăcăii, una 
şi bună că sunt ruşi. Auzind moldovenii despre ce este vorba, li se dezlegară 
limbile şi se declarară iar români. 
Cinci sute de români gata de evadare! Cu o zi înainte, seara, au fost 
vânduţi. Trădaţi. Nu se ştie de cine. În zori, fără să bănuie, automatele i-au 
tocat pe toţi, un deal de trupuri, din care izvora sângele. Acolo, între cei 
împuşcaţi, au fost şi conducătorii evadării. Comandanţii lagărului nu ştiau 
nimic despre existenţa acestor conducători. Se vede că aflaseră doar de 
Durlea Valentin. 
Pe el nu l-au împuşcat. L-au dus, un an de zile, la izolare, făr nici un fel 
de foc, doar cu apă şi ceva pâine. Voiau să-l nimicească pe dinlăuntru, să-i 
surpe sufletul. N-a îngheţat, n-a murit, stafie a ajuns. După un an, când l-au 

adus în faţa noastră, era un fel de sperietoare de păsări, aşa cum se pun în 
holde, să nu mănânce păsările grâul. Coastele îi atârnau de umeri, obrajii 
supţi, acoperiţi doar de piele. O haină. Dacă nu o ţinea nimeni, se 
înghemotocea la pământ. 
L-au lăsat în mijlocul nostru. Şi, de necrezut, viaţa nu se stinsese în el. 
A înmugurit iar. S-a înzdrăvenit. Fusese luptător la circ. La sosire în lagăr, 
sărea înainte şi înapoi, peste cap, fără să atingă pământul. Era o forţă. 
Nimeni nu-l trântea. Îi apăra pe români. Tâlharii din lagăr se potoliră. Îi 
snopea în bătaie. Şi miliţienii îi purtau de frică. Acum, cei rămaşi în viaţă, îl 
hrăneam ca pe un copil. Trupul îi era la pământ, dar sufletul deasupra , sus, 
precum bolta înstelată. Şi când trupul i s-a întărit, iar se pregăti de drum spre 
casă.  
De bună seamă a ajuns în satul său natal şi poate mai trăieşte şi azi, iar 
dacă nu, se odihneşte sub brazdă, alături de buneii noştri, iar sufletul său 
este deasupra României, de strajă. De câte ori văd bolta plină de stele, ştiu 
că el, Valentin Durlea, din Bălţi, născut în Răşcani, este acasă. Şi de câte ori 
văd bolta înstelată, ştiu că România există undeva departe, la zece-
cincisprezece mii de kilometri, unde eu nu voi ajunge niciodată. Dar aici, în 
Siberia, trăiesc mulţi tineri, flori ale neamului românesc. Poate ei, vor 
ajunge. 
Acest material, alături de altele, adus de semnatarul acestor pagini, din 
Siberia, va sta la baza unui spectacol de teatru politic — Românii în Gulag 
— pe care regizorul Andrei Vartic, de la Teatrul „Alexei Mateevici―, 
visează să-l monteze la Chişinău. 
 
                                                            Gheorghe Gavrilă Copil  
Flacăra Basarabiei, 2 febr. 1991 
                                                      
 
GREVA FOAMEI 
 
Copil Gheorghe Gavrilă, Preşedintele Societăţii Culturale Bucureşti - 
Chişinău, este în a cincisprezecea zi de grevă a foamei, de solidaritate cu 
Republica Moldova şi Ţările Baltice. Din buletinul medical emis de Spitalul 
Colţea  glicemia 0,40 , prezenţă de corpi cetonici şi o scădere în greutate 
de 12,5 kg.  
Greva foamei a fost declanşată ca semn de protest împotriva 
Kremlinului, care, prin refuzul de a renunţa la toate cotropirile făcute prin 
Tratatul Molotov-Ribbentrop, îi menţine în istorie, în actualitate, pe Hitler şi 

Stalin. 
Greva foamei continuă. 
N. RED.  Buletinul medical datează din 28-III-1991 
                                                   
 
TELEGRAMA DIN CHIŞINĂU 
D-lui Copil Gheorghe Gavrilă 
 
În numele celor aproape 3.000 de copii basarabeni care îşi fac studiile 
în România, Ministerul Ştiinţei şi Învăţământului al Republicii Moldova vă 
roagă să încetaţi greva foamei. Recunoaştem contribuţia d-voastră atât în 
procesul de şcolarizare, cât şi în viaţa culturală şi politică. 
 
                                                                Ministru adjunct 
                                                               ANDREI ROTARU 
(Flacăra Basarabiei nr.3-4, 1991)  
                                         
 
 
Cine ar îndrăzni să voteze împotriva acestei  
propuneri de legiferare? 
 
ROMÂNII DE PESTE PRUT TREBUIE SĂ PARTICIPE  
LA ALEGERILE GENERALE DIN ROMANIA 
 
Leonida Lari — Mihail Gorbaciov 
 
La puţine zile după 22 decembrie 1989, după victoria Revoluţiei 
Române, au sosit, de la Chişinău, Leonida Lari, Grigore Vieru, Nicolae 
Dabija, la PNŢ-CD, călăuziţi de steaua speranţei. Voiau să cunoască PNŢ-
CD şi, în mod special, persoana care, pe data de 23 decembrie adresase 
Moscovei un mesaj în care susţinea că Revoluţia este a românilor, aceştia 
fiind în stare să o ducă singuri la capăt, intervenţia militară a trupelor 
sovietice în România fiind, deci cu totul şi cu totul inoportună, iar, pe de 
altă parte, se solicita libera trecere peste Prut, între România şi Republica 
Moldova.  
La al doilea mesaj, un memoriu adresat Congresului deputaţilor 
poporului al URSS, semnat de aceeaşi persoană, în numele Comitetului 
Naţional de acţiune Bucureşti - Chişinău trecere liberă, comitet devenit 

ulterior Societatea culturală Bucureşti - Chişinău, d-l Eduard 
Sevardnadze, a răspuns, la Bucureşti, pe data de 7 ianuarie 1990, că la 
nivelul cel mai înalt vor începe o serie de convorbiri, încât oamenii din 
România şi Republica Moldova, să poată avea fără dificultate, contacte. Din 
nefericire, din partea oficialităţilor din Bucureşti, nu s-a dus nimeni la 
Moscova, ca vizită de răspuns, pentru perfectarea liberei treceri peste Prut. 
Se obţinea din start, ceea ce încă nici azi nu s-a dobândit. Surzenia la 
iniţiativa diplomatică, în urma activităţii noastre, şi a vizitei ministrului de 
externe al URSS la Bucureşti, a fost motivată de către persoanele cu care am 
vorbit, absolut dezonorant  D-le Copil, D-voastră nu ştiţi ce era atunci? Ce 
să fie? Lupta pentru menţinerea şi consolidarea puterii unor persoane, nu 
lupta în numele neamului românesc. Dacă ar fi fost pentru cauza întregului 
popor român, atunci am fi obţinut din start, libera trecere peste Prut, iar 
persoanle care ar fi vrut să îşi consolideze puterea, ar fi avut-o, pe fondul 
unui entuziasm naţional de nedescris. 
Pe data de 24 decembrie 1989, în chiar ziua în care se anula Tratatul 
Ribbentrop - Molotov, de către Congresul deputaţilor poporului al URSS, 
într-o pauză a Congresului, Mihail Gorbaciov face semn deputaţilor români 
să se apropie. Avea în mână mesajul transmis de la Bucureşti. Îl arată 
Leonidei Lari. Doar jumătate din text, cealaltă jumătate fiind pe foaia 
îndoită, pe spatele palmei. Îi citeşte fragmentul din care reieşea că trupele 
Moscovei nu sunt dorite în România şi-i spune că nu se vor trimite astfel de 
trupe. Sufletul Leonidei Lari a fost inundat de o bucurie fără margini, iar în 
ochi îi apărură lacrimile bucuriei şi scânteierile de speranţă din adâncile răni 
ale neamului românesc, pe care poeta le poartă în sinea sa, aşa cum ghiocul 
cuprinde vuietul mării. 
 
Mihai Gorbaciov împotriva desfăşurării fireşti a istoriei 
 
Numai că Mihail Gorbaciov trişase. Cuvântul trebuie înţeles ad-
literam. Jumătatea ascunsă în dosul palmei nu era în legătură cu 
neintervenţia trupelor sovietice, ci cu libera trecere peste Prut, dintre 
România şi Republica Moldova. Lari, după ce a plecat de la Congres, a 
văzut întregul text, apărut în presă. O revoltă puternică a pus stăpânire pe 
întreaga sa fiinţă. Aştepta cu infrigurare următoarea ocazie, în plenul 
parlamentului de la Kremlin, pentru a-l interpela pe Mihail Gorbaciov şi a-i 
dovedi, în mod public, grava culpă comisă faţă de poporul român. Nu există 
îndoială că Mihail Gorbaciov a fost conştient de faptul că nu onorează nici 
Congresul, care anulând Tratatul Ribbentrop - Molotov, recunoştea, 

implicit, dreptul la libertate, al Basarbiei şi Bucovinei de Nord, respectiv al 
Republicii Moldova, - teritorii româneşti ocupate datorită acestui tratat. Un 
colţ din sufletul lui Gorbaciov, un lăcaş întunecat, robit de întunecimile 
imperiale, a fost şi va rămâne împotriva desfăşurării fireşti a istoriei. 
 
Dacă l.eonida Lari ar fi ştiut conţinutul întregului mesaj... 
 
Dacă l.eonida Lari ar fi ştiut conţinutul întregului mesaj, ar fi avut de 
îndată ocazia să ia cuvântul la Congres şi să propună spre aprobare libera 
trecere între Republica Moldova şi România. Congresmenii, anulând 
tratatul, era de aşteptat să aprobe această propunere, ca o consecinţă practică 
a anulării tratatului. Aşa ceva simţise Mihail Gorbaciov, drept pentru care a 
ascuns partea mesajului care avea legătură directă cu lucrările Congresului. 
La aceast congres a început discutarea anulării Tratatului Ribbentrop - 
Molotov, pe 23 decembrie, chiar în ziua în care se transmitea mesajul, din 
Bucureşti. Repetăm, anularea tratatului a avut loc pe 24 decembrie, în timp 
ce Mihail Gorbaciov avea în mâini acest mesaj. 
 
Trei crai de la Răsărit 
 
Alături de lideri ai PNŢ-CD, era prezent la întâlnirea noastră cu 
Leonida Lari, Nicolae Dabija, Grigore Vieru şi Nicolae Lupan, abia sosit de 
la Paris. Era, de asemenea, prea mult public, pentru o sală mică, 
neîncăpătoare.      Ne-am îmbrăţişat pentru prima dată. Mi s-a arătat şi mie 
steaua speranţei, ce i-a călăuzit până la Bucureşti, steaua de pe cerul 
conştiinţei româneşti. Şi, atunci, în public, i-am întrebat dacă vor să 
candideze la alegerile generale, pe listele PNŢ-CD. Au tăcut, dar feţele lor 
s-au luminat atât de evident, încât cei prezenţi au izbucnit în aplauze 
nepereche. Trei Crai de la Răsărit veniseră la pruncul nou născut, 
democraţia, redată poporului român prin Revoluţie. Atunci am propus 
liderilor PNŢ-CD să îi treacă pe listele de candidaţi. Mai târziu s-a invocat 
faptul că nu există o astfel de lege. S-a încercat, dacă nu ne înşelăm, trecerea 
unei legi, prin parlament, pentru românii de pretutindeni, dar ştiindu-se că 
de fapt este vorba de românii basarabeni şi din Bucovina de Nord, s-a 
respins. Am cerut PNŢ-CD să propună, Parlamentului, în mod clar, o lege 
pentru basarabeni şi bucovineni. S-a invocat faptul că ar fi respinsă. Dacă ar 
fi fost respinsă, toată resposabilitatea ar fi avut-o cei ce ar fi     respins- o!    
 
Steaua s-a oprit deasupra Chişinăului 

Dar, iată, că sunt aproape şi noile alegeri generale din România. Bunul 
Dumnezeu acţionează de un timp, în mod vădit, şi pentru românii din 
teritoriile româneşti de sub ocupaţia sovietică. Republica Moldova şi-a 
proclamat independenţa. Cine ar îndrăzni să vorbească împotriva unei 
propuneri de legiferare a dreptului de participare la alegerile generale, a 
românilor de pe întregul teritoriu românesc? Cine ar fi împotrivă ca Mircea 
Snegur, Mircea Druc, Iurie Roşca, Ion Hadârcă, Valeriu Matei, Ion 
Ungureanu, Leonida Lari, Grigore Vieru, Nicolae Dabija (mărturisesc, 
săvârşesc un sacrilegiu nepomenind foarte multe nume, pe toţi românii de 
peste Prut), să candideze pentru orice funcţie şi de vor avea voturi mai 
multe, unul dintre ei să fie, la Bucureşti, preşedinte, să fie miniştri, senatori, 
deputaţi, directori generali, prefecţi, primari etc.? Să înţelegem cum se 
cuvine această şansă pe care Dumnezeu ne-o oferă. Dacă o parte din 
deputaţii de la Chişinău mai sunt încă şi deputaţi la Moscova, deci deputaţi 
în organismul parlamentar al ocupanţilor, de ce nu ar fi deputaţi la Chişinău 
şi la Bucureşti? În inimile românilor se aud clopotele Unirii — 1859 şi 
1918. Dubla alegere a lui AL. I. Cuza este un precedent major în istoria 
noastră şi acţionează cu efect „genetic― pe planul spiralei istoriei românilor. 
 
Cine ar îndrăzni să spună nu? 
 
Cine ar îndrăzni să spună nu? Doar poate nişte aventurieri, care, vizând 
puterea, le-ar fi teamă de concurenţa electorală a Românilor din Republica 
Moldova, din sudul Basarabiei, din Bucovina de Nord, din Maramureşul de 
peste Tisa şi din ţinutul Herţa! 
 
Către toate partidele, sindicatele şi asociaţiile din România 
 
Rândurile acestea se vor un apel către  toate partidele guvernamemtale 
şi neguvernamentale, către sindicate şi asociaţii, să acţioneze din interiorul 
Parlamentului României şi din afară, pentru ca o astfel de lege, Poarta de 
Triumf a Reîntregirii, să fie aprobată cât mai repede, pentru ca românii de 
peste Prut să aibă timpul necesar să-şi pregătească campania electorală.  
Am fost, suntem şi vom fi în eternitate, un singur popor, aici, de la Tisa 
până la malurile Nistrului, de dintotdeauna, la noi acasă. Nu avem nici un 
deget de pământ de la alţii. La noi acasă  ne gospodărim după legile casei, 
legile unui popor blajin şi harnic. 

                                                           Gheorghe Gavrilă Copil 
                                                                            preşedintele 
Societăţii Culturale Bucureşti - Chişinău 
Flacăra Basarabiei Nr. 8-9/1991 
 
 
                             PARLAMENTARII DIN CHIŞINĂU,  
                                  MAJORITARI LA BUCUREŞTI 
 
De multe ori am constatat prezenţa Domnului întru apărarea neamului 
românesc. Noul Ierusalim se zideşte în fiecare clipă, cu toată împotrivirea 
furibundă a forţelor potrivnice. Hristos a pătimit prin răstignire pentru toţi 
oamenii, iar acum suferă şi acţionează solidar în toţi oamenii, pe drumul 
Golgotei îndumnezeirii fiinţei umane. Sunt încredinţat, că pentru ieşirea din 
tragedia în care se zbate poporul român, există un plan divin. Parlamentarii 
din Chişinău vor avea majoritatea în Parlamentul Românie. Ar fi un fel de 
recompensă pentru cei ce au fost lipsiţi de ţară. Întregul popor român îi 
aşteaptă la locul ce li se cuvine, acum, în contextul alegerilor generale din 
România. Lipsiţi de zeci de ani, de ţară, ei o iubesc cu ardoare. Suferind de 
zeci de ori mai mult decât românii dintre Tisa şi Prut, sunt şi vor fi mai buni 
români. Fiind hăcuiţi, din tată în fiu, de imperiul sovietic, dar supravieţuind, 
au experienţa rezistenţei, a luptei deschise şi ascunse cu agresorul. Rănile 
lor sunt garanţie pentru existenţa statului român. Numai cei căzuţi în robie 
preţuiesc cum se cuvine libertatea. Parlamentarii de la Chişinău sunt 
aşteptaţi la Bucureşti, pentru a-şi exercita atribuţiile faţă de întregul popor 
român, nu doar în câteva judeţe ale acestuia. Românii din teritoriile ocupate 
sunt diamantul de rezistenţă al neamului românesc. Dumnezeu a pregătit 
marile şanse şi pentru noi, românii. De orice întârziere vor profita imperialii, 
pentru a înlocui cătuşele vechi, cu altele, noi. 
                                                      Gheorghe Gavrilă Copil 
                              Galsul naţiunii [Chişinău], nr. 15, 10 aprilie 1992 
 
ATENŢIE LA MOSCOVA, POLITICIENI ROMÂNI! 
 
Sunt prea bine cunoscute opiniile în legătură cu agresiunea armată a 
Rusiei împotriva R. Moldova. Nu le vom evoca. Vom întârzia însă asupra 
uneia, ignorată de politicienii români. Tocmai de ei! Agresiunea Moscovei 
este în directă legătură cu alegerile generale din România. Prin presiunea 
militară, Moscova a reuşit, cel puţin până acum, să blocheze iniţiativa 

partidelor de a trece pe listele de candidaţi pentru Camera Deputaţilor şi 
Senatul României, pe fraţii de peste Prut. Apariţia în Parlamentul din  
Bucureşti a câtorva zeci de români din R. Moldova, ar fi o adevărată 
înfrângere a Rusiei, atât pe termen scurt, cât şi în perspectivă. Moscova din 
punct de vedere legal, nu se poate opune. România are, acum, acestă şansă 
istorică, de a începe, pe cale parlamentară, desprinderea Republicii Moldova 
din cătuşele Rusiei.             
                                                           Gheorghe Gavrilă Copil  
                                            Ţara(Chişinău) nr.25(95), 16 iunie 1992 
 
 
 
 
ILAŞCU trebuie eliberat 
 
Domnilor Preşedinţi Emil Constantinescu, Petru Lucinschi, Bill 
Clinton şi Boris Elţîn 
Către Organizaţia pentru Securitate şi Cooperare în Europa 
Către Parlamentul României 
Către toate Parlamentele lumii 
 
Ilie Ilaşcu, patriotul român arestat în dimineaţa zilei de 2 iunie 1992 şi 
condamnat la moarte, printr-un proces înscenat, este nevinovat, fapt 
constatat de atunci şi pănâ astăzi, de toate organismele internaţionale şi de 
toate personalităţile, care s-au ocupat de cazul acesta. Vă aducem la 
cunoştinţă activitatea lui Ilie Ilaşcu înainte de a fi arestat, activitate ignorată 
de cei care i-au înscenat procesul. Ilie Ilaşcu a fost arestat din sânul familiei. 
N-avea de ce să se ascundă. Exact cu şapte zile înainte de a fi  arestat, 
apărea în „Cotidianul― din 27 mai, textul intitulat Apel din Tiraspol, 
pentru ajutorarea elevilor din zonele de război, din care cităm  „Ilie 
Ilaşcu, preşedintele filialei Frontului Popular Creştin Democrat din Tiraspol, 
având în vedere excaladarea conflictului armat, în urma intervenţiei în luptă 
a armatei Rusiei (Armata a XIV-a), solicită ca elevii acestei şcoli (clasele II-
VII), să fie primiţi pe timpul verii... în România, astfel salvându-li-se vieţile 
şi evitând luarea unora dintre ei drept ostateci―. Tot în acest apel, 
preşedintele Societăţii Culturale Bucureşti - Chişinău, care vizitase zona de 
război din Tighina până la Coşniţa, propune să fie aduşi în România şi elevii 
din celelalte zone de luptă. După cum se poate constata cu uşurinţă, la 
câteva zile de la arestarea lui Ilie Ilaşcu, activitatea sa umanitară era în plină 

desfăşurare. La această activitate cu caracter profund umanitar, participă din 
Republica Moldova,  Frontul Popular Creştin Democrat şi Ministerul 
Învăţământului, iar din România, Societatea Culturală Bucureşti-Chişinău, 
fapt consemant în Apelul din Tiraspol. 
Deci totul public, nu era nimic de ascuns. Copii mureau pe câmpul de 
luptă, sau în taberele de refugiaţi. Ilie Ilaşcu a fost propus pentru Premiul 
Nobel pentru Pace, dar nu a obţinut acest titlu, pe care îl merită cu 
prisosinţă. Nu ştim dacă autorii propunerii au avut în vedere şi cele evocate 
de noi în rândurile de faţă. Se ridică întrebarea dacă activitatea umanitară în 
care se angajase Ilie Ilaşcu a avut o finalizare. 
Primii copii scoşi din zona de conflict armat şi aduşi la Chişinău au 
fost chiar copii din Tiraspol. Acţiunea a fost aprobată din partea Guvernului 
din Chişinău, de dl. Nicolae Mătcaş, ministrul învăţământului şi realizată de 
Societatea Culturală Bucureşti-Chişinău. Aceasta, după ce copii au ajuns în 
Chişinău, a conlucrat cu Asociaţia Internaţională pentru Protecţia Orfanilor, 
cu sediul în Deva şi cu Liga Apărării Drepturilor Omului, din Timişoara - 
filiala Deva, împreună cu care îi aduce într-un autobuz, în România, unde 
cele două ligi îi preiau sub îngrijrea lor. 
Această primă activitate umanitară de salvare a copiilor, din motive 
lesne de înţeles, s-a făcut fără publicitate. În acest prim transport, se aflau şi 
copiii lui Ilie Ilaşcu. În continuare, întreaga activitate de salvare a copiilor s-
a desfăşurat cu toată publicitatea firească. În sensul acesta cităm din Apelul 
pentru românii ţinuţi în captivitate în oraşul Tiraspol, semnat în numele 
Colegiului de conducere al Societăţii Culturale Bucureşti - Chişinău, de 
Gheorghe Gavrilă Copil, Mihai Avădanei şi Mihai Stanca, în Chişinău, pe 
17 iunie şi a apărut în „Cotidianul― din 19 iunie  „Având în  vedere 
escaladarea conflictului armat din partea de răsărit a Republicii Moldova,   
s-a lansat, din iniţiativa lui Ilie Ilaşcu, preşedintele secţiei raionale a 
Frontului Popular Creştin Democrat din oraşul Tiraspol şi a lui Copil 
Gheorghe Gavrilă, preşedintele Societăţii Culturale Bucureşri - Chişinău, un 
apel umanitar pentru salvarea vieţii copiilor din zona de război şi din 
apropierea acestora. Apelul se bucură de un larg sprijin din partea 
asociaţiilor umanitare şi a persoanelor particulare din România... Pe data de 
14 iunie s-a început cu succes această acţiune umanitară, primele grupe de 
copii fiind deja în România... După cum se ştie, principalii vinovaţi de acest 
război de agresiune împotriva Republicii Moldova, sunt Armata a XIV-a şi 
cazacii ruşi, cu alte cuvinte, forţele armate ale Rusiei. Coautorul acestei 
acţiuni umanitare, dl Ilie Ilaşcu, se află în captivitate în oraşul Tiraspol, oraş 
controlat de forţele militare ale Rusiei. Apelăm... pentru eliberarea lui Ilie 

Ilaşcu precum şi a celorlalţi  colegi ai acestuia... Fapta celor ce l-au răpit, a 
fost deja condamnată printr-un energic protest de către Internaţionala 
Democrat Creştină, cu sediul la Bruxelles―. 
Populaţia civilă din Republica Moldova trecea prin împrejurări tragice. 
Rusia încerca să formeze un stat în stat, Transnistria, pe teritoriul Republicii 
Moldova, ca posibilitate de presiune împotriva Ucrainei, Republicii 
Moldova şi României. 
Activitatea umanitară de salvare a copiilor, continuă cu mare 
intensitate  „Dintre cei peste 40.000 de refugiaţi români, victime ale 
prigoanei şi distrugerilor dezlănţuite de ruşi şi de cazaci asupra populaţiei 
civile din localităţile nistrene, numărul cel mai mare îl reprezintă copiii... 
Acum, peste 500 de copii sunt deja sosiţi în România. În dorinţa de a-i ajuta 
cât mai mult pe copii români refugiaţi în zona de război, Asociaţia Culturală 
Bucureşti - Chişinău s-a adresat ministrului Apărării Naţionale, dl general-
locotenent Nicolae Spiroiu  „Considerăm că armata română se poate acoperi 
de onoare nu numai pe câmpul de luptă, aşa cum a făcut de atâtea ori în 
istoria poporului nostru, ci şi prin acţiuni umanitare, în cazul de faţă prin 
salvarea copiilor, drept pentru care vă rugăm să aprobaţi deschiderea pe 
timpul vacanţei, a porţilor liceelor militare pentru băieţii din raioanele 
afectate de conflictul armat, din Republica Moldova. Salvarea vieţilor 
acestor copii va avea un profund ecou în inimile românilor din România şi 
Republica Moldova, cât şi în opinia publică internaţională―. 
La apelul Societăţii Culturale Bucureşti - Chişinău, Ministrul Apărării 
răspunde pozitiv, prin general-maior Constantin Anghel, inspector general 
al învăţământului militar. La acţiunea comună a Societăţii Culturale 
Bucureşti - Chişinău şi a Ministerului Apărării Naţionale, se asociază, cu 
mare eficienţă, Confederaţiile sindicale Alfa şi Frăţia, încât mii de copii vor 
fi salvaţi, venind în România (cele de mai înainte sunt extrase din articolul 
Copiii din Basarabia au nevoie de ajutorul românilor din ţară, de Irina 
Negrea, în „Cotidianul“ din 15 iulie 1992). 
După cum se poate constata, activitatea umanitară începută de Ilie 
Ilaşcu, în săptămânile de dinainte de a fi arestat, a continuat şi în timpul 
detenţiei. Celebrele şi răscolitoare cuvinte rostite în timpul procesului, 
preluate de toate agenţiile de presă, Vă iubesc, popor român!, cuprindeau 
şi bucuria lui fără margini, în legătură cu salvarea miilor de copii de pe 
câmpurile de luptă şi din taberele de refugiaţi. Se impune precizarea că 
poporul român (în urma anexării Răsăritului României de către URSS, prin 
aplicarea pactului Ribbentrop-Molotov), azi, trăieşte în trei ţări, în România, 
în Republica Moldova (constituită pe o parte a teritoriului anexat) şi în 

Ucraina, căreia, prin dezmembrarea URSS, i-a rămas cealaltă parte din 
teritoriul anexat, nordul Bucovinei, sudul Basarabiei şi Insula Şerpilor. În 
Tratatul de pace de la Paris, din 1947, URSS a impus formularea că 
frontiera dintre URSS şi România s-a stabilizat conform acordului din 
1940. Numai că un astfel de „acord“, nu a existat, în 1940 URSS a anexat, 
în urma unui ultimatum, partea de răsărit a României, conform Pactului 
dintre Germania nazistă şi URSS. Că Moscova, în 1947, a încercat să 
acopere, prin cuvântul acord, adevărul că a aneaxt, prin dictat, Răsăritul 
României, este evident. 
Numai că în felul acesta, în fapt, a recunoscut că graniţa din 1947, 
dintre România şi URSS, este cea impusă de URSS, prin Pactul Ribbentrop-
Molotov, în 1940. Cu alte cuvinte, consecinţele aplicării Pactului 
Ribbentrop-Molotov sunt cofirmate chiar în textul Tratatului de la Paris, din 
1947. 
Acum, după cincizeci de ani, Rusia şi Ucraina sunt „garantele― păcii 
din Republica Moldova, a „înţelegerilor― dintre Chişinău şi Tiraspol. În 
fond este vorba de continuarea unor diversiuni împotriva poporului român. 
Rusia şi Ucraina sunt garantele înţelegerii dintre oficialităţile Republicii 
Moldova şi „oficialităţile― din Transnistria (Tiraspol), prin care Transnistria, 
în cazul unirii Republicii Moldova cu România, să refuze să se integreze în 
România. Numai că Moscova a impus includerea în Transnistria (teritoriu 
de peste Nistru, de la răsărit de Nistru) şi a oraşului Tighina, de la apus de 
Nistru, din răsăritul României , anexat de URSS. Prin aceste „înţelegeri― se 
acţionează împotriva integrităţii teritoriale a Republicii Moldova şi 
împotriva procesului firesc de reîntregire a României, pe cale paşnică, prin 
consens. Prin menţinerea lui Ilie Ilaşcu, cetăţean al Republicii Moldova, în 
închisoare, Moscova face presiuni împotriva poporului român, la modul 
cinic. Prin arestarea lui Ilie Ilaşcu s-a dat un avertisment pentru toţi românii 
din Republica Moldova, care, în mod firesc, evoluează spre reintegrarea în 
România. Sunt fiii poporului românesc, despărţiţi de fraţii lor în mod 
abuziv, de către Moscova, care a trasat o graniţă în interiorul României. 
Prin arestarea şi condamnarea la moarte a lui Ilie Ilaşcu se exercită o 
teroare politică asupra românilor din Republica Moldova. Armata a 14-a se 
mai află în această republică, la fel structurile KGB de supraveghere 
teritorială. Dar glasul adevărului nu poate fi redus la tăcere. Moscova 
trebuie să înveţe un alt comportament faţă de popoare. Acum are 
posibilitatea de a aduce o mică reparaţie morală poporului român, acţionând 
pentru eliberarea lui Ilie Ilaşcu.  
Există informaţii exacte că oficialităţile din Tiraspol, în cadrul unor 

tratamente şi modalităţi de terorizare, tipice puşcăriilor comuniste, continuă 
să alcătuiască dosare cu „declaraţii― de autoculpabilizare din partea lui Ilie 
Ilaşcu. În felul acesta se urmăreşte distrugerea personalităţii lui Ilie Ilaşcu. 
Este posibilă şi îmbolnăvirea lui iremediabilă. Sfidându-se opinia publică 
internaţională, a fost arestat, condamnat şi este deţinut ca pe vremea 
proceselor şi a puşcăriilor comuniste. 
Vă rugăm, domnilor Preşedinţi, să acţionaţi pentru eliberarea lui Ilie 
Ilaşcu. Întemniţarea lui este o sfidare adusă libertăţii umane, o sfidare a 
legilor drepturilor omului. Trebuie să demonstraţi celor ce v-au ales, cât şi  
opiniei publice internaţionale, că omenirea nu poate tolera nimănui 
asemenea nedreptăţi. 
 
Fundaţia Deceneu pentru caritate şi cultură 
Societatea Culturală Bucureşti - Chişinău 
                                            Gheorghe Gavrilă Copil 
                                          România Liberă, 27 martie 1999 
 
 
Ilie Ilaşcu în actualitate 
 
Consiliul Europei 
Jossette Durieux, Vicepreşedintele Adunării Parlamentare a Consiliului 
Europei, l-a vizitat în închisoare pe Ilie Ilaşcu. A pledat energic pentru 
eliberarea acestuia, într-un discurs în Parlamentul Franţei. 
Statele Unite 
Ambasadorul SUA în România, James Rosapepe a promis, la Los 
Angeles, că va interveni personal pentru eliberarea grupului Ilie Ilaşcu. 
Australia 
În numele Fundaţiei Deceneu şi al Societăţiile Culturale Bucureşti - 
Chişinău, semnatarul acestor rânduri s-a deplasat anul trecut în Australia, 
unde, în vederea eliberării lui Ilie Ilaşcu, s-a adresat în scris domnilor John 
Howard, Prim-ministru, Alexander Downer, Ministru de Externe, Kim 
Beazly, Lider al Opoziţiei, Hon Halverston, Preşedintele Parlamentului, 
doamnei Margaret Reid, Preşedinte al Senatului şi cardinalului Edward 
Clancy, arhiepiscop de Sydney. Margaret Reid, preocupată de soarta 
deputatului Ilie Ilaşcu, a înaintat documentaţia în legătură cu acesta, d-lui 
Clyde Holding, deputat în Parlamentul Australiei şi Preşedinte al 
Comitetului pentru Drepturile Omului. Biserica Catolică din Australia, prin 
cardinalul Edward Clancy, remarcând faptul că Ilie Ilaşcu este victima unei 

mari injustiţii, şi-a exprimat speranţa că acesta, printr-un efort internaţional, 
ar fi posibil să se întoarcă în sânul familiei. 
Vatican 
Din Australia am expediat, prin poştă, o scrisoare Sfântului Părinte, 
însoţită de documentaţia necesară. Având în vedere rugăciunile înălţate 
pentru eliberarea lui Ilie Ilaşcu, în România, de către Biserica Catolică, 
alături de Biserica Ortodoxă Română şi Biserica Unită cu Roma (Greco-
Catolică), dar şi reacţia Bisericii Catolice din Australia, am considerat că 
Sfântul Părinte este alături de organismele internaţionale, de toate 
persoanele care acţionează pentru eliberarea lui Ilie Ilaşcu. 
Versoix 
Tot din Australia am înaintat Regelui Mihai aceeaşi documentaţie şi 
solicitare. Motivaţia acestui demers am găsit-o în chiar cuvintele Majestăţii 
Sale  „Vrei să menţii Transilvania în cuprinsul ţării, luptă pentru Basarabia, 
pentru Bucovina şi Herţa―. 
România 
La întoarcerea în ţară am constatat, cu durere, că timp de un an mass-
media a fost absentă de la actualizarea şi susţinerea bătăliei pentru 
eliberarea lui Ilie Ilaşcu şi a grupului său, ceea ce a favorizat pasivitatea 
diplomaţiei române, care are la îndemână, fie să amintim, cele peste o sută 
de ambasade. În cercurile politice din străinătate Ilie Ilaşcu nu e uitat. După 
câte se poate constata, în acest caz, România beneficiază de tot sprijinul. 
Imaginea noastră, în exterior, este destul de ştearsă, din cauza absenţei unei 
strategii pentru reinternaţionalizarea acestui caz. Apelul Parlamentului 
pentru eliberarea lui Ilie Ilaşcu, lansat în urmă cu câţiva ani, a produs un 
puternic impact, dar n-a fost fructicat pe căi diplomatice. Lipsa 
parlamentarilor de azi, a partidelor din coaliţie, de la acest semn de respect 
faţă de poporul român, nu va rămâne fără urmari. 
Mulţumesc României Libere, care, prin suplimentul Aldine ne-a oferit 
o pagină, pe 27 martie şi un loc bun, cât o iconiţă, pe 1 mai, pentru a 
readuce în actualitate chipul înlăcrimat al lui Ilie Ilaşcu. 
În Apelul din 27 martie, adresat Preşedinţilor României, R. Moldova, 
Statelor Unite ale Americii şi Rusiei, precum şi Organizaţiei pentru 
Securitate şi Cooperare în Europa şi Parlamentelor lumii, dovedim, cu 
probe, că „vinovăţia― lui Ilie Ilaşcu consta, de fapt, în acţiunea de generoasă 
salvare a copiilor aflati în zona de război. 
 
                                              Gheorghe Gavrilă Copil 
                                           (ANCD, Speranţa Creştin Democrată,  

                                                                      Editura Crater, p. 83) 
  
 
 
Documente, articole şi cărţi publicate din 22/23 decembrie 1989 
până azi. Autor Gheorghe Gavrilă Copil 
 
1) Doamne, copiii noştri nu ştiu cine eşti, în Renaşterea-Jurnalul 
Comitetului Naţional de organizare a Partidului Creştin Naţional-Ţărănesc, 
nr. 1, din 22/23 decembrie 1989. 
2) Mesaj adresat Congresului Deputaţilor Poporului al URSS, pe data 
de 23 decembrie, receptat de Moscova pe 24 decembrie, apărut în Literatura 
şi arta, din 1 ianuarie 1990, Deşteptarea nr. 6, 1990, Dreptatea nr. 5, din 9 
februarie 1990. 
3) Către Frontul Salvării Naţionale - scrisoare deschisă din 26 
decembrie apărută în Deşteptarea nr. 6, 1990. 
4) Domnului Mihail Gorbaciov, Congresului Deputaţilor Poporului al 
URSS -  scrisoare deschisă din 30 decembrie - Deşteptarea nr. 6, 1990, 
Dreptatea, 13 februarie 1990. 
5) Părintele Pahomie, fragment de roman, Renaşterea nr. 2, din 12 
ianuarie 1990. 
6) Domnului Petru Lucinschi, prim-secretar al CC al PC din RSS 
Moldovenească  -  scrisoare deschisă din 14 ianuarie, apărută în Dreptatea 
nr. 8, din 13 februarie 1990. 
7) Prutul lacrimilor noastre... Dreptatea nr. 10, din 15 februarie 1990. 
8) Îngrijorare în legătură cu situaţia din Bucovina de nord, RSS 
Moldovenească şi Basarabia de sud - difuzat în 10 februarie, apărut în 
Dreptatea nr. 15, din 22 februarie 1990. 
9) Coşmar sau realitate - despre deportarea unui întreg sat din 
Basarabia, Dreptatea nr. 18, din 24 februarie 1990. 
10) Fulger al suferinţei - tot despre deportaţi în Siberia, Dreptatea nr. 
20, din 27 februarie 1990. 
11) Eu îmi apăr sărăcia şi nevoile şi neamul - pagină consacrată 
poeţilor de azi din Basarabia, realizată împreună cu Ion Pogorilovschi, 
Dreptatea nr. 36, din 17 martie 1990. 
12) Aniversarea Unirii Basarabiei cu România, Dreptatea nr. 29, din 9 
martie 1990. 
13) Se caută un vinovat pentru anexarea ultimativă a Basarabiei de 
către ruşi? - Dreptatea nr. 44, 45, din 15 martie 1990. E un răspuns la 

articolul apărut la Moscova, în Izvestia din 24 februarie 1990 (Vezi despre 
şi în Libertatea nr. 61, din 5 martie 1990). 
14) Apelul Prutul lacrimilor noastre să-l acoperim cu flori - 
Deşteptarea, [Chişinău] aprilie, nr. 3, 1990, apel preluat din Dreptatea din 
31 martie 1990. 
15) Domnului Petru Lucinschi, Prim-secretar al CC al PC din RSS 
Moldovenească - scrisoare deschisă din 14 aprilie 1990, apărută în Flacăra 
din 25 aprilie 1990. 
16) Domnului Vladimir Ivaşco,  Prim-secretar al CC al PC din Ucraina 
- scrisoare deschisă din 14 aprilie, Dreptatea nr. 17, din 25 aprilie 1990. 
17) Domnului Ion Iliescu, Preşedintele Consiliului Provizoriu de 
Uniune Naţională - scrisoare deschisă din 14 aprilie, Dreptatea nr. 17, din 
25 aprilie 1990. 
Telegramele expediate în seara zilei de 6 mai, de pe linia Prutului, de la 
Ungheni, apărute în Dreptatea, 22 mai 1990 (nr. 18-22): 
18) Domnului Mircea Snegur, Preşedintele Sovietului Suprem al 
Republicii Moldova. 
19) Domnului Mihail Gorbaciov, Preşedintele URSS. 
20) Domnului Petru Luconschi, Prim-secretar al CC al PC din RSS 
Moldovenească. 
21) Domnului Vladimir Ivascenko, Prim-secretar al CC al PC din RSS 
Ucrainiană. 
22) Domnului Ion Hadârcă, Preşedintele Sfatului Frontului Popular din 
Moldova. 
23) Apel pentru şcolarizarea elevilor din Basarabia - Către toate liceele 
cu internat din România, în Viitorul din 12 iunie, Gazeta de Botoşani, din 
14 iunie, România liberă din 20 iunie şi în alte publicaţii. 
24) Efigia lui Eminescu, stema tricolorului României, Dreptatea nr. 
107,  din 14 iunie 1990. 
25) Azi, ora 11, Alba-Iulia-Bucureşti-Chişinău, în Dreptatea din 24 
iunie 1990. 
26) Elevi din Republica Moldova, doriţi să vă petreceţi vacanţa de vară 
în România? Ţara nr. 1, 1990. 
27) Salutul Societăţii Culturale Bucureşti -Chişinău la Congresul al II-
lea al Frontului Popular din Moldova - Ţara nr. 1, 1990. 
28) Stenograma convorbirilor purtate de Preşedintele Societăţii 
Culturale Bucureşti - Chişinău, d-l Gheorghe Gavrilă Copil, la Ministerul 
Învăţământului din Republica Federativă Rusă, la Comitetul pentru Ştiinţă 
şi Învăţământ al Sovietului Suprem al RSS Ruse, la Cabinetul Prim-

Vicepreşedintelui Sovietului Suprem al RSFS Ruse (Moscova 7-9 august 
1990) – Ţara(Chişinău), nr. 39, 1990 . Alianţa Civică nr. 57, 59, 1991. 
29) Apelul Societăţii Culturale Bucureşti - Chişinău. Români şi 
moldoveni din Siberia. A fost mediatizată la TV, radio şi a apărut în ziarele 
din Siberia  Tiumenskaia Pravda, 8 septembrie 1990, Surgutskaia Tribuna, 
12 septembrie 1990, Vostocino-Sibirskaia Pravda, 21 august 1990 şi 
Krasnoe Znamea, 24 august 1990. 
30) Repatrierea românilor din Siberia şi alte zone ale URSS în Viitorul, 
5 octombrie 1990, Dreptatea 10 octombrie 1990. 
31) Puncte de vedere în legătură cu Tratatul Ribbentrop-Molotov, în 
Viitorul, 5 octombrie  1990. 
32) Declaraţia Societăţii Culturale Bucureşti-Chişinău, România liberă 
28/29 octombrie 1990. 
33) În apărarea integrităţii teritoriale a R. Moldova, România liberă, 25 
octombrie 1990. - pentru integritatea teritorială a Republicii Moldova. 
34) Fraţi români! Detaşamente pentru protejarea integrităţii teritoriale a 
Republicii Moldova, Flacăra, nr. 46, din 14 noiembrie 1990. 
35) Scrisoare deschisă popoarelor american, german, rus, în Universul, 
noiembrie 1990  Flacăra nr. 47, din 21 noiembrie 1990. 
Societatea Culturală Bucureşti-Chişinău, în anii 1990-1993, sub 
deviza, devenită o adevărată rugăciune „Bucureşti-Chişinău, ne ajută 
Dumnezeu!―, a organizat treizeci şi şapte de mitinguri în sprijinul fraţilor de 
peste Prut. De asemenea a organizat şi participat la mese rotunde, 
simpozioane, întâlniri publice şi la întâlniri de alt tip, etc. 
36) Încă vii în imperiul de gheaţă. Însemnări de la faţa locului, din 
Siberia, despre viaţa deportaţilor, în Flacăra Basarabiei nr. 1, 2, ianuarie, 
februarie 1991. 
37) Piaţa Universităţi din Siberia, Flacăra nr. 6, din 13 februarie 1991. 
38) Uniunea pentru Reîntregirea Teritorială a României. Flacăra 
Basarabiei nr. 2, februarie 1991. 
39) Declaraţia partidelor politice din România, a organizaţiilor, 
asociaţiilor şi sindicatelor semnatare ale acestei declaraţii în legătură cu 
intenţia URSS de a organiza un referendum în Republica Moldova la 17 
martie 1991, în Dreptatea, 13 martie 1991. 
40) Românii de peste Prut trebuie să participe la alegerile generale din 
România, în Flacăra Basarbiei nr 8-9, 1991. 
41) O iniţiativă urgentă  Casa Basarabiei, în Flacăra Basarabiei nr 8-9, 
1991. 
42) Memorandum adresat Statelor Unite ale Americii, Marii Britanii şi 

Franţei, prin ambasadele lor de la Bucureşti, în România liberă nr. 472 şi 
473, din 27 şi 28 august 1991. 
43) Se apropie timpul repatrierii românilor din Siberia, Alianţa Civică 
nr. 75, din 12 octombrie 1991. 
44) Basarabenii nu-şi pot aduce copiii la şcoală în Patria-Mumă, 
Alianţa Civică nr. 78, din 17 octombrie 1991 şi Totuşi Iubirea nr. 58, din 
10-17 octombrie 1991. 
45) Mesaj adresat domnilor Mihail Gorbaciov şi Boris Eltîn, în Ţara nr.  
45 (63), noiembrie 1991. 
46) Europa nu este azil pentru Imperiul Roşu, în Cotidianul, 26 
februarie 1992. 
47) Diversiune împotriva Consiliului Naţional al Unirii şi a Frontului 
Popular Creştin Democrat, în Expres, 21-27 aprilie 1992. 
48) Moscova a renunţat la gândul de a fi stăpâna lumii?, Sfatul Ţării, 
nr. 59, din 10 aprilie 1992. 
49) Parlamentarii din Chişinău, majoritari la Bucureşti, Glasul Naţiunii 
nr.15, din aprilie 1992. 
50) Către Preşedintele Rusiei, domnul Boris Elţîn, către Parlamentul 
Rusiei, România liberă nr. 4, aprilie 1992. 
51) Glasul conştiinţei, Cotidianul nr. 74, din 16 aprilie 1992. 
52) Apel din Tiraspol, Cotidianul din 27 mai 1992. 
53) Apel către românii ţinuţi în captivitate în oraşul Tiraspol -  semnat 
şi de Mihai Avădanei şi Mihai Stanca, preşedinţii filialelor Iaşi şi Bihor, ale 
Societăţii Culturale Bucureşti-Chişinău. 
54) Atenţie la Moscova, politicieni români!, Ţara nr. 25 (95), din 16 
iunie 1992.  
Din cei 40.000 de refugiaţi din războiul de pe Nistru, război prin care   
s-a atentat la integritatea teritorială a Republicii Moldova, numărul cel mai 
mare îl reprezentau copiii. Societatea Culturală Bucureşti-Chişinău s-a 
adresat Ministrului Apărării Naţionale, general-locotenet Nicolae Spiroiu, 
cerând deschiderea, pe timpul vacanţei de vară a a liceelor militare, pentru 
copiii refugiaţi. S-a răspuns afirmativ, prin general-maior Constantin 
Anghel, încât, datorită conlucrării dintre Ministrului Apărării Naţionale, a 
Sindicatelor Alfa şi Frăţia şi a Societăţii Culturale Bucureşti-Chişinău, 
liceele militare din România au primit la sânul protector al armatei române, 
un număr însemnat de copii. A se vedea în Cotidianul din 15 iulie, Copiii 
din Basarabia au nevoie de ajutorul românilor din ţară, semnat de Irina 
Negrea. 
55) Soţii Aldea Teodorovici s-au mutat în sufletele noasre, Cotidianul, 

2 noiembrie 1992. 
56) Basarabeni cerşind, Ialomiţa nr. 442, din 21 august 1992. 
57) Încercarea de destabilizare în partea de răsărit a Europei. Apel către 
Parlamentul, Guvernul şi Preşedenţia României, către întreaga suflare 
românească, Cotidianul nr. 102, din 4 mai 1993. 
58) O nouă Bosnie-Herţegovina în nordul Bucovinei?, România liberă, 
6 octombrie 1993. 
59) Independenţa Ucrainei este grav ameninţată, Ziua, 30 noiembrie 
1995. 
60) Deceneu, Editura Nestor, Bucureşti, 1995.  
61) Decebal, Editura Majadahonda, Bucureşti, 1996. 
62) Venirea trupelor Moscovei este cu totul inoportună, Ziua, 16 
decembrie 1996. 
63) Ilie Ilaşcu poate fi eliberat!. Domnilor preşedinţi Emil 
Constantinescu, Petru Lucinschi, Bill Clinton şi Boris Elţîn  Către 
Organizaţia pentru Securitate şi Cooperare în Europa  Către Parlamentul 
României, în Pro Basarabia şi Bucovina, nr. 18, 1997. 
64) Ilaşcu trebuie eliberat. Apel către preşedintele Emil 
Constantinescu, Petru Lucinschi, Bill Clinton, Boris Elţîn, către OSCE către 
toate Parlamentele lumii, în România liberă - Aldine din 27 martie 1999. 
65) Ilie Ilaşcu în actualitate - în vol. ANCD, Speranţa Creştin 
Democrată, Editura Crater, p. 83. 
66) Sfinte Părinte Iona Paul II. Apel pentru eliberarea lui Ilie Ilaşcu, 
România liberă, 1 mai 1999. 
67) Românii nu l-au uitat pe Ilie Ilaşcu - România liberă, 8 iunie 1999. 
68) Un articol dezonorant apărut în cotidianul „Evenimentul Zilei― - 
Articol în apărarea fiicei lui Ilie Ilaşcu, în România liberă - Aldine - 12 iunie 
1999. 
69) La apus de soare - roman - Editura Dacia Eternă, 1999. 
70) Societatea Culturală Bucureşti-Chişinău, Editura Dacia Eternă, 
1999. 
La Dacia Eternă urmează să apară  
71) Valea Hăşdăţii (un roman al Unirii din 1 Decembrie 1918). 
72) Cum e Doamne pe cruce? (un roman al deportaţilor români din 
Siberia). 
73) Decebal sau Dacia Eternă. 

Editura Dacia Eternă (tel. 021/745 67 82) 
Au apărut: 
 
Gheorghe Gavrilă Copil 
La apus de soare 
Societatea Culturală Bucureşti-Chişinău 
 
 
 
Urmează să apară: 
 
Gheorghe Gavrilă Copil 
Coşmarul (volum confiscat în 1971, încă neridicat de la Consiliul 
Securităţii Statului) 
Valea Hăsadţii (un roman al Unirii din 1 Decembrie 1918) 
Cum e Doamne pe cruce? (Un roman al deportaţilor români din 
Siberia) 
Decebal sau Dacia Eternă 
 
Autor necunoscut  
Simfonia Mariei 
 
Autor necunoscut  
Thales Arghiranu 
 
 
Contul editurii  
Gheorghe Gavrilă Copil - 29.800 CEC - sector 6, Bucureşti. 

Coperta a IV-a 
Generalul Ştefan Guşe s-a opus intervenţiei militare sovietice în 
România. Moscova nu a reacţionat public în nici un fel. S-a mai opus 
cineva, căruia Mihail Gorbaciov i-a răspuns că URSS nu va trimite 
trupe în România! 
 
       Podul de flori, cale sigură spre Reîntregirea României, a fost anexat 
şi deturnat. De cine? Citiţi şi veţi afla. 
 
Ambasadorul URSS şi Corneliu Coposu.  
 
Cei ce doresc să facă politică, să se lase de astfel de activitate, dacă 
nu au ca ţintă, la  modul inteligent şi curajos, Reîntregirea României. 
Cei prin care s-a acţionat, împotriva Reîntregirii României, mai bine nu 
s-ar fi născut, iar dacă trăiesc, să mai trăiască doar pentru a îndrepta 
ceea ce este de netrecut cu vederea, nici în lumea de aici, nici în cea de 
dincolo, a strămoşilor. Aşa să ne ajute Dumnezeu!                                          
                                                                                                   Autorul 
Notă. Cartea a apărut în 1999. Nota e din 2005: Pentru a nu se ajunge la situaţii neplăcute precizăm 
că editura şi-a încetat activitatea, iar contul editurii a redevenit contul personal al autorului . Şi-a publicat 
până acum: Deceneu(piesă de teatru), Decebal sau Dacia Eternă( roman-eseu), La apus de soare (roman-
rezistenţa românească de după 1950),  Societatea Culturală Bucureşti-Chişinău, Valea Hăşdăţii (un roman 
al Unirii de la 1 Decembrie 1918). Nepublicate: Cum e Doamne pe Cruce (roman al deportaţilor români din 
Siberia), Coşmarul(roman), Tincuţa(roman), O troiţa de la margine de sat (un roman cu acţiunea în 
actualitate), Oglinda Cerului (mânăstirea din noi, drum spre construirea celei văzute). Cărţile nu au fost 
vândute, ci dăruite, majoritatea în Basarabia şi nordul Bucovinei. 
A mai publicat, în România liberă-Aldine: Joc periculos, consecinţe grave(12 dec.2003), Panică şi 
faliment politic la Chişinău(20 febr.2004), Moscova ameninţă din nou R. Moldova(13 aug.2004). 
 
 
 
